അനുരാഗ് താക്കൂര് മാപ്പു പറയണം; ലോക്സഭയില് പ്രതിപക്ഷ പ്രതിഷേധം- സഭ നിര്‍ത്തിവെച്ചു – Chandrika Daily\nBy chandrika Friday September 18, 2020 16:56 pm\nമന്ത്രിയുടെ പരാമര്‍ശത്തിനെതിരെ കടുത്ത വിമര്‍ശനമാണ് കോണ്‍ഗ്രസ് ലോകസഭാ നേതാവ് അധിര് രഞ്ജന് ചൗധരി നടത്തിയത്. ഹിമാചലില് നിന്നുള്ള ഈ കുട്ടി ആരാണ്? ഈ ചോക്ര(പയ്യന്) എവിടെ നിന്നാണ് വന്നതെന്നും ” താക്കൂറിനെതിരെ അധിര് രഞ്ജന് ചൗധരി ആഞ്ഞടിച്ചു.\nന്യൂഡല്‍ഹി: നെഹ്റു-ഗാന്ധി കുടുംബത്തെ അപമാനിച്ച മന്ത്രി അനുരാഗ് താക്കൂറിനെതിരെ ലോക്സഭയില് പ്രതിപക്ഷ പ്രതിഷേധം. കൊറോണ വൈറസ് പ്രതിസന്ധി കാരണം അഭൂതപൂര്‍വമായ മാറ്റങ്ങളോടെ ആരംഭിച്ച അഞ്ചാം ദിവസത്തിലെ ലോക്‌സഭ പ്രതിപക്ഷ ബഹളത്തെ തുടര്‍ന്ന് തുടക്കത്തില് തന്നെ നിര്‍ത്തിവെച്ചു. പിഎം കെയേഴ്‌സ് ഫണ്ടിനെ കുറിച്ച് സംസാരിക്കുന്ന വേളയിലാണ് കേന്ദ്രമന്ത്രി അനുരാഗ് താക്കൂര് നെഹ്റു-ഗാന്ധി കുടുംബത്തെ അവഹേളിച്ച് വിവാദ പരാമര്‍ശം നടത്തിയത്.\n‘ഹൈക്കോടതി മുതല് സുപ്രീം കോടതി വരെ, എല്ലാ കോടതികളും പിഎം-കെയര്‍സ് ഫണ്ടില് സംഭാവന നല്‍കി. ചെറിയ കുട്ടികള് അവരുടെ കുഞ്ചികള് പൊട്ടിച്ച് സംഭാവന നല്‍കിയിട്ടുണ്ട്. എന്നാല് ഇന്നുവരെ രജിസ്റ്റര് ചെയ്യാത്ത ഒരു ഫണ്ട് നെഹ്റുവിന്റെ പേരിലുണ്ടെന്നും, നിങ്ങള് (കോണ്‍ഗ്രസിന്)ക്ക് മാത്രമുള്ള ഗാന്ധി കുടുംബത്തിന്റെ ഒരു ട്രസ്റ്റാണിതെന്നുമായിരുന്നു, കേന്ദ്ര മന്ത്രിയുടെ പരാമര്‍ശം. സോണിയ ഗാന്ധി ചെയര്‍മാനായ ട്രെസ്റ്റിനെ കുറിച്ച് അന്വേഷിക്കണമെന്നും അനുരാഗ് താക്കൂര് പറഞ്ഞു.\nഅനാവശ്യ വിഷയത്തില് നെഹ്‌റുവിനെ കൊണ്ടുവരുന്ന ബിജെപി രീതിക്കെതിരെ ഇതോടെ കോണ്‍ഗ്രസ് രംഗത്തെത്തുകയായിരുന്നു. മന്ത്രിയുടെ പരാമര്‍ശത്തിനെതിരെ കടുത്ത വിമര്‍ശനമാണ് കോണ്‍ഗ്രസ് ലോകസഭാ നേതാവ് അധിര് രഞ്ജന് ചൗധരി നടത്തിയത്. ഹിമാചലില് നിന്നുള്ള ഈ കുട്ടി ആരാണ്? ഈ ചോക്ര(പയ്യന്) എവിടെ നിന്നാണ് വന്നതെന്നും ” താക്കൂറിനെതിരെ അധിര് രഞ്ജന് ചൗധരി ആഞ്ഞടിച്ചു.\n‘നെഹ്റു എങ്ങനെയാണ് ഈ സംവാദത്തില് വന്നത്? ഞങ്ങള് (പ്രധാനമന്ത്രി) നരേന്ദ്ര മോദിയുടെ പേര് പറഞ്ഞോ? ഏതാണീ ഈ രണ്ട് ബിറ്റ് പയ്യന്, ചൗധരി രൂക്ഷ ഭാഷയില് വിമര്‍ശിച്ചു.\nഇതോടെ ലോകസഭ ഭരണ-പ്രതിപക്ഷ ബഹളത്തില് മുങ്ങി. പ്രതിപക്ഷ പ്രതിഷേധത്തെ തുടര്‍ന്ന് സഭ 30 മിനുട്ട് നിര്‍ത്തിവെച്ചു. കേന്ദ്രമന്ത്രി അനുരാഗ് താക്കൂര് പരാമര്‍ശം പിന്‍വലിച്ച് മാപ്പു പറയണമെന്നാണ് കോണ്‍ഗ്രസ് ആവശ്യം.\nCategories: india, main stories, News Tags: anurag thakur, jawaharlal nehru, nehru, RSS agenda


Sports Archives - Page3of 19 - FUTURELINE\nഐ.പി.എല് ഫൈനല് മത്സരത്തില് ചെന്നൈ സൂപ്പര് കിംഗ്‌സിനെ തകര്‍ത്ത് മുംബൈ ഇന്ത്യന്‍സിന് കിരീടം. 150 റൺസ് വിജയലക്ഷ്യം പിന്തുണ ചെന്നൈ സൂപ്പർ കിംഗ്സിന് 20 ഓവറിൽ 148 റൺസെടുക്കാനെ സാധിച്ചുള്ളൂ. 59 പന്തിൽ 80 റൺസ് നേടിയ ഷെയ്ൻ വാട്ട്സൺ മാത്രമാണ് ചെന്നൈ നിരയിൽ മികച്ച പ്രകടനം പുറത്തെടുത്തത്. ആദ്യം ബാറ്റ് ചെയ്ത മുംബൈ എട്ട് വിക്കറ്റ് നഷ്ടത്തിലാണ് 149റൺസ് എടുത്തത്. ക്വിന്‍റൺ ഡി കോക്കും രോഹിത് ശർമയും ചേർന്ന് മികച്ച തുടക്കം നൽകിയെങ്കിലും മധ്യനിരയ്ക്ക് മുതലാക്കാനായില്ല. അവസാന ഓവറുകളിൽ കീറൻ പൊള്ളാർഡ് തകർത്തടിച്ചതോടെയാണ് ...\nഹൈദരാബാദിനെ സൂപ്പർ ഓവറിൽ വീഴ്‍ത്തി മുംബൈ ഇന്ത്യൻസ് ഐപിഎൽ പ്ലേ ഓഫിൽ. സൂപ്പർ ഓവറിൽ ഒൻപത് റൺസ് വിജയലക്ഷ്യവുമായി ഇറങ്ങിയ മുംബൈ മൂന്ന് പന്തിൽ ലക്ഷ്യം കണ്ടു. ഇതോടെ 16 പോയിന്‍റുമായി മുംബൈ പ്ലേ ഓഫ് ഉറപ്പിച്ചു. ഇരുടീമുകളും നിശ്ചിത ഓവറിൽ 162 റൺസ് എടുത്തതോടെയാണ് മത്സരം സൂപ്പർ ഓവറിലേക്ക് നീങ്ങിയത്. ആദ്യം ബാറ്റിംഗിനിറങ്ങിയ മുംബൈ ക്വിന്റൺ ഡീകോക്കിന്‍റെ മികവിലാണ് 162 റൺസ് എടുത്തത്. അവസാന പന്തിൽ മനിഷ് പാണ്ഡെ സിക്സർ പറത്തിയാണ് ഹൈദരാബാദിന്‍റെ സ്‍കോർ ഒപ്പമെത്തിച്ചത്.\nഐപിഎല്; ഇന്ന് മുംബൈ ഹൈദരാബാദിനെ നേരിടും..!!\nഐപിഎൽ ക്രിക്കറ്റിൽ ഇന്ന് നടക്കുന്ന മത്സരത്തിൽ മുംബൈ ഇന്ത്യൻസ് – സൺറൈസേഴ്സ് ഹൈദരാബാദിനെ നേരിടും. പോയിന്റ് പട്ടികയിൽ മൂന്നാം നാലും സ്ഥാനത്തുള്ള ഇരു ടീമുകളും പ്ലേ ഓഫ് ലക്ഷ്യമിട്ടാണ് പോരാട്ടത്തിന് ഇറങ്ങുന്നത്. 12 മത്സരങ്ങളിൽ നിന്നും 14 പോയിന്റുള്ള മുംബൈയ്ക്ക് ഒരു ജയം കൂടി നേടിയാൽ പ്ലേ ഓഫിലെത്താം. 12 പോയിന്റുള്ള സൺറൈസേഴ്സിന് പ്ലേ ഓഫ് ഉറപ്പിക്കാൻ അവസാന രണ്ട് മത്സരങ്ങളും ജയിച്ചേ തീരു. റൺവേട്ടയിൽ മുന്നിലുള്ള ഡേവിഡ് വാർണർ ലോകകപ്പിന്‍റെ മുന്നൊരുക്കത്തിനായി നാട്ടിലേക്ക് മടങ്ങിയത് ഹൈദരാബാദിന് തിരിച്ചടിയാണ്.\nഐപിഎല്ലില് ഇന്ന് ഡല്‍ഹി ചെന്നൈ സൂപ്പര് പോരാട്ടം. വൈകിട്ട് എട്ടുമണിക്ക് എം എ ചിദംബരം സ്റ്റേഡിയത്തില് നടക്കുന്ന 50താം മത്സരത്തിലാണ് ചെന്നൈ സൂപ്പര് കിങ്‌സും ഡല്‍ഹി ക്യാപിറ്റല്‍സും തമ്മില് ഏറ്റുമുട്ടുക. 12മത്സരങ്ങളില് എട്ടു ജയവും, നാല് തോല്‍വിയുമാണ് ഇരുടീമിനുമുള്ളത്. നഷ്ടപെട്ട ഒന്നാം സ്ഥാനം തിരിച്ചു പിടിക്കണം എന്ന ലക്ഷ്യത്തോടെ ചെന്നൈ ഇന്നിറങ്ങുമ്ബോള്. ആ സ്ഥാനം കൈവിടാതിരിക്കാനാകും ഡല്‍ഹി ശ്രമിക്കുക.\nകൊല്‍ക്കത്ത നൈറ്റ് റൈഡേഴ്‌സിനെതിരായ മത്സരത്തിനിടെ പരിതി വിട്ട് പെരുമാറിയ രോഹിത് ശര്‍മ്മയ്ക്കെതിരെ നടപടി. മുംബൈ ഇന്ത്യന്‍സ് നായകനായ രോഹിത് ശര്മയ്ക്ക് മാച്ച് ഫീയുടെ 15 ശതമാനം പിഴയിട്ടു കൊണ്ടാണ് നടപടിയെടുത്തത്. മത്സരത്തിന് ഇടയില് പുറത്തായതിലെ രോഷം ബാറ്റുകൊണ്ട് സ്റ്റംപില് അടിച്ച് പ്രകടിപ്പിച്ചതിനാണ് പിഴ വിധിച്ചിരിക്കുന്നത്. മത്സരത്തിലെ നാലാമത്തെ ഓവറില് രോഹിത് 8 പന്തില് 12 റണ്‍സുമായി രോഹിത് നില്‍ക്കുമ്പോഴായിരുന്നു സംഭവം. ഹാരി ഗുര്‍ണിയുടെ ബോള് രോഹിതിന്‍റെ കാലില് കൊള്ളുകയും അംപയര് ഉടന് തന്നെ എല്.ബി.ഡബ്ല്യു അനുവദിക്കുകയും ചെയ്തു. രോഹിത് ശര്‍മ്മ ഡി.ആര്.എസിന് ശ്രമിച്ചെങ്കിലും റിവ്യൂവും ...\n110 വര്‍ഷം നീണ്ട ക്രിക്കറ്റിന്‍റെ ചരിത്രപുസ്തകത്തില് അഭിമാനത്തോടെ എഴുതിച്ചേര്‍ക്കേണ്ട ദിവസമാണ് 2019 ഏപ്രില് 27. കൊത്തിവെയ്‌ക്കേണ്ട പേരാണ് ക്ലെയര് പൊളോസാക്. പുരുഷ ക്രിക്കറ്റിലും വനിതാ ക്രിക്കറ്റിലും മത്സരങ്ങള് നിയന്ത്രിക്കാന് പുരുഷന്മാര്‍ക്കുണ്ടായിരുന്ന സമ്പൂര്‍ണാധികാരമാണ് ക്ലെയറിലൂടെ അവസാനിക്കുന്നത്. ചരിത്രത്തിലാദ്യമായി പുരുഷന്മാരുടെ അന്താരാഷ്ട്ര ഏകദിന മത്സരം ഒരു വനിതാ അമ്പയര് നിയന്ത്രിച്ചു. 31-കാരിയായ ഓസ്‌ട്രേലിയന് അമ്പയര് ക്ലെയര് പൊളോസാക്കാണ് വേള്‍ഡ് ക്രിക്കറ്റ് ലീഗ് ഡിവിഷന് 2-ലെ ഒമാന്-നമീബിയ ഫൈനല് മത്സരത്തിന്റെ ഭാഗമായത്. മത്സരത്തിനു മുന്‍പ് തന്റെ ഭര്‍ത്താവ് ഇവാന്‍സിനും മാതാപിതാക്കള്‍ക്കും ക്ലെയര് നന്ദി അറിയിച്ചു. പുരുഷന്മാരുടെ ആഭ്യന്തര ക്രിക്കറ്റ് ...\nഐപിഎല്ലിലെ ആവേശകരമായ മത്സരത്തിൽ, കൊൽക്കത്ത നൈറ്റ് റൈഡേഴ്സിനെതിരേ ബാംഗ്ളൂർ റോയൽ ചലഞ്ചേഴ്സിന് 10 റൺസ് ജയം. 214 റൺസ് വിജയലക്ഷ്യവുമായി ബാറ്റിംഗിനിറങ്ങിയ കൊൽക്കത്തയ്ക്ക് നിശ്ചിത ഓവറിൽ അഞ്ച് വിക്കറ്റ് നഷ്ടത്തിൽ 203 റൺസെടുക്കാനേ കഴി‍ഞ്ഞുള്ളു. കോഹ്‌ലിയാണ് കളിയിലെ താരം. 58 പന്തിൽ 100 റൺസെടുത്ത കോഹ്‌ലി അവസാന പന്തിലാണ് പുറത്തായത്. നിതീഷ് റാണ പുറത്താകാതെ 85ഉം ആന്ദ്രേ റസൽ 65 ഉം റൺസെടുത്തു. ആദ്യം ബാറ്റ് ചെയ്ത ബാംഗ്ളൂർ നാല് വിക്കറ്റ് നഷ്ടത്തിലാണ് 213 റൺസെടുത്തത്. ക്യാപ്റ്റൻ വിരാട് കോഹ്‌ലിയുടെ ഉജ്ജ്വല സെഞ്ച്വറിയാണ് മികച്ച ...\nഐപിഎൽ ക്രിക്കറ്റിൽ ചെന്നൈസൂപ്പർ കിംഗ്‍സിനെതിരെ സൺ റെസേഴ്‍സ് ഹൈദരാബാദിന് ആറ് വിക്കറ്റിന്‍റെ ജയം. ഓപ്പണർമാർ ചൈന്നൈയ്‍ക്ക് മികച്ച തുടക്കം നൽകിയെങ്കിലും ഹൈദരാബാദ് ബൗളർമാരുടെ മികച്ച പന്തുകൾക്ക് പിന്നിൽ പതറിപ്പോയി. ധോണിയുടെ അസാന്നിധ്യത്തിൽ സുരേഷ് റെയ്‍നയാണ് ടീമിനെ നയിച്ചത്. ജോണി ബെയർസ്റ്റോ, ഡേവി‍ഡ് വാർണ‍ർ എന്നിവരുടെ മികച്ച ഇന്നിംഗ്‍സുകളാണ് ഹൈദരാബാദിന് ജയം സമ്മാനിച്ചത്.\nഐപിഎൽ; കൊൽക്കത്തയെ തകർത്ത് ഡൽഹി..!!\nഐപിഎൽ ക്രിക്കറ്റിൽ കൊൽക്കത്ത നൈറ്റ് റൈഡേഴ്സിനെതിരെ ഡൽഹി ക്യാപിറ്റൽസിന് ജയം. ഏഴ് വിക്കറ്റിനാണ് ഡൽഹിയുടെ ജയം. 97 റൺസെടുത്ത് പുറത്താകാതെ നിന്ന ശിഖർ ധവാന്‍റെ തകർപ്പൻ ബാറ്റിംഗാണ് ഡൽഹിക്ക് അനായാസ ജയം സമ്മാനിച്ചത്. 179 റൺസ് വിജയലക്ഷ്യം പിന്തുടർന്ന ഡൽഹി 18.5 ഓവറിൽ മൂന്ന് വിക്കറ്റ് നഷ്ടത്തിൽ ലക്ഷ്യം കണ്ടു. ഋഷഭ് പന്ത് 46 റൺസെടുത്തു. സീസണിലെ നാലാം ജയമാണ് ഡൽഹിയുടേത്. നേരത്തെ ആദ്യം ബാറ്റ് ചെയ്ത കൊൽക്കത്ത ഏഴ് വിക്കറ്റ് നഷ്ടത്തിലാണ് 178 റൺസ് എടുത്തത്. ശുഭ്‍മാൻ ഗിൽ അർദ്ധ സെഞ്ചുറി നേടി.\nമൂന്നര വയസ്സുള്ള കുട്ടിയെ പൊള്ളലേറ്റ നിലയില് കണ്ടെത്തി; അമ്മയും കാമുകനും കസ്റ്റഡിയില്..!!\n3000ത്തോളം വരുന്ന വ്യാജ സോഷ്യല് മീഡിയ അക്കൗണ്ടുകള് ബ്ലോക്ക് ചെയ്തു..!!


കോണ്‍ഗ്രസിന്റെ ഇരട്ടത്താപ്പ് തുറന്ന് കാട്ടി മോദി – Media Ink Online\nകോണ്‍ഗ്രസിന്റെ ഇരട്ടത്താപ്പ് തുറന്ന് കാട്ടി മോദി\nലോകബാങ്കിലിരുന്ന് ജോലി ചെയ്തവരാണ് ഇപ്പോള് കുറ്റം പറയാനിറങ്ങിയിരിക്കുന്നതെന്ന് കിടിലിന് മറുപടി\nന്യൂഡെല്‍ഹി: ലോകബാങ്കിന്റെ ഈസ് ഓഫ് ഡൂയിംഗ് ബിസിനസ് റാങ്കിംഗില് സ്ഥാനം മെച്ചപ്പെടുത്തിയതിനെതിരെ രാഷ്ട്രീയം കളിക്കാന് വന്ന കോണ്‍ഗ്രസിന് പ്രധാനമന്ത്രി നരേന്ദ്ര മോദിയുടെ കിടിലന് മറുപടി. ലോകബാങ്കിന്റെ ബിസിനസ് സൗഹൃദ റാങ്കിംഗില് വന്‍കുതിപ്പ് നേടിയ ഇന്ത്യയുടെ മുന്നേറ്റത്തില് സംശയം പ്രകടിപ്പിച്ച് കോണ്‍ഗ്രസ് രംഗത്തെത്തിയിരുന്നു.\nഇതിനെതിരെയാണ് മോദി ഇന്ന് തുറന്നടിച്ചത്. ഒരു കാലത്ത് ലോകബാങ്കില് ജോലി ചെയ്തിരുന്നവരാണ് ഇപ്പോള് ഇന്ത്യയുടെ 100ാം റാങ്കില് സംശയം ഉണര്‍ത്തുന്നതെന്ന് മോദി പരിഹസിച്ചു.\nബിസിനസ് ചെയ്യാന് എളുപ്പമാകുന്ന സാഹചര്യം മാത്രമല്ല ഇത്. ജീവിതം കൂടിയാണ് ഇവിടെ എളുപ്പമാകുന്നത്-പ്രവാസി ഭാരതീയ കേന്ദ്രയില് സംസാരിക്കുന്നതിനിടെ മോദി പറഞ്ഞു.\nറാങ്കിംഗില് ഒരു വര്‍ഷത്തിനിടെ 30 സ്ഥാനങ്ങളാണ് ഇന്ത്യ മെച്ചപ്പെടുത്തിയത്. ഇന്ത്യയിലെ പരിഷ്‌കരണങ്ങള് വേണ്ട രീതിയില് മനസിലാക്കിയതിന് അദ്ദേഹം ലോകബാങ്കിനോട് നന്ദി പറഞ്ഞു.\nകഴിഞ്ഞ മൂന്ന് വര്‍ഷത്തിനുള്ളില് 42 സ്ഥാനങ്ങളാണ് റാങ്കിംഗില് ഇന്ത്യ മെച്ചപ്പെടുത്തിയതെന്നും മോദി പറഞ്ഞു. ലോകബാങ്ക് അടുത്ത വര്‍ഷത്തെ റിപ്പോര്‍ട്ടില് ചരക്കുസേവനനികുതിയെന്ന വമ്പന് പരിഷ്‌കരണവും കണക്കിലെടുക്കുമെന്നാണ് പ്രതീക്ഷിയെന്ന് മോദി പറഞ്ഞു.\nRelated Topics:Ease of doing businessModiWORLD BANK\nവികസന വിരോധികളുടെ വിരട്ടലിന് വഴങ്ങില്ല: പിണറായി വിജയന്\nചൈന ഇന്ത്യാ വിരുദ്ധ ഭീകരതയ്‌ക്കൊപ്പം തന്നെ


ഇമാറിന്റെ പ്രോപ്പര്‍ട്ടി വില്‍പ്പനയില് 83 ശതമാനം വളര്‍ച്ച അറ്റാദായവും കൂടി | Future Kerala\nആദ്യപാദത്തില് 1.93 ബില്യണ് ഡോളറിന്റെ ഇടപാടുകളാണ് ഇമാര് നടത്തിയത്, അറ്റാദായം 2020 ആദ്യപാദത്തിലെ 166 മില്യണ് ഡോളറില് നിന്നും 179 മില്യണ് ഡോളറായി വര്‍ധിച്ചു\nദുബായ്: ഈ വര്‍ഷം ആദ്യപാദത്തില് കമ്പനിയില് 1.937 ബില്യണ് ഡോളറിന്റെ പ്രോപ്പര്‍ട്ടി വില്‍പ്പനകള് നടന്നതായി ദുബായ് ആസ്ഥാനമായി പ്രവര്‍ത്തിക്കുന്ന കെട്ടിട നിര്‍മാതാക്കളായ ഇമാര് പ്രോപ്പര്‍ട്ടീസ്. 1.058 ബില്യണ് ഡോളറിന്റെ വില്‍പ്പന രേഖപ്പെടുത്തിയ 2020 ആദ്യപാദത്തെ അപേക്ഷിച്ച് വില്‍പ്പനയില് 83 ശതമാനം വളര്‍ച്ചയാണ് ഈ വര്‍ഷം ഒന്നാംപാദത്തില് രേഖപ്പെടുത്തിയത്. കമ്പനിയുടെ വരുമാനം 2020 ആദ്യപാദത്തിലെ 1.45 ബില്യണ് ഡോളറില് നിന്നും 12 ശതമാനം ഉയര്‍ന്ന് 1.632 ബില്യണ് ഡോളറും അറ്റാദായം 166 മില്യണ് ഡോളറില് നിന്നും 8 ശതമാനം ഉയര്‍ന്ന് 179 മില്യണ് ഡോളറായും വര്‍ധിച്ചു.\n11.382 ബില്യണ് ഡോളര് മൂല്യം വരുന്ന ബാക്കിയുള്ള വില്‍പ്പന ഇടപാടുകള് ഭാവി വരുമാനമായി കണക്കാക്കുമെന്ന് ഇമാര് പ്രോപ്പര്‍ട്ടീസ് അറിയിച്ചു. ആദ്യപാദം ദുൂബായിലും മറ്റ് അന്താരാഷ്ട്ര വിപണികളിലുമായി 74,500ലധികം പാര്‍പ്പിട യൂണിറ്റുകളാണ് ഇമാര് ഉടമകള്‍ക്ക് കൈമാറിയത്. നിലവില് യുഎഇയില് 25,500 യൂണിറ്റുകളുടെയും മറ്റ് അന്തര്‍ദേശീയ വിപണികളില് 11,500 യൂണിറ്റുകളുടെയും നിര്‍മാണം പുരോഗമിച്ച് കൊണ്ടിരിക്കുകയാണെന്ന് കമ്പനി അറിയിച്ചു.\nഇമാര് പ്രോപ്പര്‍ട്ടീസിന്റെ ഭൂരിപക്ഷ ഉടമസ്ഥതയിലുള്ള യുഎഇയിലെ ബില്‍ഡ് ടു സെല് പ്രോപ്പര്‍ട്ടി ഡെവലപ്‌മെന്റ് ബിസിനസായ ഇമാര് ഡെവലപ്‌മെന്റ്‌സ് ജനുവരി മുതല് മാര്‍ച്ച് വരെയുള്ള കാലയവില് ദുബായില് 1.607 ബില്യണ് ഡോളറിന്റെ പ്രോപ്പര്‍ട്ടി വില്‍പ്പനയാണ് നടത്തിയത്. 780 മില്യണ് ഡോളറിന്റെ ഇടപാടുകള് രേഖപ്പെടുത്തിയ 2020 ആദ്യപാദത്തേക്കാളും വില്‍പ്പനയില് 106 ശതമാനം വര്‍ധനയാണ് രേഖപ്പെടുത്തിയത്. ഇമാര് ഡെവലപ്‌മെന്‍്‌സിന്റെ വരുമാനവും അറ്റാദായവും യഥാക്രമം 26 ശതമാനം, 20 ശതമാനം വീതം ഉയര്‍ന്ന് 1.04 ബില്യണ് ഡോളറും 213 മില്യണ് ഡോളറുമായി.\nഅന്തര്‍ദേശീയ വിപണികളിലും ആദ്യപാദത്തില് ഇമാര് മെച്ചപ്പെട്ട നേട്ടം സ്വന്തമാക്കിയിട്ടുണ്ട്. 2020 ആദ്യപാദത്തില് 279 മില്യണ് ഡോളറിന്റെ അന്തര്‍ദേശീയ പ്രോപ്പര്‍ട്ടി വില്‍പ്പനയാണ് ഇമാര് നടത്തിയിരുന്നതെങ്കില് ഈ വര്‍ഷം ആദ്യപാദത്തില് അത് 18 ശതമാനം ഉയര്‍ന്ന് 330 മില്യണ് ഡോളായി വര്‍ധിച്ചു. ഇമാര് ഗ്രൂപ്പിന്റെ മൊത്തത്തിലുള്ള വരുമാനത്തില് 13 ശതമാനം അന്തര്‍ദേശീയ ബിസിനസില് നിന്നുള്ളതാണ്. പ്രധാനമായും ഈജിപ്ത്, ഇന്ത്യ, പാക്കിസ്ഥാന് എന്നിവിടങ്ങളിലാണ് ഇമാറിന് കൂടുതല് ബിസിനസുകള് ഉള്ളത്.\nഇമാര് മാള്‍സിന്റെ അറ്റാദായത്തില് 16 ശതമാനം ഇടിവ്\nമാള് നടത്തിപ്പുകാരായ ഇമാര് മാള്‍സിന്റെ ആദ്യപാദ അറ്റാദായത്തില് മുന്‍വര്‍ഷത്തെ അപേക്ഷിച്ച് പതിനാറ് ശതമാനം ഇടിവ് രേഖപ്പെടുത്തി. 318 മില്യണ് ദിര്‍ഹമാണ് ആദ്യപാദ അറ്റാദായമായി ഇമാര് മാള്‍സ് രേഖപ്പെടുത്തിയത്. അതേസമയം കഴിഞ്ഞ വര്‍ഷം അവസാന പാദത്തെ അപേക്ഷിച്ച് അറ്റ വരുമാനം 169 ശതമാനം ഉയര്‍ന്നു.\nവര്‍ഷാടിസ്ഥാനത്തില് മാള് നടത്തിപ്പില് നിന്നുള്ള വരുമാനം കുറഞ്ഞെങ്കിലും റീട്ടെയ്ല് രംഗത്ത് ആദ്യപാദത്തില് മെച്ചപ്പെട്ട പ്രകടനം കാഴ്ച വെക്കാന് കഴിഞ്ഞകായി ഇമാര് മാള്‍സ് വ്യക്തമാക്കി. ഇ-കൊമേഴ്‌സ് ഉപസ്ഥാപനമായ നംഷി ആദ്യപാദത്തില് 258 മില്യണ് ദിര്‍ഹത്തിന്റെ വില്‍പ്പനയാണ് രേഖപ്പെടുത്തിയത്. സൗദി അറേബ്യ, കുവൈറ്റ്, ഖത്തര് തുടങ്ങി മറ്റ് ഗള്‍ഫ് വിപണികളിലേക്ക് ഇ കൊമേഴ്‌സ് ബിസിനസ് ശക്തിപ്പെടുത്താനാണ് ഇമാര് മാള്‍സിന്റെ പദ്ധതി.\nപകര്‍ച്ചവ്യാധി ആഘാതം നികത്തുന്നതിനായി വികസന പദ്ധതികളും പുതിയ സംരംഭങ്ങളും കമ്പനി ആസൂത്രണം ചെയ്യുന്നതായി ഇമാര് മേധാവി മുഹമ്മദ് അലബ്ബര് വ്യക്തമാക്കി. റീട്ടെയ്ല് രംഗത്തും വിനോദ മേഖലയിലുമാണ് ഇമാര് ഉപഭോക്താക്കള്‍ക്ക് പുത്തന് അനുഭവങ്ങള് നല്‍കുന്ന പരിവര്‍ത്തനാത്മകമായ പദ്ധതികള് ആലോചിക്കുന്നത്. പകര്‍ച്ചവ്യാധിക്കെതിരായ വാക്‌സിനേഷന് പരിപാടികള് ആരംഭിച്ചതിന് ശേഷം ദുബായില് വീണ്ടെടുപ്പ് സംബന്ധിച്ച ശുഭസൂചനകള് കണ്ടുതുടങ്ങിയ രണ്ട് മേഖലകളാണ് റീട്ടെയ്ല്, വിനോദ മേഖലകള്.\nകഴിഞ്ഞ ഫെബ്രുവരിയില് ഇമാര് ദുബായ് മാള് വില്ലേജില് 21 പുതിയ സ്‌പോര്‍ട്ട്‌സ്, ലൈഫ്‌സ്റ്റൈല് സ്റ്റോറുകള് കൂടി അവതരിപ്പിച്ചിരുന്നു. ദുബായിലെ ഡൗണ്‍ടൗണ് മേഖലയില് പശ്ചിമേഷ്യയിലെ ആദ്യ ടൈം ഔട്ട് മാര്‍ക്കറ്റ് ആരംഭിക്കുന്നതിനായി ടൈം ഔട്ട് ഗ്രൂപ്പുമായി ഇമാര് പങ്കാളിത്തം ആരംഭിക്കുകയും ചെയ്തിരുന്നു. ഇവ കൂടാതെ ദുബായ് ഹില്‍സ് മാള് എന്ന പേരില് പുതിയ മാളും ഇമാര് ആരംഭിക്കുന്നുണ്ട്. അറുന്നൂറോളം കടളായിരിക്കും ഇവിടെ ഉണ്ടായിരിക്കുക. ഈ വര്‍ഷം രണ്ടാംപാദത്തോടെ ഈ മാള് പ്രവര്‍ത്തനമാരംഭിക്കും.\nദുബായ് ഫിനാന്‍ഷ്യല് മാര്‍ക്കറ്റില് ലിസ്റ്റ് ചെയ്ത ഇമാര് മാള്‍സും ഇമാര് പ്രോപ്പര്‍ട്ടീസും ഓഹരി ലയനം നടത്താന് ആലോചിക്കുന്നതായി ഫെബ്രുവരിയില് സംയുക്തമായി പ്രഖ്യാപിച്ചിരുന്നു. ഈ ഇടപാട് നടന്നാല്, ഇമാര് മാള്‍സിന്റെ നിലവിലെ ബിസിനസുകള് ഇമാര് പ്രോപ്പര്‍ട്ടീസിന്റെ ഉടമസ്ഥതയിലുള്ള ഉപകമ്പനിയുടേതാകും. അതേസമയം പ്രധാനപ്പെട്ട മാളുകളിലും റീട്ടെയ്ല് ആസ്തികളിലും ഇമാര് മാള്‍സിന് അവകാശമുണ്ടായിരിക്കും.\nPrevious ഇന്ത്യന് റിഫൈനറികള് എണ്ണ ഇറക്കുമതിയും സംസ്കരണവും കുറയ്ക്കുന്നു\nNext ധനക്കമ്മി കുറയുന്നത് സൗദി അറേബ്യയുടെ ക്രെഡിറ്റ് റേറ്റിംഗിന് നേട്ടമാകും: മൂഡീസ്


ചിത്രജാലകം: നയാഗ്രാ- പാതിരാപ്പടം\nഒറ്റ നിറത്തില് തുടങ്ങി,\nവിവിധ നിറങ്ങളുടെ മേളനം.\nനയാഗ്രാ കൂടുതല് സുന്ദരിയാകുന്നു, രാത്രിയില്.\nമനോഹരമായ ആ രംഗങ്ങള്\nപകര്‍ത്താന് നടത്തിയ വെറും പാഴ്‌ശ്രമം.\nകുറച്ചേറെ നാളായി ഇതിങ്ങനെ ഡ്രാഫ്‌റ്റായി കിടക്കുന്നു.\nഇപ്പോള് പോസ്റ്റിയേക്കാമെന്ന് കരുതി.\nAdithyan 12:15 PM\nഎന്താ പടങ്ങള്... നമിച്ചിരിയ്ക്കുന്നു...\nഎന്നെക്കൊണ്ട് ടിക്കറ്റ് എടുപ്പിയ്ക്കും :)\nKumar Neelakantan © (Kumar NM) 12:24 PM\nനമിച്ചു. കൂടുതല് പറഞ്ഞ് ബോറാക്കുന്നില്ല.\nഇനി എല്ലാം ആത്മഗതം :“കുറേ ലൈറ്റുകളും വര്‍ണ്ണക്കടലാസുമായി രാത്രിതന്നെ ആതിരപ്പള്ളിക്ക് അങ്ങു വിട്ടാലോ? അപ്പുറത്തും ഇപ്പുറത്തും ഉള്ള മലകളിലൊക്കെ ലൈറ്റ് വച്ച് അടിച്ച് വെള്ളത്തിന് ഈ നിറം വരുത്തിയാലോ? എന്തെങ്കിലും ചെയ്യണം. ശനിയനും ഉമേഷും മൊഴിയും ബിന്ദുവും ഒക്കെ ചേര്‍ന്ന് നയാഗ്രകാണിച്ചെന്നെ കൊതിപ്പിക്കാന് തുടങ്ങിട്ട് കുറേക്കാലമായി.”\nManjithkaini 4:12 PM\nഅവിടെ ഒഴുകിയിറങ്ങുന്നതു വെള്ളമോ പാലോ? കുറേനാളായി ചിത്രജാ‍ലകം തുറന്ന് കമന്റിടാതെ നമിച്ചിറങ്ങിപ്പോയി. ഇവിടെ ഒരു കമന്റിട്ട് വീണ്ടും വീണ്ടും നമിക്കുന്നു.\nദിവാസ്വപ്നം 4:31 PM\nദിവാസ്വപ്നം 4:34 PM\nവളരെ നന്നായിരിക്കുന്നു യാത്രാമൊഴീ....\nസത്യം പറയട്ടേ, ഈ ചിത്രങ്ങളെക്കാലും, മലയാളവേദിയില് യാത്രാമൊഴി കൊടുത്തിരിക്കുന്ന ചിത്രങ്ങള് ആണ് എന്നെ അങ്ങയുടെ ഒരു ആരാധകന് ആക്കിയത്. ഇപ്പോഴും ഇടയ്ക്കിടയ്ക്ക് ആ പേജുകള് തുറന്ന് നോക്കി ആസ്വദിക്കാറുണ്ട്. (അറിയാത്തവര് ആരെങ്കിലും ഉണ്ടെങ്കില് : മലയാളവേദി/ഡിസ്കഷന്/അദര്/ഫോട്ടോഗ്രഫി)\nഅവിടെയുള്ള ഒരേയൊരു ബുദ്ധിമുട്ട്, യാ.മൊ.യുടെ ചിത്രങ്ങള് മാത്രമായി ഒരിടത്ത് കാണാന് പറ്റുന്നില്ല എന്നാണ്. ആ ഒരു സൌകര്യം മുന് നിര്‍ത്തി, അവയും മൊഴിയുടെ മറ്റു ചിത്രങ്ങളും ബ്ലോഗിലോ ഏതെങ്കിലും ഒരു സൈറ്റിലോ മറ്റോ ഉണ്ടോ. എല്ലാം ഒരു പേജില് നിന്ന് ലിങ്ക് ചെയ്ത വിധം. അല്ലെങ്കില് അത്തരമൊരു ശ്രമം നടത്താമോ ?(സമയക്കുറവ്, തിരക്കാണ്... ഒക്കെ ഊഹിക്കുന്നു. എന്നാലും....)\nതാങ്ക്യൂ.. ചിക്കാഗോയില് നിന്ന് ടിക്കറ്റ് എടുക്കണോ... ഓടിച്ച് എത്താവുന്ന ദൂരമല്ലേ ഉള്ളൂ..?\nവളരെ നന്ദി.. “ലൈറ്റും വര്‍ണ്ണക്കടലാസും ആതിരപ്പള്ളിയും“ ഉഗ്രന് ഐഡിയ തന്നെ..\nവെള്ള വെളിച്ചത്തില് അതു പാലുതന്നെയെന്ന് തോന്നിക്കും..\nഈ കമന്റ് വായിച്ച് ഞാന് ഞെട്ടി. മലയാളവേദിയില് എനിക്കും ആരാധകനോ?\nചുമ്മാ തമാശയായിരിക്കും അല്ലേ..\nഎത്ര ആലോചിച്ചിട്ടും താങ്കളുടെ മലയാളവേദിയിലെ പേരു പിടികിട്ടിയില്ല. ആരാണാവോ?\nകുറച്ച് ചിത്രങ്ങള് ഞാന് ഫ്ലിക്കറില് ഇട്ടിട്ടുണ്ട്. അതിനെ ചിത്രജാലകത്തില് ലിങ്കിയിട്ടുണ്ട്. അവിടേയ്ക്കും സ്വാഗതം.\nനിരക്ഷരൻ 4:20 PM\nക്യാമറ ട്രൈപ്പോഡിലാണോ അതോ നയാഗ്ര രാത്രി ഇങ്ങനാണോ ?\nഎതിരന് കതിരവന് 5:02 PM\nക്യാമറയുടെ മുന്‍പില് വര്‍ണ്ണക്കടലാസൊന്നും ഒട്ടിച്ചതല്ല ഇത്. ഒരു “ലൈറ്റ് ഷോ” ആണ്. കലാ‍ാബോധമുള്ളവര് നയാഗ്രയില് ഉണ്ടാക്കിയെടുത്ത സെറ്റപ്പ്.\nAnoop Technologist (അനൂപ് തിരുവല്ല) 7:20 PM\nഉണ്ണിക്കുട്ടന് 9:47 AM\nഒരു സംശയം.. കാമറാ പ്രോപ്പര്‍ട്ടീസ് നോക്കിയപ്പോ എക്സ്പോഷര് ടൈം5സെക്കന്റ് എന്നു കണ്ടു. ശരിയാണോ.?\nഊം..പാതിരാപ്പടം..!! ഇപ്പോഴും അതുണ്ടോ :)


ചെഗുവേരയ്ക്ക് ജന്മദിനാശംസ; പൃഥ്വിരാജിന് തെറി വിളിയുമായി ഒരുസംഘം ആള്‍ക്കാര് – Malayalam Express\nചെഗുവേരയ്ക്ക് ജന്മദിനാശംസ; പൃഥ്വിരാജിന് തെറി വിളിയുമായി ഒരുസംഘം ആള്‍ക്കാര്\nതിരുവനന്തപുരം: ക്യൂബന് വിപ്ലവ പോരാളിയായ ചെഗുവേരയുടെ ജന്മദിനത്തില് ആശംസയറിച്ച് രംഗത്തെത്തിയ നടന് പൃഥ്വിരാജ് സുകുമാരന് തെറി വിളി. ഫേസ്ബുക്കിലൂടെ ചെഗുവേരയ്ക്ക് ജന്മദിനാശംസ നേര്‍ന്ന പൃഥ്വിയ്ക്കെതിരെ ഒരുസംഘം ആള്‍ക്കാരാണ് തെറിവളിയുമായി രംഗത്തെത്തിയിരിക്കുന്നത്. ആശംസകൾ നേർന്ന് പോസ്റ്റിന് താഴെ മോശം വാക്കുകള് ഉപയോഗിച്ചുള്ള കമന്‍റുകളുമായാണ് ഇവര് രംഗത്തെത്തിയിരിക്കുന്നത്.\nഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജിയിലേക്കുള്ള പ്രവേശന പരീക്ഷയായ ജെഇഇ (അഡ്വാൻസ്ഡ്) ഫലം പ്രസിദ്ധീകരിച്ചു\nമലയാള ചിത്രം സെയ്ഫ് : പുതിയ പോസ്റ്റർ പുറത്തിറങ്ങി\nസംസ്ഥാനത്ത് ചിലയിടങ്ങളിൽ ഒറ്റപ്പെട്ട കനത്ത മഴയ്ക്ക് സാധ്യത


കിടക്കയിലും പുതുമയാഗ്രഹിക്കുന്ന പെണ്ണിനെ അറിയണം | simple things women want from men - Malayalam BoldSky\n25 min ago 12 രാശിക്കാരുടേയും ഏറ്റവും മോശം സ്വഭാവം അറിഞ്ഞിരിക്കാം\n| Published: Saturday, September 7, 2019, 23:01 [IST]\nപങ്കാളികള് പരസ്പരം മനസ്സിലാക്കി താല്‍പ്പര്യത്തോടെ ജീവിച്ചാല് മാത്രമേ ജീവിതം പൂര്‍ണതയില് എത്തുകയുള്ളൂ. പരസ്പരം മനസ്സിലാക്കുക എന്നാല് അത് എല്ലാ തരത്തിലും മനസ്സിലാക്കുക എന്ന് തന്നെയാണ് അര്‍ത്ഥമാക്കുന്നത്. പങ്കാളിയുടെ മനസ്സ് കൃത്യമായി മനസ്സിലാക്കി അവര്‍ക്ക് വേണ്ടതെല്ലാം ചെയ്താല് അത് നിങ്ങളുടെ ജീവിതം ഉഷാറായി മുന്നോട്ട് പോവുന്നതിന് സഹായിക്കുന്നുണ്ട്. കിടപ്പറയില് സ്ത്രീ ആഗ്രഹിക്കുന്ന ചില കാര്യങ്ങള് ഉണ്ട്. ഇത്തരം കാര്യങ്ങള് ആദ്യം മനസ്സിലാക്കുകയാണ് പുരുഷന് ചെയ്യേണ്ടത്.\nകിടപ്പറയില് ഒരു സ്ത്രീ സ്വകാര്യമായി ആഗ്രഹിക്കുന്ന ചിലതുണ്ടാവും. എന്നാല് ഇവ എന്താണെന്ന് പലപ്പോഴും പുരുഷന്‍മാര് മനസ്സിലാക്കുന്നില്ല. അതുകൊണ്ട് തന്ന ഇത്തരം കാര്യങ്ങള് അല്‍പം ശ്രദ്ധയോടെ വേണം. കുടുംബജീവിതത്തിന്റെ അടിത്തറ ഉറക്കേണ്ടത് നല്ല രീതിയില് കുടുംബം കൊണ്ട് പോവുന്നതിന് അത്യാവശ്യമായിട്ടുള്ള ഒന്നാണ്. പുരുഷനില് നിന്ന് സ്ത്രീ ആഗ്രഹിക്കുന്ന ചില കാര്യങ്ങള് ഉണ്ട്. ലൈംഗികത എന്ന് പറയുന്നത് ജീവിതത്തിന്റെ അടിസ്ഥാന ആവശ്യങ്ങളില് ഒന്നാണ്. അതുകൊണ്ട് തന്നെ ഇത്തരം കാര്യങ്ങള് വളരെയധികം ശ്രദ്ധിക്കേണ്ടതായി വരുന്നുണ്ട്. എന്തൊക്കെയാണ് സ്ത്രീ തന്റെ പുരുഷനില് നിന്ന് സ്വകാര്യമായി ആഗ്രഹിക്കുന്ന ചിലത് എന്ന് നമുക്ക് നോക്കാം.\nസ്ത്രീ ഏറ്റവും ആഗ്രഹിക്കുന്നത് പങ്കാളിയുടെ തലോടലും ആലിംഗനവും എല്ലാമായിരിക്കും. എന്നാല് സെക്‌സ് എന്നത് പുരുഷനെ സംബന്ധിച്ചിടത്തോളം വളരെ സീരിയസ് ആയിട്ടുള്ള കാര്യമായിരിക്കും. എപ്പോഴും വികാരപരമായി ചിന്തിക്കാനാണ് സ്ത്രീ ആഗ്രഹിക്കുന്നത്. എന്നാല് പുരുഷനാകട്ടെ വളരെയധികം സീരിയസായി ഇതിനെ കാണുന്നു. പക്ഷേ സ്ത്രീക്കാവശ്യം റൊമാന്റിക് ആയി സംസാരിക്കുന്നതും തലോടലും ആലിംഗനവും ചുംബനങ്ങളും എല്ലാമാണ്. ഇത്തരം കാര്യങ്ങളെക്കുറിച്ച് പുരുഷന് അത്ര ബോധവാനായിരിക്കില്ല. അതുകൊണ്ട് ഇത്തരം കാര്യങ്ങള്‍ക്ക് എപ്പോഴും കിടപ്പറയില് പ്രാധാന്യം നല്‍കുക. എന്നാല് മാത്രമേ അത് നിങ്ങളുടെ ലൈംഗിക ജീവിതം നല്ല രീതിയില് മുന്നോട്ട് പോവുന്നതിന് സഹായിക്കുകയുള്ളൂ.\nsimple things women want from men\nHere we explains some things women want from their husbands, takealook.\nStory first published: Saturday, September 7, 2019, 23:01 [IST]\nSep 7, 2019 ലെ വാര്‍ത്തകള്


Janmabhumi| വീട്ടുപകരണങ്ങളുടെ ഓണ്‍ലൈന് പര്‍ച്ചേസിംങ്; കബളിക്കപ്പെടാതിരിക്കാന് ശ്രദ്ധിക്കേണ്ട ചില വസ്തുതകള്\nവീട്ടുപകരണങ്ങളുടെ ഓണ്‍ലൈന് പര്‍ച്ചേസിംങ്; കബളിക്കപ്പെടാതിരിക്കാന് ശ്രദ്ധിക്കേണ്ട ചില വസ്തുതകള്\nFebruary 19, 2020, 11:21 a.m.\nതപന്നത്തിന്റെ നിലവാരം, ആവശ്യകത, റേറ്റിംഗ് എന്നിവ വിലയിരുത്തിവേണം ഓണ്‍ലൈന് സെറ്റുകളില് നിന്ന് സാധനങ്ങള് വാങ്ങുവാന്. ഇത്തരത്തില് വീട്ടുപകരണങ്ങള് വാങ്ങുമ്പോള് ശ്രദ്ധിക്കേണ്ട കുറച്ചു കാര്യങ്ങള്\nആവശ്യ സാധനങ്ങള് വാങ്ങുന്നതിന് ഓണ്‍ലൈന് പ്ലാറ്റ്‌ഫോര്‍മിനെ ആശ്രയിക്കുന്നവരാണ് നമ്മളില് ഏറെയും. എന്നാല് ഓണ്‍ലൈനില് ഉത്പന്നങ്ങള് വാങ്ങുന്ന സമയത്ത് പലകാര്യങ്ങളും ശ്രദ്ധിക്കേണ്ടതുണ്ട്. ഉതപന്നത്തിന്റെ നിലവാരം, ആവശ്യകത, റേറ്റിംഗ് എന്നിവ വിലയിരുത്തിവേണം ഓണ്‍ലൈന് സെറ്റുകളില് നിന്ന് സാധനങ്ങള് വാങ്ങുവാന്. ഇത്തരത്തില് വീട്ടുപകരണങ്ങള് വാങ്ങുമ്പോള് ശ്രദ്ധിക്കേണ്ട കുറച്ചു കാര്യങ്ങള് ഇതാ..\nതെരെഞ്ഞെടുക്കുന്ന ഉപകരണം വീട്ടില് ഉള്‍ക്കൊള്ളാവുന്ന വലിപ്പത്തില് ആണോ എന്നുള്ളത് ഉറപ്പുവരുത്തണം. തന്നിരിക്കുന്ന വിവരങ്ങളില് അടങ്ങിയിട്ടുള്ള വീതിയും വണ്ണവും വീട്ടില് ഉപകരണം സ്ഥാപിക്കാന് ഉദ്ദേശിക്കുന്ന സ്ഥാനവുമായി യോജിക്കുന്നുണ്ടോയെന്ന് അളന്നു തിട്ടപ്പെടുത്തണം.\nറേറ്റിംഗ് കുറവുള്ള ഉത്പന്നങ്ങള് കഴിവതും തെരെഞ്ഞെടുക്കാതിരിക്കുക. തെരെഞ്ഞെടുക്കുന്ന ഉപകരണത്തിന്റെ നിറം, നിലവാരം എന്നിവ ഉറപ്പുവരുത്തുക. മുന്‍പേ ഉത്പന്നം വാങ്ങിയിട്ടുലളളവരുടെ കുറിപ്പുകള് പരിശോധിക്കുക. പരാതി കൂടുതല് ലഭിച്ചിട്ടുളള ഉത്പന്നങ്ങള് കഴിവതും ഒഴിവാക്കുക.\nറിട്ടേണ് പോളിസിയുള്ള ഫര്‍ണിച്ചറുകള് തെരെഞ്ഞെടുക്കുക. കാരണം ചില കമ്പനികള് ഉത്പന്നങ്ങള് തിരിച്ചെടുക്കാറില്ല. ലഭിക്കുന്നതില് തൃപ്തരല്ലായെങ്കിലും കൈയ്യിലെത്തുന്ന ഉത്പന്നങ്ങള് ഉപയോഗിക്കാന് നിര്‍ബന്ധിതരാകേണ്ടിവരും.\nഷിപ്പിംഗ് ചാര്‍ജ് നിബന്ധനകള് പരിശോധിക്കുക. മിക്ക ഓണ്‍ലൈന് വ്യാപാര സ്ഥാപനങ്ങളും ഷിപ്പിംഗ് ചാര്‍ജ് ഉപഭോക്താക്കളില് നിന്നാണ് ഈടാക്കാറുളളത്.\nവിശ്വാസ്യമായ ഓണ്‍ലൈന് വില്പനക്കാരെ മാത്രം തെരെഞ്ഞെടുക്കുക. ഒപ്പം ഉപ ഡീലര്‍മാരെ കുറിച്ചും വ്യക്തമായി പരിശോധിക്കുക.


കാത്തിരിക്കൂ... ഇലക്ട്രിക് വാഹനങ്ങള് വരുന്നുണ്ട് - FUTURE KERALA - Future Kerala\nപുതുവര്‍ഷത്തില് നിരവധി ഇലക്ട്രിക് കാറുകള് വിപണിയിലെത്തും. പാതയോരങ്ങളില് കൂടുതല് ചാര്‍ജിംഗ് സ്‌റ്റേഷനുകളും കാണാം\nന്യൂ ഡെല്‍ഹി : നിങ്ങള് പുതിയ കാര് വാങ്ങാന് തയ്യാറെടുക്കുകയാണോ ? കുറച്ചുകൂടി കാത്തിരിക്കുകയാണ് ഉചിതം. അങ്ങനെയെങ്കില് ഇലക്ട്രിക് കാര് വാങ്ങാം. പെട്രോള്, ഡീസല് കാറുകളോട് കടക്ക് പുറത്ത് എന്ന് പറഞ്ഞിരിക്കുകയാണ് കേന്ദ്ര സര്‍ക്കാര്. പകരമായി ഇന്ത്യ ഇലക്ട്രിക് കാറുകളെ വരവേല്‍ക്കും. രാജ്യത്ത് ഇലക്ട്രിക് മൊബിലിറ്റി എത്രയും വേഗം കൊണ്ടുവരുന്നതിനാണ് കേന്ദ്ര സര്‍ക്കാരും വാഹന നിര്‍മ്മാതാക്കളും ശ്രമിക്കുന്നത്. പുതുവര്‍ഷത്തില് നിരവധി ഇലക്ട്രിക് കാറുകള് വിപണിയിലെത്തും. പാതയോരങ്ങളില് കൂടുതല് ചാര്‍ജിംഗ് സ്‌റ്റേഷനുകളും നിങ്ങള്‍ക്ക് കാണാന് കഴിയും.\nമുന്നില്‍നിന്ന് നയിക്കാന് കേന്ദ്ര സര്‍ക്കാര്\nനിലവില് മഹീന്ദ്ര ആന്‍ഡ് മഹീന്ദ്രയാണ് ഇന്ത്യയില് ഇലക്ട്രിക് കാറുകള് വില്‍ക്കുന്നത്. എന്നാല് അതുകൊണ്ടായില്ല. ഇലക്ട്രിക് മൊബിലിറ്റിക്ക് വലിയൊരു പുഷ് ആവശ്യമാണ്. എന്നാല് അതാകട്ടെ സംഭവിച്ചുകഴിഞ്ഞു. സ്വകാര്യ കമ്പനികളില്‍നിന്ന് പതിനായിരം ഇലക്ട്രിക് കാറുകള് വാങ്ങാന് ഓര്‍ഡര് നല്‍കിയിരിക്കുകയാണ് കേന്ദ്ര സര്‍ക്കാര്. ആദ്യ ഘട്ടത്തില് 500 കാറുകളാണ് വാങ്ങുന്നത്. ഇതില് ടാറ്റ മോട്ടോഴ്‌സ് 250 കാറുകളും മഹീന്ദ്ര ആന്‍ഡ് മഹീന്ദ്ര 150 കാറുകളും വിതരണം ചെയ്യും.\nപൊതുമേഖലാ സ്ഥാപനമായ എനര്‍ജി എഫിഷ്യന്‍സി സര്‍വീസസ് ലിമിറ്റഡ് (ഇഇഎസ്എല്) മുഖേനയാണ് ഇലക്ട്രിക് കാറുകള് വാങ്ങുന്നത്. കേന്ദ്ര സര്‍ക്കാരിനുവേണ്ടി ടാറ്റ മോട്ടോഴ്‌സിനും മഹീന്ദ്രയ്ക്കും ഇഇഎസ്എല് ആണ് മെഗാ ഓര്‍ഡര് നല്‍കിയത്. കേന്ദ്ര സര്‍ക്കാരിന്റെ വിവിധ മന്ത്രാലയങ്ങള്‍ക്കും വകുപ്പുകള്‍ക്കും ഇഇഎസ്എല് ഈ വാഹനങ്ങള് നല്‍കും. ഏതാനും വര്‍ഷങ്ങള്‍ക്കുള്ളില് വിവിധ മന്ത്രാലയങ്ങളുടെ പെട്രോള്, ഡീസല് കാറുകള്‍ക്ക് പകരം ഇലക്ട്രിക് വാഹനങ്ങള് മാത്രം കാണാന് കഴിയും.\nഅടിസ്ഥാന സൗകര്യങ്ങള് എത്രയും വേഗം\nമതിയായ ചാര്‍ജിംഗ് സ്‌റ്റേഷനുകള് ഇല്ലാത്തതാണ് ഇന്ത്യയില് ഇലക്ട്രിക് മൊബിലിറ്റിക്കുമുന്നില് വലിയ തടസ്സമായി നില്‍ക്കുന്നത്. മഹീന്ദ്ര ആന്‍ഡ് മഹീന്ദ്രയുടെ ഇലക്ട്രിക് കാര് വില്‍പ്പന പരിമിതപ്പെടുന്നത് ഈ സാഹചര്യത്തിലാണ്. കേന്ദ്ര സര്‍ക്കാരിന്റെ ഇപ്പോഴത്തെ വലിയ ഓര്‍ഡറും ഭാവിയില് ഇത്തരം ഓര്‍ഡറുകളും കൂടുതല് ചാര്‍ജിംഗ് സ്‌റ്റേഷനുകള് സ്ഥാപിക്കുന്നത് അനിവാര്യമാക്കും.\nഇന്ത്യയില് ഏകദേശം 56,000 ഇന്ധന സ്റ്റേഷനുകള് ഉണ്ടെങ്കിലും 200 ഓളം ചാര്‍ജിംഗ് സ്‌റ്റേഷനുകള് മാത്രമാണുള്ളത്. ഇതിനൊരു മാറ്റം കണ്ടുതുടങ്ങിയിട്ടുണ്ട്. ഈയിടെ ഇന്ത്യന് ഓയില് കോര്‍പ്പറേഷന് നാഗ്പുരിലെ പെട്രോള് പമ്പില് ചാര്‍ജിംഗ് സ്റ്റേഷന് സ്ഥാപിച്ചു. ചാര്‍ജിംഗ് സ്റ്റേഷന് സ്ഥാപിക്കുന്ന ഇന്ത്യയിലെ ആദ്യ എണ്ണ വിപണന കമ്പനിയായി ഇതോടെ ഐഒസി മാറി. അടുത്ത വര്‍ഷം ഇത്തരത്തില് കൂടുതല് ചാര്‍ജിംഗ് സ്റ്റേഷനുകള് നിലവില് വരും.\n2030 ഓടെ ഇന്ത്യയില് ഇലക്ട്രിക് കാറുകള് മാത്രം എന്ന ലക്ഷ്യമാണ് കേന്ദ്ര സര്‍ക്കാരിന്\nഒന്നാം സ്ഥാനം വിട്ടുകൊടുക്കില്ലെന്ന് മാര്‍ക്കറ്റ് ലീഡര്\nഇന്ത്യയില് ഇലക്ട്രിക് വാഹനങ്ങള് നിര്‍മ്മിക്കുന്നതിനും വില്‍ക്കുന്നതിനും ജാപ്പനീസ് വാഹന നിര്‍മ്മാതാക്കളായ സുസുകി മോട്ടോറും ടൊയോട്ട മോട്ടോറും കരാറിലെത്തിയിട്ടുണ്ട്. മാരുതിയുമായി ചേര്‍ന്ന് ഇന്ത്യന് പാസഞ്ചര് വാഹന വിപണിയുടെ പകുതിയോളം അടക്കിഭരിക്കുന്നത് സുസുകിയാണ്. ഇന്ത്യയില് രണ്ട് പാസഞ്ചര് വാഹനങ്ങള് വിറ്റാല് അതിലൊന്ന് മാരുതി സുസുകി മോഡലായിരിക്കും. മാര്‍ക്കറ്റ് ലീഡറായ മാരുതി സുസുകി ഇലക്ട്രിക് വാഹനങ്ങള് നിര്‍മ്മിച്ചുതുടങ്ങിയാല് ഇലക്ട്രിക് വാഹന വ്യാപനം വേഗത്തിലാകും.\nകൂടുതല് കൂടുതല് പേര്\nഇന്ത്യന് വിപണിയുടെ ആവശ്യങ്ങള് കണ്ടറിഞ്ഞ് ഇലക്ട്രിക് വാഹന തന്ത്രം തയ്യാറാക്കിവരികയാണ് ഹോണ്ട കാര്‍സ് ഇന്ത്യ ലിമിറ്റഡ്. ഇന്ത്യന് വിപണിക്ക് അനുയോജ്യമായതും ഇന്ത്യക്കാര്‍ക്ക് സാമ്പത്തികമായി താങ്ങാന് കഴിയുന്നതുമായ ബാറ്ററി ഇലക്ട്രിക് വാഹനങ്ങളാണ് ആലോചിക്കുന്നത്. 2030 ഓടെ ആഗോളതലത്തില് തങ്ങളുടെ 65 ശതമാനം വില്‍പ്പന ഇലക്ട്രിക് വാഹനങ്ങളായിരിക്കണമെന്ന ലക്ഷ്യമാണ് ഹോണ്ട നിശ്ചയിച്ചിരിക്കുന്നത്.\nഹോണ്ട ആര് ആന്‍ഡ് ഡി (ജപ്പാന്) യുടെ കീഴില് ഇലക്ട്രിക് വെഹിക്കിള് ഡെവലപ്‌മെന്റ് ഡിവിഷന് ഇതിനകം രൂപീകരിച്ചിട്ടുണ്ട്. പവര്‍ട്രെയ്ന്, ബോഡി ഉള്‍പ്പെടെ മുഴുവന് വാഹനവും നിര്‍മ്മിക്കുന്നതിനുള്ള പ്രത്യേക സംഘമാണ് ഇവിടെ പ്രവര്‍ത്തിക്കുന്നത്.\nസുസുകിക്കും ടൊയോട്ടയ്ക്കും പുറമേ ഹോണ്ടയും രംഗത്തുവരുന്നതോടെ ഇന്ത്യയില് ഇലക്ട്രിക് മോഡലുകള് അവതരിപ്പിക്കുന്നതിന് മറ്റ് കമ്പനികള് നിര്‍ബന്ധിതരാകും. കൊറിയന് കാര് നിര്‍മ്മാതാക്കളായ ഹ്യുണ്ടായ് ഇന്ത്യയില് ഇലക്ട്രിക് വാഹനങ്ങള് അവതരിപ്പിക്കുന്ന കാര്യം ആലോചിച്ചുവരുന്നു.\nഇലക്ട്രിക് വാഹന നയം\n2030 ഓടെ ഇന്ത്യയില് ഇലക്ട്രിക് കാറുകള് മാത്രം എന്ന ലക്ഷ്യമാണ് കേന്ദ്ര സര്‍ക്കാര് നിശ്ചയിച്ചിരിക്കുന്നത്. വേണ്ടിവന്നാല് ‘ബലം’ പ്രയോഗിക്കുമെന്ന് റോഡ് ഗതാഗത മന്ത്രി നിതിന് ഗഡ്കരി വാഹന നിര്‍മ്മാണ കമ്പനികള്‍ക്ക് മുന്നറിയിപ്പ് നല്‍കിയിട്ടുണ്ട്.\nTags:\tPlease wait ... electric vehicles are coming


പുണെ സെറം ഇന്‍സ്റ്റിറ്റ്യൂട്ടില് തീപിടുത്തം; കൊവിഷീല്‍ഡ് വാക്‌സിന് നിര്‍മ്മിക്കുന്ന കെട്ടിടം സുരക്ഷിതം - Padavaal\nപുണെയിലെ സെറം ഇന്‍സ്റ്റിറ്റ്യൂട്ടില് തീപിടുത്തം. കോവിഡ് വാക്‌സിനായ കൊവിഷീല്‍ഡ് വാക്‌സിന് നിര്‍മ്മിക്കുന്ന സെറം ഇന്‍സ്റ്റിറ്റ്യൂട്ട് ഓഫ് ഇന്ത്യയുടെ പ്ലാന്റിലാണ് തീപിടുത്തമുണ്ടായത്. ഉച്ചയ്ക്ക് ശേഷമാണ് ടെന്‍മിനല് ഒന്നിന് സമീപം തീപിടുത്തമുണ്ടായത്. ഇന്ത്യയിലെ മൂന്ന് കോടി ആരോഗ്യപ്രവര്‍ത്തകര്‍ക്കും മറ്റു നിര കൊവിഡ് പോരാളികള്‍ക്കും വേണ്ട വാക്‌സിന് ഉത്പാദിപ്പിക്കുന്നത് പൂണെയിലെ ഈ ഫാക്ടറിയില്‍നിന്നാണ്.\nഫയര്‍ഫോഴ്‌സിന്റെ പത്തോളം യൂണിറ്റുകള് അഗ്‌നിബാധ നിയന്ത്രണവിധേയമാക്കാന് ശ്രമിക്കുന്നുണ്ട്. കൊവിഡ് ഉത്പാദനം നടക്കുന്ന പ്ലാന്റിന് തീപിടിച്ചിട്ടില്ലെന്ന് ഇന്‍സ്റ്റിറ്റ്യൂട്ട് അധികൃതര് വ്യക്തമാക്കി. അഗ്‌നിബാധയില് ആള്‍നാശമൊന്നും റിപ്പോര്‍ട്ട് ചെയ്തിട്ടില്ലെന്നും ആരും കുടുങ്ങി കിടക്കുന്നില്ലെന്നുമാണ് പ്രാഥമിക വിവരം. നിര്‍മ്മാണത്തിലിരിക്കുന്ന ഒരു കെട്ടിട്ടത്തിലാണ് തീപിടുത്തമുണ്ടായതെന്നും കമ്പനി അധികൃതര് വ്യക്തമാക്കുന്നു\nTags: fired, gate 1, pune, serum institute


മരണാനന്തര ജീവിതം - Pravasishabdam\nHome Literature Essays മരണാനന്തര ജീവിതം\nആര്‍ക്കാണ് മരണാനന്തരജീവിതത്തില് താല്പര്യമില്ലാത്തത്. ഈ ലോകത്തില് കഷ്ടപ്പെട്ടാലും വേണ്ടില്ല കാലത്തിന് അളവില്ലാത്ത ഒരു പരലോകത്തില് ജീവിക്കുന്നത് ഭാവനയില് കാണുന്നതുതന്നെ കോരിത്തരിപ്പിക്കുന്ന സുഖം, അല്ലേ?\nവേദശാസ്ത്രനിപുണരുമായി ഒരു വാദപ്രതിവാദത്തിന് മുതിരുന്നത് അത്ര പന്തിയല്ലെന്ന് എനിക്കറിയാം. പുനരുത്ഥാനവും പുനര്‍ജ്ജന്മവും എഴുപത്തിരണ്ട് കന്യകമാരെയും ‘കൈസര്‍ക്കുള്ളത് കൈസര്‍ക്കെന്ന്’ പറയുന്നതുപോലെ അവര്‍ക്കുതന്നെ കൊടുത്തേക്കാം. ഈ ചെറുലേഖനത്തിലൂടെ എന്തെങ്കിലും സ്ഥാപിച്ചെടുക്കുന്നതിനുപകരം സങ്കല്പത്തിന്റെയും ചിന്തയുടെയും ചക്രവാളം ഒന്ന് വിപുലപ്പെടുത്താനായാല് അത്രയുമായി. അല്ലെങ്കിലെന്തേ യുക്തിവാദംകൊണ്ട് തെളിവുസഹിതം എന്തെല്ലാം തുറന്നുകാട്ടിയാലും പ്രയോജനമൊന്നുമില്ലല്ലോ.\nനമുക്ക് സൂര്യനോടുള്ള ബന്ധം ചേര്‍ത്തുവെച്ചിട്ടാണ് കാലം അളക്കുന്നത്. അതു വിച്ഛേദിക്കപ്പെട്ടാല്‍പ്പിന്നെ അനന്തതയാണ്, നിത്യതയാണ്! ദൈവത്തിന്റെ ലോകമാണ്! ഇവിടെ വാക്കുകള് ഉപയോഗിക്കുന്നത് സൂക്ഷിച്ചുവേണമെന്നറിയാം. മുഖ്യാര്‍ത്ഥത്തിനുപരി ഓരോരുത്തരും തങ്ങളുടെ വിശ്വാസങ്ങള്‍ക്കും സങ്കല്പങ്ങള്‍ക്കും ആചാരങ്ങള്‍ക്കും ചേരുംപടി എന്തെല്ലാമാണ് ചാര്‍ത്തിക്കൊടുത്തിരിക്കുന്നത്.\nജീവിച്ചിരിക്കുമ്പോഴത്തെ പ്രശ്‌നങ്ങള് താല്ക്കാലികമാണെന്നും, അതുകൊണ്ട് നാമെല്ലാം ഏറെ ശ്രദ്ധ ചെലുത്തേണ്ടത് മരണാനന്തര കാലത്തിലേക്കാണെന്നുമാണല്ലോ മതങ്ങളുടെ ‘മതം’! ശരിയാണ്, ‘എഴുപത് ഏറെയായാല് എണ്‍പതു’കൊണ്ട് തീരും. അപ്പോള്‍പിന്നെ ഈ ‘അനന്തര’മായി സൗരയൂഥം പൊട്ടിത്തെറിച്ചാലും അത് തുടര്‍ന്നുകൊണ്ടിരിക്കുകയാണ്. അതുകൊണ്ട് നമുക്ക് എളുപ്പം മനസ്സിലാക്കാന് കഴിയുന്ന മലയാളിക്കഥകളിലേക്ക് തന്നെ വരാം.\nഇന്ന് ഞാന് പരിണാമതത്വങ്ങളില് ഏറെ വിശ്വസിക്കുന്നു. കാരണം പറയാം. ആദ്യമായി അമേരിക്കയില് വരുമ്പോള് മലയാളി സമൂഹത്തിന്റെ ചര്‍ച്ചാവിഷയം ഒന്നൊഴിയാതെ കാറുകളെപ്പറ്റിയായിരുന്നു.\nബ്രാന്‍ഡ്, നിറം തുടങ്ങിയ ചര്‍ച്ചകളായിരുന്നു തുടക്കം. അത് ഒതുങ്ങിനിന്നത് കാറുകളുടെ ലോകത്തിലെ അവൈദഗ്ദ്ധ്യരില് മാത്രം. നേരില് കാണുന്നതിന്റെ ഭംഗിയില് മാത്രം. ലേശം അറിവുള്ളവര്, മങ്ങിയ നിറത്തിനെതിരായി കടുപ്പത്തിലേക്ക് കടക്കുന്നു, ആകാശത്തിന്റെ നിറമല്ല, ആഴിയുടേതാണ് അഭികാമ്യമെന്നാണ് അവരുടെ പക്ഷം. ഇനിയും യന്ത്രപരമായി മനസ്സിനെ ക്രമീകരിച്ചിട്ടുള്ളവര്‍ക്ക് ഹുഡ് തുറന്നുള്ള വ്യാഖ്യനങ്ങളുമായിരുന്നു പത്ഥ്യം, അന്നത്തെ കാറിന്റെ ഹൃദയമായിരുന്ന കാര്‍ബുറേറ്ററിന്റെ സാങ്കേതികളെപ്പറ്റി.\nപരിണാമതത്വങ്ങള് തുടരുന്നു: കുഞ്ഞുങ്ങളുടെ ഡയപ്പറിന്റെ വിലയും കിന്റര്‍ഗാര്‍ട്ടനും ‘ഹോണര് റോളും’ പിന്നിട്ട് പരിണാമദശയില്‍ക്കൂടി സഞ്ചരിക്കുകയാണ്. റിട്ടയര് ചെയ്യുമ്പോഴത്തെ ചര്‍ച്ച മക്കളുടെയും മരുമക്കളുടെയും പ്രമോഷനും കഴിഞ്ഞ് തങ്ങളുടെ രക്തസമ്മര്‍ദ്ദത്തിലേക്കും ഷുഗറിലേക്കും കടക്കുന്നു. ഇനിയുമെന്ത് എന്ന ചോദ്യത്തിന്റെ അവസാനം വരുന്നതാണ് സുപ്രധാനമായ അടുത്തപടി.\nആദയക്കച്ചവടത്തിന്റെ കഥ : ഭയങ്കര ലാഭത്തില്‍ക്കിട്ടി, ഒരു കൂട്ടര് സ്ഥലം മാറിപ്പോയപ്പോള് പാതി വിലക്കാണ് തന്നത്. അല്ലെങ്കില് അവസാനം ആ പ്രോപ്പര്‍ട്ടി കമ്പനി ഏറ്റെടുക്കുമായിരുന്നു, അവകാശികളില്ലാതെ വരുമ്പോള്.\nഞങ്ങള് പോയിക്കണ്ടതാ, പടര്‍ന്ന് പന്തലിച്ചു നില്ക്കുന്ന വടവൃക്ഷം. കിളികളുടെ പാട്ട് സദാ, സ്വര്‍ഗീയഗാനങ്ങള്‍പ്പോലെ, മാലാഖമാര് പാടുന്നതുപോലെ. കണ്ണെത്താത്ത ദൂരം വരെ പുല്‍ത്തകിടി. അത് ആഴ്ചയില് ഒരിക്കല് വെട്ടിനിര്‍ത്തുന്നു. ഇപ്പോള് നുള്ളിയെടുത്ത പൂക്കള് തവണ മുടങ്ങാതിരിക്കാന് കരാറുകാരാണ് സമര്‍പ്പിക്കുന്നത്. അതും ഭക്ത്യാദരപൂര്‍വം വേണമെന്നാണ് ഏര്‍പ്പാട്, അത് അവര് പാലിക്കുന്നുണ്ടെന്നാണ് അറിവ്.\nപ്രധാന വീഥിയില്‍നിന്ന് എത്രയോ ഉള്ളിലോട്ടാണ്. അതുകൊണ്ടെന്താ ലേശവും ശബ്ദമില്ല. ഒരു ശല്യവുമില്ല. മഫ്‌ളര്‍പൊട്ടിയ കാറുകളുടെ പറപറപ്പന് ഇല്ലെന്ന് ചുരുക്കം.\nഅപൂര്‍വ്വതയായി കാട്ടരുവിയും, അതേ കാട്ടരുവിപോലുള്ള നീര്‍ച്ചാല്, സദാകളകളാരവം. വടവൃക്ഷത്തിന്റെ തൊട്ടടുത്തുവന്നിട്ട് അതൊന്ന് വട്ടംചുറ്റുന്നു, ഒരു ചെറിയ ജലപാതം സൃഷ്ടിച്ചതിനുശേഷം, നയാഗ്രാഫാള്‍സിന്റെ ഒരു ചെറിയ മാതൃക. ദൈവം സഹായിച്ച് അതൊരു പാതി വിലയ്ക്ക് കിട്ടി.\nഒരു കാര്യം മറന്നു. ഇതൊരു അലവലാതിയൊന്നുമല്ല, തനി വെള്ളക്കാരാ ഇവിടെ മൊത്തം. കറമ്പന്റെയോ മെക്‌സിക്കന്റെയോ പൊടിപോലുമില്ല. പിന്നെ ഞങ്ങടെ പിടിപാടുകൊണ്ട് കിട്ടിയെന്നേയുള്ളൂ. നമ്മുടെ കൂട്ടര്‍ക്കൊന്നും ഇനിയും കിട്ടുമെന്നും കരുതേണ്ട.\nതൊട്ടടുത്ത് ആരാന്നറിയാമോ? മേയര്, സിറ്റി മേയര്, അതിനപ്പുറത്ത് സാന്‍ഫോര്‍ഡ് അന്‍ഡ് സാന്‍ഫോര്‍ഡ് കമ്പനിയുടെ ‘സിഇഒ’. അടുത്ത നിരയില് മുന്‍ഗവര്‍ണ്ണര് ഉണ്ടെന്നും പറഞ്ഞുകേട്ടു. പിന്നെ തൊട്ടു മുന്നില് ഒരു ഡോക്ടറാ, ഒരത്യാവശ്യം വന്നാല്…\nതുടര്‍ന്ന് അയാളൊരു ചോദ്യം ലാഭക്കച്ചവടമല്ലേയെന്ന്?\nശരിയാണ് ശ്മശാനത്തിലെ സൗകര്യങ്ങളെപ്പറ്റിയും ആഡംബരങ്ങളെപ്പറ്റിയുമായിരുന്നു ഈ വര്‍ണ്ണനയെന്ന് അറിയുമ്പോള് നിങ്ങളും പൊട്ടിച്ചിരിക്കുകയില്ലേ, റോഡിലെ ശബ്ദശല്യമില്ലാത്ത, സൈ്വര്യം കെടുത്താത്ത ഉറക്കം അഭികാമ്യമെന്ന് അറിയുമ്പോള്, ഒരു ഡോക്ടര് തൊട്ടുമുന്നിലുണ്ടെന്ന് അറിയുമ്പോള്!\nഏതായാലും ഞാന് അയാള്‍ക്കൊരു ‘ആര്‍ഐപി’, നിത്യശാന്തി, നേര്‍ന്നു!\nPrevious articleമതേതര രാഷ്ട്രം; പോളിങ് ബൂത്തുകള് ആരാധനാലയങ്ങളിലും തുടങ്ങുക!\nNext articleമകള് അമ്മയെ കണ്ടെത്തി: കണ്ടുമുട്ടിയപ്പോള് ഒരേ കമ്പനിയിലെ ജോലിക്കാര്


അടുത്തത് കുറ്റപത്രം; ദിലീപിന് കാര്യങ്ങള് ഇനിയത്ര എളുപ്പമല്ല\n29 Aug 2017 8:37 AM GMT\nരണ്ടാം തവണയും ഹൈക്കോടതി ജാമ്യം നിഷേധിച്ചതോടെ ദിലീപിന്റെ ഭാവി കൂടുതല് ഇരുണ്ടതായിരിക്കുന്നു. ഇപ്പോള് 50 ദിവസം പൂര്‍ത്തിയായിരിക്കുകയാണ് സൂപ്പര് താരം ജയിലഴിക്കുള്ളില് ആയിട്ട്. ഇനി വരുന്ന 40 ദിവസത്തിനുള്ളില് പൊലീസ് കുറ്റപത്രം സമര്‍പ്പിക്കുമെന്നാണ് കരുതുന്നത്; ഇനിയൊരു ജാമ്യാപേക്ഷ നടന് സമര്‍പ്പിക്കുന്നതിനു മുമ്പ്. കോടതിക്കു മുമ്പാകെ കുറ്റപത്രം വന്നശേഷം ദിലീപിന് വലുതായൊന്നും പ്രതീക്ഷിക്കാനുണ്ടാകില്ല.\nഇപ്പോള് 11 ആം പ്രതിയായ നടന് കുറ്റപത്രം വരുന്നതോടെ രണ്ടാം പ്രതിയാകും. മൊബൈല് ഫോണും മെമ്മറി കാര്‍ഡും ഇപ്പോഴും കാണാമറയത്താണെങ്കിലും പൊലീസ് ഇതുവരെ ശേഖരിച്ചിരിക്കുന്ന തെളിവുകളും സാക്ഷിമൊഴികളും അതിശക്തവും നടന് പൂര്‍ണമായും എതിരായിട്ടുള്ളതുമാണ്. ഇവയടക്കമുള്ള കുറ്റപത്രവുമായി കോടതിയില് പൊലീസ് എത്തുന്നതോടെ ഒരുപക്ഷേ മലയാള സിനിമയുടെ മാത്രമല്ല, കേരളത്തിന്റെ ചരിത്രത്തില് തന്നെ അടയാളപ്പെടുത്തുന്ന വിധം ദിലീപ് എന്ന സിനിമാതാരം വര്‍ഷങ്ങളോളം തടവറയില് അടയ്ക്കപ്പെടാം.\nരണ്ടു ദിവസത്തോളം നീണ്ട വാദപ്രതിവാദങ്ങള്‍ക്കൊടുവില് ഇന്നു പ്രഖ്യാപിക്കാനിരുന്ന ജാമ്യാപേക്ഷയിന്‍മേലുള്ള വിധിയില് ദിലീപിന് ഏറെ പ്രതീക്ഷയുണ്ടായിരുന്നു. ആരാധകര് തങ്ങളുടെ സൂപ്പര് താരത്തെ എതിരേല്‍ക്കാന് റോഡ് ഷോ വരെ പ്ലാന് ചെയ്തിരുന്നു.\nഅന്വേഷണ ഉദ്യോഗസ്ഥരില് ചിലരുടെ സ്വാര്‍ത്ഥതാത്പര്യപ്രകാരം നടനെ കുടുക്കുകയാണെന്നായിരുന്നു പ്രതിഭാഗം ജാമ്യാപേക്ഷയില് വാദിച്ചിരുന്നത്. എന്നാല് പ്രോസിക്യൂഷന്, ദിലീപ് ഒരു കിംഗ് ലയര് എന്നു തന്നെ ആരോപണം ഉയര്‍ത്തി കേസില് നടനുള്ള പങ്കാളിത്തം തെളിവുകള് സഹിതം കോടതിയില് നിരത്തി.\nപൊലീസിന്റെ വാദങ്ങള് കോടതിക്കു ബോധ്യപ്പെട്ടിരിക്കുന്നു എന്നതാണ് ഇന്നത്തെ ജാമ്യനിഷേധത്തിലൂടെ തെളിഞ്ഞിരിക്കുന്നത്. ആക്രമിക്കപ്പെട്ട നടിയോട് പ്രതിയായ നടന് വ്യക്തിവൈരാഗ്യം ഉണ്ടെന്നു തന്നെയാണ് കോടതിയും പറയുന്നത്. തന്റെ വിവാഹജീവിതം തകരാന് പ്രസ്തുത നടി കാരണമായെന്ന ധാരണയിലാണ് നടന് ശത്രുത പുലര്‍ത്തുന്നതെന്നും കോടതി നിരീക്ഷിക്കുന്നു. ഈ ശത്രുതയുടെ മറവിലാണ് ക്രിമിനല് റെക്കോര്‍ഡുള്ള ഒരാളുടെ സഹായത്തോടെ നടിയെ ആക്രമിച്ചതെന്ന പൊലീസ് നിഗമനം കോടതി തളളിക്കളയുന്നില്ല.\nകേസിലെ പ്രധാന തൊണ്ടിമുതലായ നടിയുടെ അപകീര്‍ത്തീകരമായ രംഗങ്ങള് ചിത്രീകരിച്ചതായി പറയുന്ന മൊബൈല് ഫോണും മെമ്മറി കാര്‍ഡും നശിപ്പിച്ചു കളഞ്ഞെന്ന മൊഴി വിശ്വസനീയമല്ലെന്നും തങ്ങള് ഫോണും കാര്‍ഡും അന്വേഷിച്ചുകൊണ്ടിരിക്കുകയാണെന്നുമുള്ള അന്വേഷണ ഏജന്‍സിയുടെ വാദവും കോടതി അംഗീകരിക്കുന്നു.\nകേസില് ഏറെ നിര്‍ണായകമായ ഘടകങ്ങളാണ് ഈ ഫോണും മെമ്മറി കാര്‍ഡും. ഈ കാര്യങ്ങള് പരിഗണിക്കുമ്പോള് കേസന്വേഷണം ഇപ്പോഴും പുരോഗമിക്കുകയാണെന്നും നിലവിലെ സാഹചര്യം അതേപോലെ തന്നെയാണ് ഇപ്പോള് നിലനില്‍ക്കുന്നതെന്നും കോടതി വ്യക്തമാക്കുന്നു. ഈയൊരു ഘട്ടത്തില് ജാമ്യം അനുവദിക്കാന് സാധ്യമല്ലെന്നാണ് ഇന്നു നടന്റെ ജാമ്യാപേക്ഷ തള്ളിക്കൊണ്ട് കോടതി പറഞ്ഞത്.\nactresaattackingcase dileep dileepsbail pulsarsuni


വിസ തട്ടിപ്പില് പിടിയിലായ അരുണ്, അഷറഫ്, ബിജു, ബിനു, നോബി\nഅടിമാലി: കാനഡയിലും മക്കാവുദ്വീപിലും ജോലി വാഗ്ദാനം ചെയ്ത് ഒരുകോടിയിലധികം തട്ടിയെടുത്ത അഞ്ച് പേരെ അടിമാലി എസ്‌ഐ സന്തോഷ് സജീവിന്റെ നേതൃത്വത്തിലുള്ള പൊലീസ് അറസ്റ്റ് ചെയ്തു.\nഇരുമ്പുപാലം കീപ്പുറത്ത് അഷ്‌റഫ് (42), കമ്പിളികണ്ടം തെള്ളിത്തോട് ചേലമലയില് ബിജു കുര്യാക്കോസ് (44), ആലുവ സ്വദേശിയും ഇപ്പോള് അടിമാലിയില് താമസക്കാരനുമായ മുന് പാതിരി പറമ്പില് നോബിപോള് (41), തോപ്രാംകുടി മുളപ്പുറത്ത് ബിനു പോള് (36), കമ്പിളികണ്ടം ഓലാനിക്കല് അരുണ് സോമന് (34) എന്നിവരാണ് പിടിയിലായത്.\nഇടുക്കി, കോട്ടയം, പാലക്കാട്, വയനാട്, കണ്ണൂര്, തൃശൂര് ജില്ലകളില്‍നിന്ന് 119 പേരില്‍നിന്നായി ഒരു കോടിയിലധികമാണ് ഇവര് തട്ടിയത്. അമ്പതിനായിരം മുതല് അഞ്ച് ലക്ഷം രൂപവരെയാണ് വാങ്ങിയത്. ഒരാള്‍ക്ക് പോലും ജോലി ലഭിച്ചിട്ടില്ല. അടിമാലിയില് ലൈബ്രറി റോഡില് അക്‌സല് അലയന്‍സ് എന്നപേരില് സ്ഥാപനം തുടങ്ങിയാണ് തട്ടിപ്പ് നടത്തിയത്. പരാതിയുമായി വരുന്നവര്‍ക്ക് ചെറിയ തുക നല്‍കി മടക്കി അയക്കുകയായിരുന്നു പതിവ്. വരും ദിവസങ്ങളില് കൂടുതല് പേര് വലയിലാകുമെന്ന് പൊലീസ് പറഞ്ഞു.\nഅടിമാലി, സുല്‍ത്താന്‍ബത്തേരി, കഞ്ഞിക്കുഴി സ്റ്റേഷനുകളില് ഇവര്‍ക്കെതിരെ കേസ് രജിസ്റ്റര് ചെയ്തിട്ടുണ്ട്. വയനാട് ജില്ലയിലാണ് ഏറ്റവും കൂടുതല് പേര് കബളിപ്പിക്കപ്പെട്ടത്. തട്ടിപ്പിനിരയായ അടിമാലി, പാലക്കാട് സ്വദേശികള് നല്‍കിയ പരാതിയുടെ അടിസ്ഥാനത്തില് മൂന്നാര് ഡിവൈഎസ്പിയുടെ നിര്‍ദേശപ്രകാരം അടിമാലി സിഐ പി.കെ. സാബുവിന്റെ നേതൃത്വത്തില് നടത്തിയ അന്വേഷണത്തിലാണ് അറസ്റ്റ്.\nഅറസ്റ്റിലായ ബിജു ജനതാദള് (യു) ജില്ലാകമ്മിറ്റിയംഗമാണ്. അഷ്‌റഫ് ഇരുമ്പുപാലത്ത് ആശുപത്രി നടത്തുകയാണ്. പാതിരിയായിരുന്ന നോബിപോളിനെ സഭയില്‍നിന്നും പുറത്താക്കിയിരുന്നു. പുരോഹിത വേഷത്തില് എത്തി വിശ്വാസ്യത മുതലെടുത്താണ് പലരേയും കുടുക്കിയത്. ബിനുപോള് അടിമാലി റൂറല് സഹകരണസംഘം സെക്രട്ടറിയായിരുന്നു. ഏതാനും വര്‍ഷം മുമ്പ് ഇവിടെ ദുരൂഹ സാഹചര്യത്തില് തീപ്പിടുത്തമുണ്ടായി രേഖകള് കത്തിനശിച്ചിരുന്നു. സംഭവത്തില് കഞ്ഞിക്കുഴി സ്റ്റേഷനിലും കേസ് രജിസ്റ്റര് ചെയ്തിട്ടുണ്ട്. ജോലിക്കായി ഏഴ് പേരെ മക്കാവു ദീപില് എത്തിച്ചെങ്കിലും ഇവര് ജോലി ലഭിക്കാതെ നാട്ടിലേയ്ക്ക് മടങ്ങുകയായിരുന്നു.\nജോലി വാഗ്ദാനം ചെയ്ത് കോടികള് തട്ടി; അഭിഭാഷകനെ റിമാന്‍ഡ് ചെയ്തു


ശരീരസൗന്ദര്യവും ഫിറ്റ്നസും; എൻ്റെ ഫിറ്റ്നസ് രഹസ്യങ്ങൾ പങ്കുവെയ്ക്കാം | Lekshmi Nair: Celebrity, Culinary Expert\nരുചികരമായ ഭക്ഷണലോകത്ത് പറന്നു നടക്കുമ്പോഴും എങ്ങനെയാണ് ശരീരസൗന്ദര്യവും ഫിറ്റ്നസും നിലനിർത്തുന്നത്? പലരും എന്നോട് ചോദിക്കാറുണ്ട് ഈ ചോദ്യം. ഞാൻ സാമാന്യം വണ്ണം ഉള്ള ആളാണ്. നന്നായി ഭക്ഷണം ആസ്വദിക്കുന്ന ആളുമാണ്. എന്നിട്ടും അമിത വണ്ണത്തിലേക്ക് പോയിട്ടില്ല. അതിനുള്ള ഇത്തരം ഞാൻ തന്നെ പറയാം.\nഎന്റെ ഭക്ഷണ ശീലം അൽപം വ്യത്യസ്തമാണ്. ഭക്ഷണ കാര്യത്തിൽ ഒരു ബാലൻസ് നിലനിർത്താൻ ശ്രമിക്കാറുണ്ട്. പിന്നെ അമിതമായി ഭക്ഷണം കഴിക്കാറില്ല. വിശന്നാൽ മാത്രമേ ഞാൻ ഭക്ഷണം കഴിക്കാറുള്ളൂ. ഇപ്പോൾ ബ്രേക്ക് ഫാസ്റ്റ് കഴിച്ച് പിന്നെ കുറച്ച് താമസിച്ചാലും വിശക്കാതെ ഞാൻ ലഞ്ച് കഴിക്കാറില്ല. അല്ലാതെ ലഞ്ച് ടൈമായി ഭക്ഷണം കഴിക്കണമെന്ന രീതിയിൽ ടൈംടേബിൾ വച്ച് ഞാൻ കഴിക്കാറില്ല.\nഎന്റെ ഏറ്റവും വലിയ വീക്നെസ് ഏത്തപ്പഴമാണ്. ഏത്തപ്പഴം പുഴുങ്ങി കഴിക്കുന്നതാണ് ഏറ്റവും ഇഷ്ടം, അല്ലെങ്കിൽ നെയ്യിൽ ഫ്രൈ ചെയ്ത് കഴിക്കും. പഴം പൊരി വളരെ ഇഷ്ടമാണ്. കൂടാതെ നാടൻ പലഹാരങ്ങളോടാണ് ഏറ്റവും ഇഷ്ടം. ആവിയിൽ പുഴുങ്ങുന്ന പലഹാരങ്ങൾ കൊഴുക്കട്ട, ഇലയട എന്നിവ ഇഷ്ടമാണ്. പണ്ടുതൊട്ടേ ചോറ് ഞാൻ വളരെ കുറച്ചേ കഴിക്കാറുള്ളൂ. ചോറിന്റെ കൂടെ തോരനും അവിയൽ കിച്ചടി പച്ചടി അതൊക്കെയാണ് ഇഷ്ടം. സാമ്പാർ കഴിക്കാറില്ല. ഒഴിച്ചു കറി നിർബന്ധമില്ല. എങ്കിലും പുളിശ്ശേരിയും രസവും ഇഷ്ടമാണ്. ചോറിന്റെ കൂടെ തേങ്ങാച്ചമ്മന്തിയും ചമ്മന്തിപ്പൊടിയും ഇഷ്ടമാണ്.\nമീനിന്റെ കാര്യത്തിൽ ഉണക്ക മീനാണ് ഏറ്റവും ഇഷ്ടം. കൊഞ്ച്, കൊഴുവ പീര വച്ചത് ഒക്കെ ഇഷ്ടമാണ്. അച്ചാറും ഇഷ്ടമാണ്. വീട്ടിൽ ഒറ ഒഴിക്കുന്ന പുളിയില്ലാത്ത തൈര് ഇഷ്ടമാണ്. തൈര് ഫ്രിഡ്ജിൽ വച്ചേക്കും. ചോറും, തൈരും, ചമ്മന്തിയും, പെരുംപയറിന്റെ തോരനുമാണ് എനിക്കിഷ്ടപ്പെട്ട കോമ്പിനേഷൻ. മറ്റുള്ള സ്ഥലങ്ങളിൽ പോകുമ്പോൾ ഇതൊന്നും കഴിക്കാൻ പറ്റില്ലല്ലോ. അപ്പോൾ എല്ലാം ടേസ്റ്റ് ചെയ്തു നോക്കാറുണ്ട്. ഒപ്പം ധാരാളം വെള്ളം കുടിക്കാറുണ്ട്. അത് വളരെ പ്രധാനമാണ്.\nഹെവി വർക്ക് ഔട്ട്, ജിം ഇതൊന്നും ഇല്ല. യോഗ ചെയ്യാറുണ്ട്. പിന്നെ വീട്ടിൽ തന്നെയുള്ള ചെറിയ ഗ്രൗണ്ട് എക്സർസൈസൊക്കെ വളരെ ലൈറ്റായിട്ടുള്ളത് ചെയ്യാറുണ്ട്. പിന്നെ ധാരാളം നടക്കാറുണ്ടല്ലോ. അതുതന്നെ നല്ല വ്യായാമമാണ്. പലരും ചോദിക്കാറുണ്ട്: ഞാൻ സംസാരിക്കുമ്പോൾ ചെറുതായി കിതയ്ക്കാറുണ്ടല്ലോ, എന്തെങ്കിലും പ്രശ്നമുണ്ടോ, ചെക്ക് ചെയ്യണം, സൂക്ഷിക്കണം എന്നൊക്കെ. അവരോടെനിക്ക് പറയാനുള്ളത് ഞാനെല്ലാം നോക്കിയിട്ടുണ്ട്. അത് ആരോഗ്യപരമായ പ്രശ്നങ്ങൾ ഉള്ളതുകൊണ്ടല്ല, മറിച്ച് വർഷങ്ങൾ കൊണ്ട് അറിയാതെ ശരീരഭാഷയുടെ ഭാഗമായി പോയതാണ്.\nപിന്നെ മാനസിക സമ്മർദങ്ങൾക്ക് അടിപ്പെടാതെ എപ്പോഴും ഹാപ്പിയായിട്ട് ഇരിക്കാൻ ശ്രമിക്കാറുണ്ട്. ഇഷ്ടമുള്ള കാര്യം ആസ്വദിച്ച് ചെയ്യുന്നത്, പുതുതലമുറയുമായി ഇടപടുന്നത്..ഇതൊക്കെ നമ്മളെ മാനസികമായി ചെറുപ്പമാക്കും എന്നാണ് എന്റെ അനുഭവം.


18 അടി ഉയരമുള്ള കേക്ക് മുറിച്ച് പ്രിയങ്കയും നിക്കും : അത്ഭുതപ്പെട്ട് ആരാധകർ !!!\nബോളിവുഡ് താരം പ്രിയങ്ക ചോപ്രയും അമേരിക്കന് പോപ്പ് ഗായകന് നിക്ക് ജോനസുമായുള്ള വിവാഹം കഴിഞ്ഞിട്ട് ദിവസങ്ങള് പിന്നിട്ടെങ്കിലും ആഘോഷങ്ങളുടെ ആരവങ്ങള് തീര്‍ന്നിട്ടില്ല. വിവാഹത്തിന്റെ പേരില് അത്യാഢംബരമാണ് നടക്കുന്നതെന്ന് വിമര്‍ശനം ഉയരുമ്ബോളും ഇവര് പങ്കുവക്കുന്ന വിവാഹ ചിത്രങ്ങള്‍ക്ക് ലഭിക്കുന്നത് മികച്ച പ്രതികരണമാണ്.\nവിവാഹഘോഷങ്ങളുടെ ഭാഗമായി 18 അടി ഉയരത്തിലുള്ള കേക്ക് മുറിക്കുന്ന ദമ്ബതികളുടെ ചിത്രമാണ് സമൂഹമാധ്യമങ്ങളില് വൈറലാകുന്നത്. ആറു നിലകളായി ഒരുക്കിയ കേക്ക് മുറിക്കുന്ന പ്രിയങ്കയുടെയും നിക്കിന്റെയും ചിത്രങ്ങള് ഇരുകൈയ്യും നീട്ടി സ്വീകരിച്ചിരിക്കുകയാണ് ആരാധകര്. ഇന്ത്യയിൽ വിവിധ റെസ്റ്റോറന്റുകൾ സന്ദർശിച്ചതിനു ശേഷമായിരുന്നു ഇവർ കേക്കിനുളള റെസിപ്പി തയ്യാറാക്കിയത്.\nക്രിസ്ത്യൻ ആചാര പ്രകാരം നടന്ന വിവാഹ ശേഷമായിരുന്നു ഇവർ കേക്ക് മുറിച്ചത്. പ്രിയങ്കയുടെ വിവാഹത്തിലെ ഒരു ഹൈലൈറ്റ് ഈ ആറ് നിലയുള്ള കേക്കാണ്.കുവൈറ്റ്, ദുബായ് എന്നിവിടങ്ങളില് നിന്നെത്തിയ പാചക വിദഗ്ധരാണ് കേക്ക് തയ്യാറാക്കിയതെന്നാണ് റിപ്പോര്‍ട്ട്. കേക്ക് മുറിക്കുന്ന ചിത്രങ്ങള് പ്രിയങ്കയും നിക്കും ഇന്‍സ്റ്റഗ്രാമില് പോസ്റ്റ് ചെയ്തിട്ടുണ്ട്. വാളുകൊണ്ടാണ് ദമ്ബതികള് മുറിക്കുന്നത്.


മെക്സിക്കോയില് ഭൂചലനം «eപത്രം – World News – ലോക വാര്‍ത്തകള് – ePathram.com\nമെക്‌സിക്കോ സിറ്റി: മെക്‌സിക്കോയുടെ തെക്കുപടിഞ്ഞാറന് മേഖലയില് ശക്തമായ ഭൂചലനം ഉണ്ടായി. റിക്ടര് സ്‌കെയിലില് 7.4 രേഖപ്പെടുത്തിയ ഭൂചലനത്തില് വൈദ്യുത-ടെലിഫോണ് ബന്ധം വിച്ഛേദിക്കപെട്ടതായും നൂറുകണക്കിനു വീടുകള് തകര്‍ന്നു വീണതായും സി. എന്. എന് റിപ്പോര്‍ട്ട് വ്യക്തമാക്കുന്നു. ആളപായമുള്ളതായി സൂചനയില്ല. ആദ്യത്തെ കമ്പനത്തിനുശേഷം നിരവധി തുടര്‍ചലനങ്ങളുണ്ടായതായി റിപ്പോര്‍ട്ടുണ്ട്.\nഒമെട്ടെപെക്കിന്റെ കിഴക്ക് 25കിലോമീറ്റര് അകലെ സമൂദ്രത്തിലാണ് പ്രഭവ കേന്ദ്രമെന്നു കരുതുന്നു. ചെറിയ തോതിലുള്ള സുനാമികള് ഉണ്ടാവാനുള്ള സാധ്യതയുണ്ടെന്ന് അമേരിക്കന് ജിയോളജിക്കല് സര്‍വെ മുന്നറിയിപ്പ് നല്‍കിയിട്ടുണ്ട്.\nപ്രശസ്ത വിനോദസഞ്ചാരകേന്ദ്രമായ അകാപുള്‍കോ ഉള്‍പ്പെടുന്ന പ്രദേശമാണിത്. മെക്‌സിക്കോയില് 1985ലുണ്ടായ ഭൂചലനത്തില് പതിനായിരകണക്കിനാളുകളുടെ ജീവന് നഷ്ടപ്പെട്ടിരുന്നു\n« ലളിത് മോഡി പാപ്പരെന്ന് ലണ്ടന് കോടതി


നാല് കാമുകന്‍മാരുടെ രസകരമായ പ്രണയ ജീവിതമാണ് ചിത്രത്തിന്റെ ഇതിവൃത്തം. മലയാളികളുടെ പ്രിയതാരം കൊച്ചുപ്രേമന് മുഖ്യമന്ത്രി പിണറായി വിജയന്റെ കടുത്ത ആരാധകനായ കുഞ്ഞപ്പന് എന്ന കഥാപാത്രത്തെ അവതരിപ്പിക്കുന്നു. സായിര് പത്താന്, ആലിയ, നിഹ ഹുസൈന്, ബിജു കലാധര്, ശ്രീകാന്ത് കെ സി, കടയ്ക്കാമണ് മോഹന്‍ദാസ്, കനകലത, പ്രിന്‍സ് മാത്യു, സന്തോഷ് കലഞ്ഞൂര് എന്നിവരാണ് ചിത്രത്തില് മുഖ്യ വേഷങ്ങളിലെത്തുന്നത്. നിര്‍മ്മാണം- ആര് എം ആര് ജിനു വടക്കേമുറിയില്, ഗാനരചന- കൈതപ്രം ദാമോദരന് നമ്പൂതിരി, നിഷാന്ത് കെടമന, വാസു അരിക്കോട്. സംഗീതം- രാജേഷ്ബാബു കെ ശൂരനാട്, പശ്ചാത്തല സംഗീതം- രാജേഷ് ബാബു കെ ശൂരനാട്, ഷിംജിത്ത് ശിവന്, ഗായകര്-പി കെ സുനില്‍കുമാര്, മഞ്ജരി, ജാസി ഗിഫ്റ്റ്, ശ്രീകാന്ത് കൃഷ്ണ, അന്‍വര് സാദത്ത്, അശിന് കൃഷ്ണ. പ്രൊഡക്ഷന് കണ്‍ട്രോളര്-ജോയ് പേരൂര്‍ക്കട, മ്യൂസിക്ക് അറേഞ്ച്‌മെന്റ്‌സ് ആന്റ് അസോസിയേറ്റ് ഡയറക്ഷന്-ഷിംജിത്ത് ശിവന്, ക്യാമറ-പ്രശാന്ത് പ്രണവം. ചിത്രം ഉടന് പ്രേക്ഷകരിലേക്കെത്തും. പി ആര് ഒ- പി ആര് സുമേരന്.


shobana old dress: ഇതൊക്കെ ഇനി എന്നു പാകമാകും! പഴയ വസ്ത്രങ്ങൾക്ക് നടുവിലിരുന്ന് ശോഭന ചോദിക്കുകയാണ് - actress shobana sharesaphoto with her old dress and sarees | Samayam Malayalam\nactress shobana sharesaphoto with her old dress and sarees\nഇതൊക്കെ ഇനി എന്നു പാകമാകും! പഴയ വസ്ത്രങ്ങൾക്ക് നടുവിലിരുന്ന് ശോഭന ചോദിക്കുകയാണ്\nBibin Babu | Samayam Malayalam | Updated: 05 Dec 2020, 10:47:00 AM\nകൂട്ടിയിട്ടിരിക്കുന്ന പഴയ വസ്ത്രങ്ങൾക്ക് നടുവിൽ ആകുല ചിത്തയായി ഇരിക്കുകയാണ് ശോഭന\nമലയാള സിനിമാലോകത്തെ പ്രിയപ്പെട്ട നടിയും നര്‍ത്തകിയുമാണ് ശോഭന. 1984 മുതൽ സിനിമാ ലോകത്ത് സജീവമായുള്ള നടി മലയാളത്തിന് പുറമെ തമിഴ്, തെലുങ്ക്, ഹിന്ദി, കന്നഡ, ഇംഗ്ലീഷ് ഭാഷകളിലടക്കം നിരവധി സിനിമകളുടെ ഭാഗമായിട്ടുണ്ട്. 2014 വരെ സിനിമയിൽ സജീവമായിരുന്നെങ്കിലും പിന്നീട് അഭിനയം വിട്ട് നൃത്തത്തിന്‍റെ ലോകത്തായിരുന്നു. 2020ലാണ് വരനെ ആവശ്യമുണ്ട് എന്ന സിനിമയിലൂടെ വീണ്ടും തിരിച്ചെത്തിയത്. ഇപ്പോഴിതാ താരം സോഷ്യൽമീഡിയയിൽ പങ്കുവെച്ചിരിക്കുന്നൊരു ചിത്രം ചര്‍ച്ചയായിരിക്കുകയാണ്.\nAlso Read: 275 ദിവസങ്ങള്‍ക്ക് ശേഷം മമ്മൂട്ടി വീട് വിട്ട് പുറത്തേക്ക്; തട്ടുകടയില് നിന്നും കട്ടനടിച്ച് മെഗാസ്റ്റാര്!\nസോഷ്യൽ മീഡിയയിൽ അത്ര സജീവമല്ലാതായിരുന്ന ശോഭന തന്‍റെ നൃത്ത വിദ്യാലയത്തിൽ നിന്നുള്ള ചിത്രങ്ങളും വീഡിയോകളുമൊക്കെ പങ്കുവെച്ച് അടുത്തിടെയാണ് സജീവമായി തുടങ്ങിയത്. ഇപ്പോഴിതാ തറയിൽ നിരത്തിയിട്ടിരിക്കുന്ന കുറേ പഴയ വസ്ത്രങ്ങൾക്ക് നടുവിലിരിക്കുന്നൊരു ചിത്രം ഇൻസ്റ്റഗ്രാം, ഫേസ്ബുക്ക് സ്റ്റോറിയായി പങ്കുവെച്ചിരിക്കുകയാണ്.\nAlso Read: 'ഇത്തരം ആൺകുട്ടികളോടൊപ്പം തിരശ്ശീല പങ്കിട്ടു എന്ന് പറയുന്നതാണ് എന്റെ ദേശീയ പുരസ്ക്കാരം'; കാർത്തിയെ പറ്റി ഹരീഷ് പേരടി!\nഈ വസ്ത്രങ്ങൾ ഇനി എന്നു തനിക്ക് പാകമാകും എന്ന് ഇവ ഉടുക്കാനാകും എന്നും കുറിച്ചിട്ടുണ്ട്. പദ്മശ്രീ പുരസ്കാരം, മൂന്നു തവണ ദേശീയ പുരസ്കാരം, ഒരു തവണ സംസ്ഥാന ചലച്ചിത്ര പുരസ്കാരം ഇവ നേടിയിട്ടുള്ള ശോഭനയുടെ അടുത്ത സിനിമയ്ക്കായുള്ള കാത്തിരിപ്പിലാണ് ആരാധകര്. ‘കലാര്‍പ്പണ’ എന്ന പേരിലുള്ള തന്‍റെ നൃത്ത വിദ്യാലയത്തിന്‍റെ പ്രവ‍ര്‍ത്തനങ്ങളിലും അവർ ഏറെ സജീവമാണ്.\nതീയറ്റർ റിലീസിന് ഒരുങ്ങി വിജയ് ചിത്രം മാസ്റ്റർ\n'ഗീതുവിൻ്റെ കുട്ടിക്കാലം ഓർമ്മവരുന്നു'; ആരാധനയ്ക്ക് പിറന്നാളാശംസയുമായി പൂർണിമ! ആര്‍ട്ടിക്കിള് ഷോ\nശോഭന shobana sarees shobana photo shobana old dress Actress Shobana\nWeb Title : actress shobana sharesaphoto with her old dress and sarees


MODI | മന്ത്രിയാക്കാമെന്നും പറഞ്ഞ് പ്രധാനമന്ത്രിയുടെ ഓഫീസിൽ നിന്ന് കോളുകൾ കണ്ടാൽ പോലും വീഴരുത്; പത്രത്തിൽ പേരു വന്നതു കൊണ്ട് മാത്രം ആരും മന്ത്രിയാകുമെന്ന് കരുതരുത്; ഓഫ് ദി റിക്കോർഡ് എന്ന് പറഞ്ഞടുത്തെത്തുന്ന പത്രക്കാരോട് ബടുവ പറയരുത്; വഴികാട്ടാൻ എത്തുന്ന സഹായികളെ വിശ്വസിക്കരുത്; ഉറപ്പില്ലാത്തവരുടെ സെൽഫിക്ക് നിൽക്കരുത്; പുതുതായി തെരഞ്ഞെടുത്ത ബിജെപി എംപിമാരോട് മോദി നൽകിയ ഉപദേശങ്ങൾ ഇങ്ങനെ - MarunadanMalayali.com\nMay 26, 2019 | 12:03 PM IST | Permalink\nന്യൂഡൽഹി: മാധ്യമവാർത്തകളിലെ പേരുകൾ കണ്ടല്ല ബിജെപി.യും എൻ.ഡി.എ.യും മന്ത്രിമാരെ നിശ്ചയിക്കുന്നതെന്നും മാധ്യമങ്ങളിൽ പേരു കണ്ടെന്നു കരുതി ആരും മന്ത്രിസ്ഥാനം ആഗ്രഹിക്കരുതെന്നും പ്രധാനമന്ത്രി നരേന്ദ്ര മോദി. ബിജെപി. പാർലമെന്ററി പാർട്ടി യോഗത്തിലാണ് പുതിയ എംപി.മാർക്ക് മോദി ഉപദേശ നിർദ്ദേശങ്ങൾ നൽകിയത്. ഈ ഉപദേശങ്ങൾ പല തരത്തിൽ ചർച്ചയാക്കുകായാണ് സോഷ്യൽ മീഡിയ. മന്ത്രിസഭാ രൂപവത്കരണ ചർച്ചകൾ ആരംഭിച്ച പശ്ചാത്തലത്തിലായിരുന്നു മോദിയുടെ ഉപദേശം. ഗുജറാത്തിൽ മുഖ്യമന്ത്രിയായ കാലത്തുണ്ടായ അനുഭവങ്ങളുടെ വിളിച്ചത്തിലായിരുന്നു ഉപദേശം.\nമന്ത്രിമാർ കൃത്യം 9.30ന് ഓഫീസിൽ എത്തണം; പാർലമെന്റ് സെഷൻ നടക്കുമ്പോൾ ഡൽഹിക്ക് പുറത്ത് ഒരു പരിപാടിയും ഏറ്റെടുക്കരുത്; എംപിമാരും മന്ത്രിമാരും തമ്മിൽ വ്യത്യാസമൊന്നുമില്ല എന്ന ബോധ്യത്തോടെ എംപിമാരെ പരിഗണിക്കണം; എല്ലാ ദിവസവും വകുപ്പ് ഉദ്യോഗസ്ഥരുമായി ചർച്ചകൾ നടത്തി വിവരങ്ങൾ അപ്‌ഡേറ്റ് ചെയ്യണം; ആദ്യ സമ്പൂർണ മന്ത്രിസഭാ യോഗത്തിൽ മന്ത്രിമാർക്ക് വാരിക്കോരി നിർദ്ദേശങ്ങളും ഉപദേശങ്ങളും നൽകി പ്രധാനമന്ത്രി\n''പത്രങ്ങളിലും ടി.വി.യിലും മന്ത്രിമാരാകാൻ സാധ്യതയുള്ളവരുടെ പേരുകൾ വരുന്ന കാലമാണിത്. നിങ്ങളുടെ പേരുകളും അതിൽ വന്നേക്കാം. അതുകണ്ട് മന്ത്രിമാരാക്കും എന്നു തെറ്റിദ്ധരിക്കരുത്. മാധ്യമങ്ങളിലെ പേരുകൾ കണ്ടല്ല ബിജെപി.യും എൻ.ഡി.എ.യും മന്ത്രിമാരെ നിശ്ചയിക്കുന്നത്. അതിനു കൃത്യമായ മാനദണ്ഡങ്ങളുണ്ട്. മന്ത്രിമാരാകാൻ ആഗ്രഹിക്കുന്നവരെ കബളിപ്പിക്കുന്ന രീതിയും നിലവിലുണ്ട്. പ്രധാനമന്ത്രിയുടെ ഓഫീസിൽനിന്ന് വിളിക്കുന്നു എന്നമട്ടിൽ ചിലർ ഫോൺ വിളിക്കും. താങ്കളെ മന്ത്രിയാകാൻ തിരഞ്ഞെടുത്തിരിക്കുന്നെന്ന് പറഞ്ഞ് കബളിപ്പിക്കും. അതിൽ വീഴരുത്. പണ്ട് ഗുജറാത്തിൽ മുഖ്യമന്ത്രിയായിരുന്നപ്പോൾ ഛത്തീസ്‌ഗഢിൽനിന്ന് ഒരു പ്രവർത്തകൻ എത്തി. ഗുജറാത്തിൽ മന്ത്രിയാകാൻ തിരഞ്ഞെടുത്തു എന്ന് ഫോൺ വിളിയെത്തി എന്നു പറഞ്ഞാണ് എന്നെ ഈ പ്രവർത്തകൻ സമീപിച്ചത്''- മോദി കാര്യങ്ങൾ വിശദീകരിച്ചത് ഇങ്ങനെയാണ്.\nമാധ്യമങ്ങളോടു സംസാരിക്കുമ്പോൾ പുതിയ അംഗങ്ങൾ വളരെ ജാഗ്രത പാലിക്കണമെന്ന് മോദി പറഞ്ഞു. ഓഫ് ദ റെക്കോഡ് എന്ന് പറഞ്ഞ് ചിലർ സംസാരിക്കാൻ സമീപിക്കും. പോക്കറ്റിൽ ശബ്ദം റെക്കോഡ് ചെയ്യുന്ന സംവിധാനങ്ങളുമായിട്ടായിരിക്കും ഇവർ വരുന്നത്. ഇതറിയാതെ സംസാരിച്ചുപോകും. എന്നാൽ, അവർ അതെടുത്ത് ചാനലിൽ കൊടുക്കും. അതിനാൽ സംസാരം നിയന്ത്രിക്കണം. ഡൽഹിയിലെത്തുമ്പോൾ സഹായികളായി ചിലർ അടുത്തുകൂടുമെന്നും അവരെ അകറ്റിനിർത്തണമെന്നും മോദി പറഞ്ഞു. ആദ്യമായി എത്തുന്ന എംപി.മാർക്ക് ചിലപ്പോൾ വഴി അറിയാതെയോ ഓഫീസ് എവിടെയാണെന്ന് അറിയാതെയോ സംശയങ്ങൾ ഉണ്ടാകും. അപ്പോൾ സഹായിക്കാൻ ഇവർ അടുത്തുകൂടും. ഇവർ പിന്നീട് ബാധ്യതയായി മാറും. അതുപോലെ ഒപ്പംനിന്ന് ഫോട്ടോ എടുക്കാൻ വരുന്നവരെയും സൂക്ഷിക്കണം- മോദി നിർദ്ദേശിച്ചു.\nരണ്ടാം ഊഴത്തിലെ മോദി മന്ത്രിസഭയിൽ ആരൊക്കെ എന്ന ചർച്ചകൾ സജീവമാണ്. അഭ്യന്തര മന്ത്രിയായി അമിത് ഷാ മന്ത്രിസഭയിലെത്തും എന്നാണ് പൊതുവെയുള്ള വിലയിരുത്തൽ. പ്രതിരോധമന്ത്രിയായേക്കുമെന്ന തരത്തിലും ചർച്ചകൾ സജീവമാണ്. നിലവിൽ അഭ്യന്തരമന്ത്രിസ്ഥാനം വഹിക്കുന്ന രാജ്‌നാഥ് സിങ് അമിത്ഷാ വരുന്ന പക്ഷം മറ്റേതെങ്കിലുമൊരു പ്രധാന വകുപ്പിലേക്ക് മാറും. പ്രതിരോധം, അഭ്യന്തരം,ധനകാര്യം, വിദേശകാര്യം എന്നീ ഗ്ലാമർ വകുപ്പുകളിൽ ആരെത്തും എന്നതാണ് ഏവരും ഉറ്റുനോക്കുന്ന കാര്യം. അനാരോഗ്യം കാരണം അരുൺ ജെയ്റ്റലിയും, സുഷമാ സ്വരാജും മന്ത്രിസഭയിലുണ്ടാവില്ലെന്ന് റിപ്പോർട്ടുകളുണ്ട്. നിതിൻ ഗഡ്കരിയെ സുപ്രധാന പദവിയിൽ നിയമിക്കണമെന്ന് ആർഎസ്എസ് മോദിയോട് ആവശ്യപ്പെട്ടിട്ടുണ്ട്. അരുൺ ജെയ്റ്റലി ഇല്ലെങ്കിൽ പീയൂഷ് ഗോയൽ തന്നെയായിരിക്കും അടുത്ത ധനമന്ത്രി.\nരവിശങ്കർ പ്രസാദ്, പ്രകാശ് ജാവദേക്കർ, മനോജ് സിൻഹ, ധർമ്മേന്ദ്ര പ്രധാൻ എന്നിവരും താക്കോൽ സ്ഥാനങ്ങളിലെത്തും. അമേഠിയിൽ രാഹുൽ ഗാന്ധിയെ പരാജയപ്പെടുത്തി താരമായി മാറിയ സ്മൃതി ഇറാനിയെ തേടി നിർണായക പദവി തന്നെ എത്തും എന്നാണ് വിവരം. അവർ പ്രധാനപ്പെട്ട മന്ത്രാലയത്തിൽ സ്മൃതി ഇറാനിയെത്തുമെന്നും അതല്ല സ്പീക്കർ സ്ഥാനത്തേക്ക് ബിജെപി അവരെ പരിഗണിക്കുന്നുവെന്നും റിപ്പോർട്ടുകളുണ്ട്. ഇതിനിടെയാണ് എംപിമാർക്ക് മോദി നൽകിയ സന്ദേശവും ചർച്ചയാകുന്നത്.\nഎല്ലാവർക്കുമൊപ്പം, എല്ലാവരുടെയും വികസനം, എല്ലാവരുടെയും വിശ്വാസം (സബ്കാ സാത്, സബ്കാ വികാസ്, സബ്കാ വിശ്വാസ്) എന്നതായിരിക്കും പുതിയ സർക്കാരിന്റെ മുഖമുദ്രയെന്ന് പ്രധാനമന്ത്രി നരേന്ദ്ര മോദി. ഈ തിരഞ്ഞെടുപ്പ് രാജ്യത്തെ ഒന്നിപ്പിച്ചു. ജാതി, മത, വോട്ടുബാങ്ക് രാഷ്ട്രീയത്തിനുള്ള ബദലാണ് ജനങ്ങൾ തിരഞ്ഞെടുത്തിരിക്കുന്നത്. ബിജെപി.യുടെയും എൻ.ഡി.എ.യുടെയും പാർലമെന്ററി പാർട്ടി നേതാവായി തിരഞ്ഞെടുക്കപ്പെട്ടതിനുശേഷം പാർലമെന്റിന്റെ സെൻട്രൽ ഹാളിൽ പ്രസംഗിക്കുകയായിരുന്നു അദ്ദേഹം.\n2014 ൽ ഉയർത്തിയ സബ്കാ സാത്, സബ്കാ വികാസ് എന്ന മുദ്രാവാക്യത്തിൽ സബ്കാ വിശ്വാസ് എന്നു കൂട്ടിച്ചേർത്താണ് മോദിയുടെ പുതിയ പ്രഖ്യാപനം. പുതിയ ഭാരതം എന്ന സങ്കല്പവുമായി എൻ.ഡി.എ. പുതിയ യാത്ര ആരംഭിക്കുകയാണെന്ന് നരേന്ദ്ര മോദി പറഞ്ഞു. രാജ്യത്തിന്റെ രാഷ്ട്രീയത്തിന് ബദൽ രൂപപ്പെട്ടിരിക്കുന്നു. ഇന്ത്യയുടെ ജനവിധിയിൽ ലോകംതന്നെ അദ്ഭുതപ്പെട്ടിരിക്കുകയാണ്. ജനങ്ങളുടെ അധികാരം ഇത്ര ശക്തമായി പ്രതിഫലിച്ച തിരഞ്ഞെടുപ്പ് രാജ്യത്ത് വേറെ ഉണ്ടായിട്ടില്ല. അഞ്ചുവർഷമായി രാജ്യത്ത് എൻ.ഡി.എ. സർക്കാർ നടത്തിയ പ്രവർത്തനങ്ങളിലുള്ള വിശ്വാസമാണ് ജനങ്ങൾ രേഖപ്പെടുത്തിയിരിക്കുന്നത്.\nജനങ്ങളെ സേവിക്കാൻ തയ്യാറുള്ളവരെ ജനങ്ങൾ അംഗീകരിക്കുമെന്നതിന്റെ തെളിവാണ് ഇത്തവണത്തെ ജനവിധിയെന്ന് മോദി അഭിപ്രായപ്പെട്ടു. രാജ്യത്തെ എല്ലാ സാമൂഹിക ഘടകങ്ങളെയും ഈ തിരഞ്ഞെടുപ്പുവിജയം യോജിപ്പിച്ചിരിക്കുന്നു. സർക്കാർ അനുകൂല വികാരമാണ് തിരഞ്ഞെടുപ്പിൽ പ്രതിഫലിച്ചത്. അനുകൂലവോട്ടുകളുടെ വിജയമാണുണ്ടായത്. സത്യസന്ധതയ്ക്ക് അംഗീകാരം ലഭിച്ചിരിക്കുന്നു. മോദിയല്ല, ജനങ്ങളാണ് തിരഞ്ഞെടുപ്പിൽ മത്സരിച്ചത്.\nപുരുഷന്മാർക്കൊപ്പം സ്ത്രീകളും വൻതോതിൽ വോട്ട് രേഖപ്പെടുത്തിയ തിരഞ്ഞെടുപ്പാണ് നടന്നത്. രാജ്യത്തെ മാതൃശക്തിയാണ് തെളിയിക്കപ്പെട്ടത്. വനിതാ എംപി.മാരുടെ എണ്ണവും ഇക്കുറി വർധിച്ചിരിക്കുന്നു. രാജ്യത്തിന്റെ താത്പര്യങ്ങൾ അടിയറവെക്കാത്ത സർക്കാരിനാണ് ജനങ്ങൾ വോട്ടു ചെയ്തത്. ദേശീയ ആഗ്രഹങ്ങളും പ്രാദേശിക താത്പര്യങ്ങളും സന്തുലിതമായി തിരഞ്ഞെടുപ്പിൽ പ്രതിഫലിച്ചിട്ടുണ്ട്. ഊർജവും ഒരുമയും എൻ.ഡി.എ.യ്ക്കുണ്ടെന്നും മോദി ചൂണ്ടിക്കാട്ടി.\nമിഷൻ ന്യൂ ഇന്ത്യ-1000 ദിന അജണ്ട\nപുതിയ സർക്കാരിന്റെ 1000 ദിന പദ്ധതികളിൽ വിവിധ മേഖലകളിലെ ക്ഷേമ പദ്ധതികൾക്കാണു പ്രാധാന്യം. കർഷകരുടെ വരുമാനം3വർഷം കൊണ്ട് ഇരട്ടിയാക്കുകയാണ് അതിലൊന്ന്.\nഎല്ലാവർക്കും വീട്, സ്ത്രീ ശാക്തീകരണത്തിനു കൂടുതൽ വിപുല പദ്ധതികൾ, തൊഴിൽ സുരക്ഷ, ഡിജിറ്റൽ ഇന്ത്യ, ആരോഗ്യ സംരക്ഷണം, പാരമ്പര്യേതര ഊർജോൽപാദനത്തിലെ കുതിപ്പ്, ബഹിരാകാശത്തേക്ക് മനുഷ്യനെ എത്തിക്കാനുള്ള ഗഗൻയാൻ എന്നിവയുൾപ്പെടുന്ന 1000 ദിന പരിപാടിക്ക് പേരിട്ടിട്ടില്ല. മിഷൻ ന്യൂ ഇന്ത്യ എന്നാണു താൽക്കാലികമായി വിളിക്കുന്നത്.\nജാമ്യത്തിലിറങ്ങി മിനിട്ടുകൾക്കകം യു.പി കോൺഗ്രസ് അധ്യക്ഷനെ വീണ്ടും അറസ്റ്റ് ചെയ്തു; ഇക്കുറി അജയ് കുമാർ ലല്ലുവിനെ അറസ്റ്റ് ചെയ്തത് 1000 ബസ്സുകളുടെ വിവരങ്ങൾനൽകാൻ വ്യാജരേഖ ചമച്ചുവെന്ന കേസിൽ


ഗോളടിക്കാതെ റൊണാൾഡോ, യുവന്റസിനെ വീഴ്ത്തി എഫ്സി പോർട്ടോ News Malayalam\nHome Football Champions League ഗോളടിക്കാതെ റൊണാൾഡോ, യുവന്റസിനെ വീഴ്ത്തി എഫ്സി പോർട്ടോ\nഗോളടിക്കാതെ റൊണാൾഡോ, യുവന്റസിനെ വീഴ്ത്തി എഫ്സി പോർട്ടോ\nചാമ്പ്യൻസ് ലീഗിൽ യുവന്റസിനെ വീഴ്ത്തി എഫ്സി പോർട്ടോ. മെഹ്ദി തരേമിയുടേയും മൗസ മരേഗിയുടെയും ഗോളുകളുടെ പിൻബലത്തോടെ യുവന്റസിനെ പരാജയപ്പെടുത്താൻ പോർട്ടോയ്ക്കായി. ഒന്നിനെതിരെ രണ്ട് ഗോളുകൾക്കായിരുന്നു എഫ്സി പോർട്ടോയുടെ വിജയം കളിയവസാനിക്കാൻ മിനുട്ടുകൾ ബാക്കി നിൽക്കെയാണ് ഫെഡെറിക്കൊ കീസ യുവന്റസിന്റെ ആശ്വാസ ഗോളടിക്കുന്നത്. സൂപ്പർ താരം ക്രിസ്റ്റ്യാനോ റൊണാൾഡോ ഗോൾ അടിക്കാൻ പരാജയപ്പെട്ട മത്സരത്തിന്റെ കടിഞ്ഞാൻ എഫ്സി പോർട്ടോയുടെ കയ്യിലായിരുന്നു.\nയുവന്റസിന്റെ പിഴവുകൾ മുതലെടുത്താണ് എഫ്സി പോർട്ടോയുടെ ഗോളുകൾ രണ്ടും പിറന്നത്. അലക്ഷ്യമായ ബാക്ക് പാസ്സ് മുതലെടുത്ത് ആദ്യ മിനുട്ടിൽ തന്നെ ആന്ദ്രെ പിർലോയുടെ യുവന്റസിനെതിരെ പോർട്ടോ ഗോളടിച്ചു. പിന്നീട് യുവന്റസ് മത്സരത്തിലേക്ക് തിരികെ വരാൻ ശ്രമിച്ചെങ്കിലും കെയല്ലിനി പരിക്കേറ്റ് പുറത്ത് പോയത് തിരിച്ചടിയായി. രണ്ടാം പകുതിയുടെ തുടക്കത്തിലും മരേഗയുടെ ഗോളിൽ പോർട്ടോ ലീഡ് നേടി. കീസയുടെ ഗോളിന് പുറമേ ഇഞ്ചുറി ടൈമിൽ ക്രിസ്റ്റ്യാനോ റൊണാൾഡോയുടെ പെനാൽറ്റി അപ്പീൽ റഫറി അനുവദിച്ചുമില്ല.\nപോർച്ചുഗല്ലിലേക്ക് തിരിച്ചെത്തിയ ക്രിസ്റ്റ്യാനോ റൊണാൾഡോയെ പിടിച്ച് കെട്ടാൻ സെർജിയോ കോൺസികാവോയ്ക്കും സംഘത്തിനുമായി. യൂറോപ്യൻ ചരിത്രത്തിലാദ്യമായിട്ടാണ് യുവന്റസിനെ എഫ്സി പോർട്ടോ പരാജയപ്പെടുത്തുന്നത്.\nPrevious articleവിജയ വഴിയിൽ തിരികെയെത്താൻ മാഞ്ചസ്റ്റർ യുണൈറ്റഡ് ഇന്ന് യൂറോപ്പ ലീഗിൽ ഇറങ്ങും\nNext article13 ചാമ്പ്യൻസ് ലീഗ് മത്സരങ്ങൾ 18 ഗോളുകൾ, ഹാളണ്ട് യൂറോപ്പ് ഭരിക്കുന്നു


അതിർത്തിയിൽ മിസൈൽ, റോക്കറ്റ് റെജിമെന്റുകളെ വിന്യസിച്ച് ചൈന – Veekshanam\nശ്രീനഗർ: കിഴക്കൻ ലഡാക്കിന് സമീപം ചൈന മിസൈൽ, റോക്കറ്റ് റെജിമെന്റുകളെ വിന്യസിക്കാൻ ആരംഭിച്ചതായി റിപ്പോർട്ടുകൾ.\nഅതിർത്തിക്ക് സമീപത്തായി പുതിയ ഹൈവേകളും റോഡുകളും ചൈന നിർമ്മിക്കുന്നതായും റിപ്പോർട്ടുകളുണ്ട്. അതിർത്തിയിൽ സംഘർഷം നിലനിൽക്കുന്നതിനിടെയാണ് പ്രകോപനം.\nപ്രദേശത്ത് നിരീക്ഷണ ഡ്രോണുകളുടെ വിന്യാസവും ചൈന വർദ്ധിപ്പിച്ചിട്ടുണ്ട്. പ്രദേശവാസികളായ ടിബറ്റുകാരെ റിക്രൂട്ട് ചെയ്യാനും ചൈനീസ് സൈനികർക്കൊപ്പം അതിർത്തി ഔട്ട്‌പോസ്റ്റുകളിൽ അവരെക്കൂടി വിന്യസിക്കാനും ചൈന ശ്രമിക്കുന്നുണ്ടെന്നാണ് സൂചന.


ബദാം കുതിർത്ത് കഴിക്കൂ; ഗുണങ്ങൾ ചെറുതല്ല | Health benefits of eating soaked badam in the morning\nആന്റി ഓക്സിഡന്റുകളുടെ കലവറയാണ് ബദാം. ഇത് കാൻസർ, ഹൃദ്രോഗം തുടങ്ങിയ രോഗങ്ങൾ പിടിപെടാനുള്ള സാധ്യത കുറയ്ക്കുന്നു. ബദാം കഴിക്കുന്നത് നല്ല കൊളസ്ട്രോളായ എച്ച്ഡിഎലിന്റെ അളവ് കൂട്ടാനും സഹായിക്കുമെന്ന് ന്യൂട്രീഷൻ ജേണലിൽ പ്രസിദ്ധീകരിച്ച ഒരു പഠനത്തിൽ പറയുന്നു.\nTrivandrum, First Published Jul 26, 2021, 8:33 PM IST\nനട്സുകൾ കഴിക്കുന്നത് ധാരാളം ആരോഗ്യ ഗുണങ്ങൾ നൽകുന്നു. നട്സുകളിൽ ഏറ്റവും പോഷകമൂല്യം നിറഞ്ഞ് നിൽക്കുന്ന ഒന്നാണ് ബദാം. ബദാം വെറുതെ കഴിക്കുന്നതിനേക്കാൾ ഗുണകരമാണ് കുതിർത്ത് കഴിക്കുന്നത്. ജീവകം ഇ, ഫെെബർ, ഫോളിക് ആസിഡ് ഇവയെല്ലാം ധാരാളമായി ബദാമിൽ അടങ്ങിയിട്ടുണ്ട്.\nഅത് കൊണ്ട് തന്നെ ദഹനം, പ്രമേഹം, ചർമത്തിന്റെ ആരോഗ്യം ഇവയ്ക്കും ഗുരുതര രോഗങ്ങളെ തടയാനും ബദാം കുതിർത്ത് കഴിക്കുന്നത് ഫലപ്രദമാണ്. ഫെെബർ ധാരാളമായി അടങ്ങിയിരിക്കുന്നതിനാൽ മലബന്ധം, ദഹനക്കേട് ഇവയെല്ലാം അകറ്റുന്നു.\nദഹനത്തിനു സഹായിക്കുന്നതോടൊപ്പം വിശപ്പ് കുറയ്ക്കാനും സഹായിക്കുന്നു. ശരീരഭാരം കുറയ്ക്കാൻ ആഗ്രഹിക്കുന്നവർക്ക് ഇത് നല്ലൊരു ഭക്ഷണമാണ്. ബേക്കറി പലഹാരങ്ങൾ ഒഴിവാക്കി പകരം ബദാം കഴിക്കുന്നത് ശീലമാക്കുക.\nബദാം കുതിർക്കേണ്ടത് എങ്ങനെ...?\nഒരു ബൗളിൽ ഒരു പിടി ബദാം ഇടുക.ശേഷം വെള്ളം ചേർക്കുക. ബദാം കുറഞ്ഞത് 8-12 മണിക്കൂറോ ഒരു രാത്രി മുഴുവനോ വെള്ളത്തിൽ കുതിർക്കാൻ വയ്ക്കുക. രാവിലെ ഈ വെള്ളം കളയുക. തൊലി കളഞ്ഞ ശേഷം ബദാം കഴിക്കുക.\nLast Updated Jul 26, 2021, 8:38 PM IST\nബി.ടെക് സായാഹ്ന കോഴ്‌സ്: തിരുവനന്തപുരം എൻജിനിയറിങ് കോളജിൽ 20ന് സ്‌പോട്ട് അഡ്മിഷൻ


ക്രിക്കറ്റിന് പുതിയ അവതാരം: ഒരു മത്സരം, മൂന്ന് ടീമുകള്, 36 ഓവറുകള് ; 1 match,3teams,2halves, 36 overs: Cricket returns in South Africa in new avatar\n3tc Crickets New Format To Be Held In South Africa\nഎബി ഡി വില്ലേഴ്‌സ്, ക്വിന്റണ് ഡി കോക്ക്, കഗീസോ റബാബ എന്നിവരാണ് 3ടിസി (ത്രീ-ടീം ക്രിക്കറ്റ്) എന്ന് പേരിട്ടിരിക്കുന്ന മത്സരത്തിന് ഇറങ്ങുന്ന ടീമുകളെ നയിക്കുന്നത്\nJune 17, 2020 06:08:43 pm\n16-ാം നൂറ്റാണ്ടില് ആരംഭിച്ച ക്രിക്കറ്റ് 21-ാം നൂറ്റാണ്ടില് എത്തി നില്‍ക്കുമ്പോള് ഏറെ രൂപ, ഭാവ, നിയമ മാറ്റങ്ങള്‍ക്ക് വിധേയമായിക്കഴിഞ്ഞു. ഇപ്പോള് രണ്ട് ടീമുകള് വീതം കളിക്കുന്ന ടെസ്റ്റ്, ഏകദിന, ടി20 മത്സര രൂപങ്ങളാണ് നിലവിലുള്ളത്.\nസാധാരണ ഏറ്റവും കൂടുതല് പരീക്ഷണങ്ങള് നടക്കുന്നത് താഴെത്തട്ടില് കുട്ടികളുടെ മൈതാന ക്രിക്കറ്റിലാണ്. എന്നാല് ഇത്തവണ പരീക്ഷണം വരുന്നത് അന്താരാഷ്ട്ര ക്രിക്കറ്റില് നിന്നും വിരമിച്ചവര്‍ക്കുവേണ്ടി ദക്ഷിണാഫ്രിക്കയില് നടത്തുന്ന പ്രദര്‍ശന മത്സരത്തിലാണ്. ഈ ക്രിക്കറ്റ് രൂപത്തില് ഒരു മത്സരത്തില് മൂന്ന് ടീമുകള് പങ്കെടുക്കും. 36 ഓവറുകളാണുള്ളത്.\nഎബി ഡി വില്ലേഴ്‌സ്, ക്വിന്റണ് ഡി കോക്ക്, കഗീസോ റബാബ എന്നിവരാണ് 3ടിസി (ത്രീ-ടീം ക്രിക്കറ്റ്) എന്ന് പേരിട്ടിരിക്കുന്ന മത്സരത്തിന് ഇറങ്ങുന്ന ടീമുകളെ നയിക്കുന്നത്. ക്രിക്കറ്റിന്റെ ചെറുരൂപത്തിലെ ഏറ്റവും പുതിയ വിപ്ലവം എന്നാണ് വിശേഷിപ്പിക്കുന്നത്. ദക്ഷിണാഫ്രിക്കയുടെ ഏറ്റവും മികച്ച കളിക്കാര് സോളിഡാരിറ്റി കപ്പ് എന്ന് പേരിട്ടിരിക്കുന്ന മത്സരത്തില് കളിക്കും. കോവിഡ്-19 മഹാമാരിയില് ദുരിതം അനുഭവിക്കുന്ന ക്രിക്കറ്റ് രംഗത്തുള്ളവര്‍ക്കാണ് ഈ മത്സരത്തില് നിന്നുള്ള വരുമാനം നല്‍കുക.\nകളി നിയമങ്ങള് ഇങ്ങനെയാണ്\nഒരു ടീമില് എട്ട് കളിക്കാര് ഉണ്ടാകും\n36 ഓവറുകള് 18 ഓവര് വീതമുള്ള രണ്ട് ഭാഗങ്ങളായി തിരിക്കും. ഒരു ഇടവേളയുണ്ടാകും.\nഒരു ടീമിന് 12 ഓവറുകള് കളിക്കാന് പറ്റും. ആറ് ഓവറുകള് വീതമായി അതും വിഭജിക്കുന്നു. ആദ്യ ആറ് ഓവറില് ഒരു എതിരാളിയേയും രണ്ടാമത്തെ ആറ് ഓവറില് അടുത്ത എതിരാളിയേയും നേരിടും.\nRead Also: കോവിഡ് കാലത്ത് അടിമുടി മാറി പ്രീമിയര് ലീഗ്; മാറ്റങ്ങള് അറിയാം\nആദ്യ പകുതിയില് ടീമുകള് ബാറ്റിങ്ങും ബൗളിങ്ങും ഡഗൗട്ടും എല്ലാം റൊട്ടേറ്റ് ചെയ്യും. നറുക്കെടുപ്പിലൂടെയാണ് ആദ്യം ആര് ബാറ്റ് ചെയ്യണമെന്ന് തീരുമാനിക്കുക. രണ്ടാം പകുതിയില് ആദ്യം ബാറ്റ് ചെയ്യുന്നത് ആദ്യ പകുതിയില് ഏറ്റവും കൂടുതല് സ്‌കോര് നേടിയ ടീം ആകും.\nഏഴാം വിക്കറ്റ് വീണാലും എട്ടാമന് തുടര്‍ന്നും ബാറ്റ് ചെയ്യാമെന്നതാണ് മറ്റൊരു സവിശേഷ നിയമം. പക്ഷേ, ഇരട്ട റണ്‍സുകള് മാത്രമേ എടുക്കാന് കഴിയുകയുള്ളൂ.\nഓരോ ടീമിനും 12 ഓവറുകളും എറിയുന്നതിന് ഒരു പുതിയ പന്ത് മാത്രമേ അനുവദിക്കുകയുള്ളൂ. ഒരു ബൗളര്‍ക്ക് പരമാവധി മൂന്ന് ഓവറുകള് എറിയാം.\nഏറ്റവും കൂടുതല് റണ്‍സ് നേടുന്ന ടീമിന് സ്വര്‍ണം, രണ്ടാമത്തെ ടീമിന് വെള്ളി മൂന്നാമത് എത്തുന്ന ടീമിന് വെങ്കലവും ലഭിക്കും. രണ്ട് ടീമുകള് ഏറ്റവും കൂടുതല് റണ്‍സ് നേടിയാല് സൂപ്പര് ഓവറാകും സ്വര്‍ണം ലഭിക്കേണ്ട ടീമിനെ തീരുമാനിക്കുക. എന്നാല് മൂന്ന് ടീമിനും ഒരേ സ്‌കോര് ലഭിച്ചാല് എല്ലാവര്‍ക്കും സ്വര്‍ണം നല്‍കും. രണ്ടാം സ്ഥാനത്ത് രണ്ട് ടീമുകള് എത്തിയാല് വെള്ളി മെഡല് പങ്കുവയ്ക്കും.\nജൂണ് 27-നാണ് മത്സരം നടക്കുക.\nRead in English: 1 match,3teams,2halves, 36 overs: Cricket returns in South Africa in new avatar\nTags: Cricket, South Africa Cricket Team\nകേരളത്തിൽ ഇന്ന് 75 പേർക്ക് കോവിഡ്; 90 പേർക്ക് രോഗമുക്തി


jcb | കൊക്കയിലേക്കു തെന്നിയിറങ്ങിയ ബസ് വീഴാതെ ജെസിബി വലിച്ചു നിര്‍ത്തി; ഓപ്പറേറ്ററുടെ മനസ്സാന്നിദ്ധ്യത്തില് വഴിമാറിയത് വന് ദുരന്തം | Mangalam\nThursday, April 12, 2018 Last Updated 1 Min9Sec ago English Edition\nFriday 23 Jun 2017 06.14 AM\nകൊക്കയിലേക്കു തെന്നിയിറങ്ങിയ ബസ് വീഴാതെ ജെസിബി വലിച്ചു നിര്‍ത്തി; ഓപ്പറേറ്ററുടെ മനസ്സാന്നിദ്ധ്യത്തില് വഴിമാറിയത് വന് ദുരന്തം\nവാഴക്കുളം: എം.സി. റോഡില് കെ.എസ്.ടി.പിയുടെ നിര്‍മാണത്തിനിടെ കൊക്കയിലേക്കു തെന്നിയിറങ്ങിയ കെ.എസ്.ആര്.ടി.സി. ബസിനെ ജെ.സി.ബി. താങ്ങിയതിനാല് വന് ദുരന്തം വഴിമാറി. മൂവാറ്റുപുഴ-ഏറ്റുമാനൂര് റീച്ചില് കൂത്താട്ടുകുളം ആറൂര് കവലയ്ക്കു സമീപമായിരുന്നു സംഭവം. ഇന്നലെ രാവിലെ രാവിലെ കരിമ്പനക്കവലയില് സ്‌കൂട്ടര് യാത്രക്കാരനായ പാലക്കുഴ കരിമ്പന സ്വദേശി ബേബി (65) കെ.എസ്.ആര്.ടി.സി. ബസിടിച്ചു മരിച്ചതിനു തൊട്ടുപിന്നാലെയാണിത്.\nഇവിടെ നിന്നു നാലുകിലോമീറ്റര് ദരെയാണ് ബസ് അപകടത്തിപ്പെട്ടത്. തിരുവനന്തപുരത്തുനിന്നു മൂന്നാറിലേക്കു പോയ മൂന്നാര് ഡിപ്പോയിലെ കെ.എല്.15 എ 661 നമ്പര് ബസിലെ യത്രക്കാരാണു ജെ.സിബി. ഓപ്പറേറ്ററുടെ മനസാന്നിധ്യം കൊണ്ടു ദുരന്തത്തില്‍നിന്ന് അത്ഭുതകരമായി രക്ഷപ്പെട്ടത്. ഇന്നലെ ഉച്ചയ്ക്ക് പന്ത്രണ്ടരയോടെ എതിര്‍ഭാഗത്തുനിന്നു വന്ന കാറിനെ ഇടിക്കാതിരിക്കാന് ബസ് വെട്ടിച്ചപ്പോള് ഇടതുഭാഗത്തെ കുഴഞ്ഞമണ്ണിലേക്കു തെന്നിയിറങ്ങി കൊക്കയിലേക്ക് ചരിയുകയായിരുന്നു.\nറോഡിന്റെ പകുതി മാത്രം ടാറിങ് പൂര്‍ത്തിയായിരുന്ന ഈ ഭാഗത്ത് സംരക്ഷണഭിത്തിയില്ല. ബസ് അപകടത്തിലേക്കു നീങ്ങുന്നതു തൊട്ടരികല് റോഡു നിര്‍മാണത്തിലേര്‍പ്പെട്ടിരുന്ന ജെ.സി.ബി. ഓപ്പറേറ്റര് കര്‍ണാടക ഗുല്‍ബര്‍ഗ സ്വദേശി സിദ്ധറാം കണ്ടു. തല്‍ക്ഷണം മണ്ണുമാന്തിയന്ത്രത്തിന്റെ മുന്‍ഭാഗം ഉപയോഗിച്ച് ബസിന്റെ പിന്‍ഭാഗം താങ്ങിനിര്‍ത്തി. ഇതേസമയം ബസിന്റെ മുന്‍വശം റബര് മരത്തില് തട്ടുകയും ചെയ്തതോടെ അപകടം ഒഴിഞ്ഞു. പിന്‍ടയറുകള് ഉയര്‍ന്ന നിലയിലായിരുന്നു. ഉടന് ബസില്‍നിന്ന് യാത്രക്കാര് ചാടിയിറങ്ങി. സമീപത്തുണ്ടായിരുന്ന ഗ്രാമപഞ്ചായത്ത് മെമ്പര് റാണി ജെയ്‌സണ് അടക്കമുള്ള നാട്ടുകാര് രക്ഷാപ്രവര്‍ത്തനങ്ങള്‍ക്കു നേതൃത്വം നല്‍കി.\nകെ.എസ്.ആര്.ടി.സി. കണ്‍ട്രോളിങ് ഓഫീസര് സാജുവിന്റെ നേതൃത്വത്തില് ബസ് റോഡിലേക്കു തിരിച്ചുകയറ്റി. ആറൂര് വളവിലും തൊട്ടടുത്തുള്ള മണ്ണത്തൂര്-നാവോളിമറ്റം ഭാഗത്തേക്കുള്ള വളവിലും മറുഭാഗത്തുനിന്നുള്ള വാഹനങ്ങള് കാണാന് പോലും സാധിക്കാത്ത അവസ്ഥയിലാണ്. വളവുകള് നിവര്‍ത്താതെയും റോഡിനു മധ്യത്തിലുള്ള പോസ്റ്റുകള് നീക്കം ചെയ്യാതെയും സംരക്ഷണഭിത്തികള് നിര്‍മിക്കാതെയും റോഡുവികസനം നടത്തുന്നതിനെക്കുറിച്ച് മംഗളം റിപ്പോര്‍ട്ട് ചെയ്തിരുന്നു.\nകാസര്‍ഗോഡ് ദേശീയപാതയില് കാറിന് മുകളിലേക്ക് ലോറി മറിഞ്ഞു\nഹിമാചല് പ്രദേശില് സ്‌കൂള് ബസ് കൊക്കയിലേക്ക് മറിഞ്ഞ് 26 കുട്ടികളടക്കം 29 പേര് മരിച്ചു\nപാലാരിവട്ടത്ത് വന് അഗ്നിബാധ; ഹോട്ടല് കത്തിനശിച്ചു\nനിധി തേടി കണ്ണൂരിലേയ്ക്ക് എത്തുന്നവരുടെ എണ്ണം കൂടുന്നു; രാത്രി 12 മണിയോടെ ആയുധങ്ങളുമായി എത്തും; പ്രദേശവാസികള് ഭീതിയില്\nചീഫ് ജസ്റ്റീസിനെതിരായ എതിര്‍പ്പ് പരസ്യമാക്കി ജസ്റ്റീസ് ചെലമേശ്വര്; മറ്റൊരു വിധി കൂടി റദ്ദാക്കപ്പെടാന് താല്‍പര്യമില്ല\nബംഗ്ലദേശില് സര്‍ക്കാര് ജോലികള്‍ക്ക് ഇനി മുതല് സംവരണമില്ല; വിദ്യാര്‍ത്ഥികളെ നിരാശപ്പെടുത്തില്ലെന്ന് പ്രധാനമന്ത്രി\nഗൂഗിള് തുണച്ചു; ബെംഗളൂരുവില് നിന്നും കാണാതായ ശാസ്ത്രജ്ഞയെകണ്ടെത്തി


സദ്ഭാവനാദൗത്യം രണ്ടാം ദിവസത്തിലേക്ക്\nSeptember 18, 2011 ദേശീയം\nഅഹമ്മദാബാദ്: ഗുജറാത്ത് മുഖ്യമന്ത്രി നരേന്ദ്രമോഡി സമാധാനവും സാമുദായികസൗഹാര്‍ദവും ഉറപ്പാക്കാനായി അറുപത്തിയൊന്നാം പിറന്നാളില് ‘സദ്ഭാവനാദൗത്യ’മെന്ന് പേരിട്ട ഉപവാസസമരം രണ്ടാം ദിവസത്തിലേക്ക് കടന്നു. അഹമ്മദാബാദിലെ ഗുജറാത്ത് സര്‍വകലാശാലാ കണ്‍വെന്‍ഷന് സെന്ററിലാണ് സമരം നടക്കുന്നത്. വേദിയില് ബി.ജെ.പി.യുടെയും സഖ്യകക്ഷികളുടെയും നേതാക്കളും സന്നിഹിതരായിരുന്നു. ഗുജറാത്ത് കലാപത്തിന്റെ പശ്ചാത്താപമൊന്നുമല്ല തന്നെ ഇത്തരമൊരു സമരത്തിന് പ്രേരിപ്പിക്കുന്നതെന്നും വോട്ട് ബാങ്ക് രാഷ്ട്രീയത്തിനുപകരം സാഹോദര്യത്തിന്റെ രാഷ്ട്രീയമാണ് സമരത്തിലൂടെ ഉദ്ദേശിക്കുന്നതെന്നും മാനവികതയുടെ അളവുകോലുകളില് ഗുജറാത്ത് താഴെപ്പോകാതിരിക്കുകയാണ് തന്റെ മുഖ്യലക്ഷ്യമെന്നും മോഡി പറഞ്ഞു.\nസബര്‍മതി ആശ്രമത്തിനു മുന്നിലുള്ള നടപ്പാതയില് പാര്‍ട്ടിനേതാക്കളായ ശങ്കര്‍സിങ് വഗേലയും അര്‍ജുന് മോദ്‌വാഡിയയും മൂന്നുദിവസത്തെ നിരാഹാരം ആരംഭിച്ചിട്ടുണ്ട്.\nഗുല്‍ബര്‍ഗ തീവെപ്പു കേസുമായി ബന്ധപ്പെട്ട് മോഡിക്കെതിരെ ഉത്തരവിറക്കാന് സുപ്രീംകോടതി വിസമ്മതിച്ചതും അമേരിക്കന് കോണ്‍ഗ്രസ്സില് സമര്‍പ്പിച്ച റിപ്പോര്‍ട്ടില് ‘മോഡി’ ഭരണത്തെ വാഴ്ത്തിയതും സൃഷ്ടിച്ച തിളക്കത്തിലാണ് വേദി. മോഡിക്ക് ആശംസകളര്‍പ്പിച്ചും സമരത്തെ പിന്തുണച്ചും എന്.ഡി.എ. നേതാക്കളും അനുകൂലികളും രംഗത്തെത്തി.\nവേദിയില് എന്.ഡി.എ.യുടെ പ്രമുഖര് അണിനിരന്നു. ബി.ജെ.പി. നേതാക്കളായ എല്.കെ. അദ്വാനി, രാജ്‌നാഥ്‌സിങ്, അരുണ് ജെയ്റ്റ്‌ലി, രവിശങ്കര് പ്രസാദ്, മുക്താര് അബ്ബാസ് നഖ്‌വി, പഞ്ചാബ് മുഖ്യമന്ത്രി പ്രകാശ് സിങ് ബാദല്, എ.ഐ.എ.ഡി.എം.കെ. നേതാക്കളായ എം. തമ്പിദുരൈ, വി. മൈത്രേയന് തുടങ്ങിയവര് സന്നിഹിതരായിരുന്നു. എന്നാല് സഖ്യകക്ഷിയായ ജെ. ഡിയുവിന്റെ പ്രതിനിധികളാരും എത്താത്തത് ശ്രദ്ധിക്കപ്പെട്ടു.\nഗുജറാത്തിനെ മോഡി വികസനത്തിന്റെ പുതിയ ഉയരങ്ങളിലെത്തിച്ചൂവെന്ന് അദ്വാനി പറഞ്ഞു. ഭീകരതയ്‌ക്കെതിരെയും അഴിമതിക്കെതിരെയും മോഡി സ്വീകരിച്ച സന്ധിയില്ലാ നിലപാടുകള് രാജ്യവും കൈക്കൊണ്ടാല് ഇന്ത്യ ആഗോളതലത്തില് പുതിയ ഉയരങ്ങളിലെത്തുമെന്നും അദ്ദേഹം പറഞ്ഞു.\nചെന്നൈയില്‍നിന്ന് തമിഴ്‌നാട് മുഖ്യമന്ത്രി ജെ. ജയലളിത മോഡിക്ക് ആശംസകളര്‍പ്പിച്ചു. ഭരണത്തിന്റെയും വികസനത്തിന്റെയും കാര്യത്തില് ഇന്ത്യ മുഴുവന് നോക്കുന്നത് മോഡിയിലേക്കാണെന്ന് പഞ്ചാബ് മുഖ്യമന്ത്രി പി.കെ.ബാദല് പറഞ്ഞു. പ്രസംഗങ്ങളുടെ ഇടവേളയില് സ്ത്രീകളും കുട്ടികളുമുള്‍പ്പെടുന്ന മുസ്‌ലിം പ്രതിനിധിസംഘം വേദിയിലെത്തി മോഡിക്ക് ആശംസകളര്‍പ്പിച്ചു. സദസ്സില് ക്രിസ്ത്യന്, സിഖ് സമുദായക്കാരുടെ സംഘങ്ങളുമുണ്ടായിരുന്നു.


തിരിച്ചുവരാത്ത യജമാനനായി കാത്തു നിൽക്കുന്ന നായ; കണ്ണുനനയിക്കും വിഡിയോ | Dog Love | Manorama News\nതിരിച്ചുവരാത്ത യജമാനനായി കാത്തു നിൽക്കുന്ന നായ; കണ്ണുനനയിക്കും വിഡിയോ\nസ്വന്തം ലേഖകൻ November 05, 2019 03:06 PM IST\nമനുഷ്യരെക്കാൾ നന്ദിയും സ്നേഹവും ഉള്ള ജീവിയാണ് മൃഗങ്ങളെന്ന് പൊതുവേ പറയാറുണ്ട്. പ്രത്യേകിച്ചും വളര്‍ത്തുനായകൾക്ക്. അതിനൊരു ഉത്തമ മാതൃകയാകുന്നു ഈ സംഭവം. കുളത്തിൽ വഴുതിവീണു മരിച്ച യജമാനന്റെ വരവിനായി കാത്തു നിൽക്കുന്ന വളർത്തുനായയുടെ ദൃശ്യങ്ങൾ സാമൂഹിക മാധ്യമങ്ങളില് ശ്രദ്ധ നേടുകയാണ്. തായ്‌ലൻഡിലെ ചാന്ദപുരിയിലാണ് സംഭവം നടന്നത്. 56 കാരനായ സോംപ്രസോങ് ശ്രിതോങ്ഖും ആണ് കൃഷിയിടം നനയ്ക്കുന്നതിനിടയിൽ കുളത്തിൽ വഴുതിവീണത്. സോംപ്രസോങ്ങിന്റെ വളർത്തുനായയും സന്തതസഹചാരിയുമായ മഹീ എന്ന നായയാണ് കുളത്തിനരികിൽ യജമാനനൻ തിരിച്ചുവരുന്നതും കാത്തിരിക്കുന്നത്. നായയുടെ മുന്നിൽ യജമാനന്റെ ചെരിപ്പും ടോർച്ചുമുണ്ട്.\nസോംപ്രസോങ്ങിന്റെ മൃതദേഹം സുരക്ഷാ ജീവനക്കാർ കണ്ടെടുത്തു. പക്ഷേ ഇപ്പോഴും കുളത്തിനരികിൽ യജമാനന്റെ തിരിച്ചുവരവിനായി കാത്തിരിക്കുകയാണ് നായ. തിരിച്ചുവരേണ്ട സമയം കഴിഞ്ഞിട്ടും വരാതായപ്പോഴാണ് സോംപ്രസോങ്ങിന്റെ അർധസഹോദരി കൃഷിയിടത്തിലേക്ക് അന്വേഷിച്ചു ചെന്നത്. കുളക്കരയിൽ ഇരിക്കുന്ന മഹിയും സോംപ്രസോങ്ങിന്റെ സാധനങ്ങളും ഇവരുടെ ശ്രദ്ധയിൽപ്പെട്ടു. അപ്പോൾ തന്നെ അപകടം സംഭവിച്ചുവെന്ന് മനസ്സിലാക്കിയ അവർ ഉടൻതന്നെ എല്ലാവരേയും വിളിച്ചുകൂട്ടി. കൃഷിയിടം നനയ്ക്കാനായി പാത്രത്തിൽ വെള്ളം നിറയ്ക്കാനിറങ്ങിയപ്പോഴാവാം സോംപ്രസോങ് അപകടത്തിൽ പെട്ടതെന്നാണ് ഇവരുടെ നിഗമനം. യജമാനനായി കാത്തിരിക്കുന്ന മഹി നൊമ്പരമായി മാറുകയാണ്.


ഡോണഗലില് പാറക്കെട്ടില് നിന്നും വീണു ഫോട്ടോഗ്രാഫര് മരിച്ചുIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nഡോണഗലില് പാറക്കെട്ടില് നിന്നും വീണു ഫോട്ടോഗ്രാഫര് മരിച്ചു\n: സ്വന്തം ലേഖകന് in My City, ലെറ്റര്‍കെനി on August 18, 2014\nഡബ്ലിന്: ഡോണഗലില് പാറക്കെട്ടില് നിന്നും വീണു ഫോട്ടോഗ്രാഫര് മരിച്ചു. 60 വയസു പ്രായം തോന്നിക്കുന്ന ഒരാളാണ് മരിച്ചത്. ഇയാള് അന്‍ട്രിം സ്വദേശിയാണെന്നാണ് റിപ്പോര്‍ട്ട്. ഇയാള് ഡോണഗലിലെ ഫനദ് ലൈറ്റ് ഹൌസിന് സമീപത്തെ പാറക്കെട്ടില് നിന്ന് ചിത്രങ്ങള് പകര്‍ത്തുന്നതിനിടെ കാല് വഴുതി വീഴുകയായിരുന്നു. വീഴ്ചയില് ഗുരുതരമായി പരുക്കേറ്റ ഇയാളെ ലെറ്റര്‍കെനി ജനറല് ആശുപത്രിയില് എത്തിച്ചെങ്കിലും അല്‍പ്പ സമയത്തിനകം മരണം സംഭവിച്ചു.\nഇന്നലെ ഉച്ചകഴിഞ്ഞു 2.30 ഓടെയായിരുന്നു സംഭവം. മല്‍റോയ് കോസ്റ്റ് ഗാര്‍ഡിന്റെയും തീരത്ത് ഉണ്ടായിരുന്ന മത്സ്യബന്ധന ബോട്ടുകളുടെയും സഹായത്തോടെയാണ് രക്ഷാ പ്രവര്‍ത്തനം നടത്തിയത്. സ്ലൈഗോയില് നിന്നുള്ള റെസ്‌ക്യൂ 118 ഹെലികോപ്ടറില് ഇയാളെ ആശുപത്രിയില് എത്തിച്ചു. എന്നാല് ജീവന് രക്ഷിക്കാനായില്ല. പ്രാഥമിക ശുശ്രൂഷ നല്‍കിയ ശേഷമാണ് ഇയാളെ ആശുപത്രിയിലേക്ക് മാറ്റിയത്.\nപ്രതികൂല കാലാവസ്ഥയെ തുടര്‍ന്ന് രക്ഷാ പ്രവര്‍ത്തനം ദുഷ്‌ക്കരമായിരുന്നെന്നു കോസ്റ്റ് ഗാര്‍ഡ് അധികൃതര് പറഞ്ഞു. തീരത്ത് ശക്തമായ കാറ്റ് വീശിയതാണ് രക്ഷാപ്രവര്‍ത്തനം ദുഷ്‌ക്കരമാക്കിയത്. ഫനദ് ലൈറ്റ് ഹൌസ് നവീകരണത്തിന് ശേഷം അടുത്ത വര്‍ഷം സന്ദര്‍ശകര്‍ക്കായി തുറന്നു കൊടുക്കാനിരിക്കെയാണ് അപകടം ഉണ്ടായത്.


ആറാമത്തെ വയസിൽ മൂക്കിനുള്ളിലകപ്പെട്ട നാണയം; നീക്കം ചെയ്തത് അഞ്ച് പതിറ്റാണ്ടുകൾക്ക് ശേഷം - BIG14NEWS\nHome All News ആറാമത്തെ വയസിൽ മൂക്കിനുള്ളിലകപ്പെട്ട നാണയം; നീക്കം ചെയ്തത് അഞ്ച് പതിറ്റാണ്ടുകൾക്ക് ശേഷം\nകുട്ടിയായിരിക്കുമ്പോൾ മൂക്കിനുള്ളിലേക്ക് കയറ്റിയ നാണയം അഞ്ച് അൻപതോളം വർഷങ്ങൾക്ക് ശേഷം നീക്കം ചെയ്തു. റഷ്യൻ സ്വദേശിയായ 59കാരന്‍റെ മൂക്കിൽ നിന്നാണ് ശസ്ത്രക്രിയയിലൂടെ നാണയം പുറത്തെടുത്തത്. റിപ്പോർട്ടുകൾ അനുസരിച്ച് ഇയാൾക്ക് ആറുവയസുള്ളപ്പോഴാണ് ഈ നാണയം മൂക്കിനുള്ളിലകപ്പെട്ടത്. അമ്മ കർക്കശക്കാരിയായിരുന്നതിനാൽ പേടിച്ച് അന്ന് ഇക്കാര്യം പുറത്തു പറഞ്ഞിരുന്നില്ല. ബുദ്ധിമുട്ടുകളൊന്നും അനുഭവപ്പെടാതിരുന്നതിനാൽ പതിയെ സംഭവം മറക്കുകയും ചെയ്തു.\nവർഷങ്ങളോളം നാണയം മൂക്കിലിരുന്നിട്ടും ഇയാൾക്ക് പ്രത്യേകിച്ച് പ്രശ്നങ്ങൾ ഒന്നും ഉണ്ടായിരുന്നില്ല എന്നാൽ ഈയടുത്ത് വലതുവശത്തെ മൂക്കിലൂടെ ശ്വാസമെടുക്കാൻ ബുദ്ധിമുട്ട് അനുഭവപ്പെട്ട് തുടങ്ങി. തുടർന്നാണ് ഡോക്ടറെ സമീപിക്കുന്നത്. സ്കാനിംഗിൽ മൂക്കിനുള്ളിൽ നാണയം കണ്ടെത്തി. അപ്പോഴാണ് കുട്ടിക്കാലത്ത് അകത്തേക്ക് കയറ്റിയ മെറ്റൽ വസ്തു ഇത്രയും കാലം തന്‍റെ മൂക്കിലുണ്ടായിരുന്നുവെന്ന യാഥാർഥ്യം മധ്യവയസ്കനും തിരിച്ചറിഞ്ഞത്.\nസോവിയറ്റ് കാലഘട്ടത്തിലുള്ള ഇപ്പോൾ പ്രചാരത്തില് ഇല്ലാത്ത ഒരു നാണയമാണ് ഇയാളുടെ മൂക്കിൽ നിന്നും ശസ്ത്രക്രിയയിലൂടെ പുറത്തെടുത്തത്.\nPrevious articleകര്‍ഷകര്‍ക്ക് ഭക്ഷണവും വെള്ളവും എത്തിക്കണം; കോണ്‍ഗ്രസ് പ്രവര്‍ത്തകര്‍ക്ക് രാഹുല്‍ഗാന്ധിയുടെ നിര്‍ദേശം\nNext articleസംസ്ഥാനത്ത് ഇന്ന് കോവിഡ് സ്ഥിരീകരിച്ചത് 3382 പേർക്ക്


ഐഎന്‍എല് സ്ഥാനാര്‍ഥികളായി... 'പ്രൊഫസറും ഡോക്റ്ററും വക്കീലും' | Kerala Assembly Election 2016: INL candidate list - Malayalam Oneindia\nPublished: April32016, 16:09 [IST]\nകോഴിക്കോട്: നിയമസഭാ തെരഞ്ഞടുപ്പില് അവശേഷിക്കുന്ന രണ്ടു സീറ്റുകളിലേയ്ക്കുള്ള സ്ഥാനാര്‍ഥികളെക്കൂടി ഐഎന്‍എല് പ്രഖ്യാപിച്ചു. വള്ളിക്കുന്ന് മണ്ഡലത്തില് അഡ്വ ഒകെ തങ്ങള് മത്സരിക്കും. കാസര്‍ഗോഡ് ഡോ എഎ അമീനും. മൂന്നു സീറ്റാണ് ഇടതുമുന്നണി ഐഎന്‍എല്ലിന് നല്‍കിയിരുന്നത്. ഇതില് കോഴിക്കോട് സൗത്തില് പ്രൊഫ എ.പി അബ്ദുല് വഹാബിനെ സ്ഥാനാര്‍ഥിയായി നേരത്തെ പ്രഖ്യാപിച്ചിരുന്നു.\nവള്ളിക്കുന്നില് മത്സരിക്കുന്ന ഒകെ തങ്ങള് എന്ന ഓലശേരി സയ്യിദ് ഇബ്രാഹീം കുഞ്ഞിക്കോയ തങ്ങള് ഐഎന്‍എല് മലപ്പുറം ജില്ലാ പ്രസിഡന്റും സംസ്ഥാന കമ്മിറ്റി അംഗവുമാണ്. ഡോ എഎ അമീന് ഐഎന്‍എല് മുന് അഖിലേന്ത്യാ ട്രഷററും ഇപ്പോള് ദേശീയ നിര്‍വാഹക സമിതി അംഗവുമാണ്.\nഉറം നിര്‍വഹിക്കാന് പോകുന്ന സംസ്ഥാന പ്രസിഡന്റ് എസ്എ പുതിയവളപ്പിലിനു പകരം ബി ഹംസഹാജിക്ക് സംസ്ഥാന പ്രസിഡന്റിന്റെ താല്‍ക്കാലിക ചുമതല നല്‍കി.\nനിലവിലെ സംസ്ഥാന ജനറല് സെക്രട്ടറി പ്രൊഫ എപി അബ്ദുല് വഹാബ് സ്ഥാനാര്‍ഥി ആയതിനാല് ജനറല് സെക്രട്ടറിയുടെ താല്‍ക്കിലക ചുമതല അഹമ്മദ് ദേവര്‍കോവിലിനു നല്‍കാനും സെക്രട്ടേറിയറ്റ് യോഗം തീരുമാനിച്ചു.\nassembly election 2016 assembly election election kerala niyamasbha election election inl kozhikode south vallikkunnu kasaragod നിയമസഭ തിരഞ്ഞെടുപ്പ് 2016 നിയമസഭ തിരഞ്ഞെടുപ്പ് ഐഎന്‍എല്\nKerala Assembly Election 2016: INL candidate list published.


സിനിമാനടന് മുകേഷിന് വീണ്ടും മംഗല്യം ; വധു പ്രശസ്ത നര്‍ത്തകി മേതില് ദേവിക. - Nammude Kodakara\nകൊച്ചി : പ്രമുഖ സിനിമാനടന് മുകേഷിന് 53 വയസ്സില് വീണ്ടുമൊരു മംഗല്യയോഗം. പ്രശസ്ത നര്‍ത്തകിയായ മേതില് ദേവികയെയാണ് മുകേഷ് തന്റെ ജീവിത സഖിയാക്കിയത്. വീട്ടുകാരുടെ സാന്നിദ്ധ്യത്തില് തികച്ചും ലളിതമായിട്ടായിരുന്നു വിവാഹം. മുരടിലെ മുകേഷിന്റെ വസതിയായിരുന്നു വിവാഹവേദി. വീട്ടിലെ ചടങ്ങുകള്‍ക്ക് ശേഷം നവദമ്പതികള് മരടിലെ സബ് രജിസ്ട്രാര് ഓഫീസിലെത്തി വിവാഹം രജിസ്റ്റര് ചെയ്തു. തുടര്‍ന്ന് തൃപ്പൂണിത്തുറ പുതിയകാവ് ക്ഷേത്രത്തിലെത്തി പൂജകള് നടത്തി. സംഗീത നാടക അക്കാദമി അംഗങ്ങളായിരുന്ന മുകേഷും ദേവികയും പരിചയപ്പെടുന്നത് അവിടെ വച്ചായിരുന്നു. ആ പരിചയമാണ് ഇന്ന് വിവാഹം വരെ എത്തിനില്‍്ക്കുന്നത്.\nമുകേഷ് 1982 ല് പുറത്തിറങ്ങിയ ബലൂണ് എന്ന ചിത്രത്തിലൂടെയാണ് മലയാളികള്‍ക്ക് പരിചിതനാകുന്നത്. 1989 ല് അദ്ദേഹം തെന്നിന്ത്യന് നായിക സരിതയെ വിവാഹം കഴിച്ചു. എന്നാല് ഈ ബന്ധം 2007 ല് വേര്‍പ്പെടുത്തി. ഈ ബന്ധത്തില് മുകേഷിനും സരിതയ്ക്കും രണ്ട് ആണ് മക്കളാണ് ഉള്ളത്.\nപ്രശസ്ത നര്‍ത്തകിയും കേരള കലാമണ്ഡലത്തില് നൃത്താദ്ധ്യാപികയുമായ ദേവിക ഭരതനാട്യം കലാകാരിയാണ്. കുച്ചിപ്പുടിയിലും ദേവിക തന്റെ കഴിവ് തെളിയിച്ചിട്ടുണ്ട്. കേരള സംഗീത നാടക അക്കാദമി പുരസ്‌ക്കാരം, കേന്ദ്ര സാഹിത്യ അക്കാദമിയുടെ ഉസ്താദ് ബിസ്മില്ലാഖാന് പുരസ്‌കാരം എന്നിവ ദേവിക സ്വന്തമാക്കിയിട്ടുണ്ട്. ഇതു കൂടാതെ മദ്രാസ് സര്‍വ്വകലാശാലയില് നിന്ന് ബിസിനസ് അഡ്മിനിസ്‌ട്രേഷനില് സ്വര്‍ണമെഡലോടെ ബിരുദാനന്തരബിരുദം നേടിയിട്ടുണ്ട്. കൊല്‍ക്കത്ത രബീന്ദഭാരതി സര്‍വ്വകലാശാലയില് നിന്ന് കുച്ചിപ്പുടിയില് ബിരുദാനന്തരബിരുദവും കരസ്ഥമാക്കിയിട്ടുണ്ട്. 36 കാരിയായ ദേവിക പാലക്കാട് രാമനാഥപുരം മേതില് കുടുംബാംഗമാണ്.\nദുല്‍ഖര് സല്‍മാനും നസ്രിയയും തമ്മില് പ്രണയം? കാരണക്കാരന് മൊബൈല് ?


ആദിദേവ് ചിരിച്ചു, കണ്ണീരൊപ്പി അച്ഛനുമമ്മയും | Special | Deshabhimani | Tuesday Feb 9, 2021\nഒന്നരവയസ്സുകാരൻ ആദിദേവിന്റെ കൈയിൽ മന്ത്രി കെ കെ ശൈലജ റേഷൻകാർഡ് വച്ചുകൊടുത്തപ്പോൾ ചിരി‌ക്കുകയായിരുന്നു അവൻ. ഇരുവൃക്കകളും തകരാറിലായ ആദിദേവിന്റെ ചികിത്സയ്‌ക്ക് സഹായം ലഭിക്കാനുള്ള അടിസ്ഥാനരേഖയായിരുന്നു അത്. കത്തിനശിച്ച വീടിന്റെ ആധാരം മന്ത്രിയിൽനിന്ന് ഏറ്റുവാങ്ങിയ മാതാപിതാക്കളായ രാജേഷും അശ്വതിയും കണ്ണീരൊപ്പുകയായിരുന്നു ആ നിമിഷം. വെസ്‌റ്റ് എളേരി കാറ്റാംകവല കോളനിയിലെ ഈ കുടുംബത്തിന് സാന്ത്വനസ്‌പർശം അദാലത്തിൽ ലഭിച്ചത് പുതുജീവിതം.\nആദിദേവിന് ജന്മനാ മലമൂത്ര വിസർജന അവയവങ്ങളില്ലായിരുന്നു. വൃക്കകൾക്കും തകരാറുണ്ട്. ജനിച്ച നാൾ മുതൽ ആശുപത്രിയിൽ. അശ്വതിയുടെ പിതാവ് ബാലൻ, അമ്മ കുമ്പ എന്നിവരടങ്ങിയ കുടുംബത്തിനുള്ള ഏക വരുമാനമാർഗം രാജേഷിന്റെ കൂലിപ്പണിയായിരുന്നു. റേഷൻ കാർഡില്ലാത്തതിനാൽ ചികിത്സാ ആനുകൂല്യങ്ങളുമില്ല. പത്ത് വർഷംമുമ്പ് പട്ടികവർഗ ഫണ്ടിൽ വീട് ലഭിച്ചിരുന്നുവെങ്കിലും നമ്പറില്ല. ആകെയുണ്ടായിരുന്ന മൂന്ന് സെന്റ് ഭൂമിയുടെ ആധാരം കത്തി നശിച്ചു. കഴിഞ്ഞ 30ന് ഭീമനടിയിൽ വില്ലേജ് ക്വാർട്ടേഴ്‌സ് ഉദ്‌ഘാടനത്തിനെത്തിയപ്പോഴാണ് കലക്ടർ ഡോ. സജിത്ത് ബാബുവിന്റെ ശ്രദ്ധയിൽ ഇക്കാര്യം വരുന്നത്. കലക്ടർ ഉടൻ അദാലത്തിൽ ഉൾപ്പെടുത്തി പരിഹരിക്കാൻ നടപടി സ്വീകരിച്ചു. അഞ്ച് ദിവസംകൊണ്ട് കാര്യങ്ങൾ പൂർത്തിയായി. ബളാൽ രജിസ്‌ട്രാർ ഓഫീസിൽനിന്ന് ആധാരത്തിന്റെ പകർപ്പെടുത്തു. പഞ്ചായത്തിൽനിന്ന് വീട്ടുനമ്പർ വാങ്ങി. റേഷൻ കാർഡ് ശരിയാക്കി. വൈദ്യുതി കണക്‌ഷൻ നൽകി. ദേശീയ ആരോഗ്യദൗത്യമിഷൻ വഴി കുഞ്ഞിനുള്ള തുടർചികിത്സ ഉറപ്പുവരുത്തുമെന്നും അറിയിച്ചു.\nഹോസ്‌ദുർഗ് സിവിൽ സ്‌റ്റേഷനിൽ മന്ത്രിമാരായ ഇ ചന്ദ്രശേഖരൻ, കെ കെ ശൈലജ, രാമചന്ദ്രൻ കടന്നപ്പള്ളി എന്നിവരുടെ നേതൃത്വത്തിൽ നടന്ന അദാലത്തിൽ സമാനരീതിയിൽ പരിഹാരമായത് നിരവധി കുടുംബങ്ങളുടെ പ്രയാസങ്ങൾക്കാണ്.\nപാമ്പും ആമയും എലിയും അവരുടെ ഓമനകൾ\nരാജകുമാരിയെ കീഴടക്കിയ സെെനികൻ


IPL 2021| ഇനി ‘ക്യാപ്റ്റൻ സഞ്ജു സാംസൺ’; ഐപിഎല്ലിൽ മലയാളി നായകനാകുന്നത് ആദ്യം; രാജസ്ഥാൻ പഞ്ചാബിനെ നേരിടും | Asian Metro News\nIPL 2021| ഇനി ‘ക്യാപ്റ്റൻ സഞ്ജു സാംസൺ’; ഐപിഎല്ലിൽ മലയാളി നായകനാകുന്നത് ആദ്യം; രാജസ്ഥാൻ പഞ്ചാബിനെ നേരിടും\nഐ പി എൽ ചരിത്രത്തിൽ ഇരു ടീമുകളും നേർക്കു നേർ വന്നതിന്റെ കണക്കുകൾ എടുത്താൽ മുൻ‌തൂക്കം രാജസ്ഥാൻ റോയൽസിനാണ്. 21 മത്സരത്തില് 12 മത്സരത്തിലും രാജസ്ഥാന് വിജയിച്ചപ്പോള്9മത്സരത്തിലാണ് പഞ്ചാബിന് ജയിക്കാനായത്.\nഐ പി എല്ലില് ഇന്ന് നടക്കുന്ന മത്സരത്തില് രാജസ്ഥാന് റോയല്‍സും പഞ്ചാബ് കിങ്‌സും നേര്‍ക്കുനേര്. മലയാളി താരം സഞ്ജു സാംസണ് നയിക്കുന്ന രാജസ്ഥാന് ശക്തമായ താരനിരയുമായി എത്തുമ്പോള് അവസാന സീസണിലെ തിരിച്ചടികൾ മറികടക്കാനുറച്ചാണ് പഞ്ചാബിന്റെ വരവ്. ഗംഭീര താരനിര ഇരു ടീമിലും ഉള്ളതിനാല്‍ത്തന്നെ വിജയം പ്രവചിക്കുക അസാധ്യം. ഇരു ടീമും അവസാന സീസണില് പ്ലേ ഓഫിലെത്തിയിരുന്നില്ല. അതിനാല്‍ത്തന്നെ ഇത്തവണ ശക്തമായ തിരിച്ചുവരവാണ് പ്രതീക്ഷിക്കുന്നത്.\nആദ്യമായാണ് ഒരു മലയാളി താരം ഒരു ഐ പി എൽ ടീമിന്റെ നായകസ്ഥാനത്ത് എത്തുന്നത്. കഴിഞ്ഞ സീസണില് സ്റ്റീവ് സ്മിത്ത് ബാറ്റ്‌സ്മാനായും നായകനായും പരാജയപ്പെട്ടതോടെയാണ് പതിനാലാം സീസണിലേക്ക് ടീമിനെ നയിക്കാന് സഞ്ജു സാംസണെ രാജസ്ഥാന് തെരഞ്ഞെടുത്തത്. സ്മിത്ത് ഇത്തവണ ഡൽഹി ക്യാപിറ്റൽസ് ടീമിലാണ് ഇറങ്ങുന്നത്.\nറോയൽ ചലഞ്ചേഴ്സ് ബാംഗ്ലൂരിനെ പോലെ തന്നെ ഐ പി എല്ലിൽ ഒരു കിരീടം പോലും നേടാൻ കഴിയാത്ത മറ്റൊരു ടീമാണ് പഞ്ചാബ് കിങ്ങ്സ്. എന്നാൽ ഇത്തവണ മികച്ച മുന്നൊരുക്കങ്ങളോടെ കിരീടം ഉറപ്പിച്ച് ഇറങ്ങുന്ന ടീമാണ് പഞ്ചാബ്. മികച്ച ലോകോത്തര താരങ്ങളുടെ ഒരു നിര തന്നെ ടീമിലുണ്ടെങ്കിലും കിരീടം എന്നും പഞ്ചാബിന് കിട്ടാക്കനി ആയി നിൽക്കുകയാണ്.\nഇന്നത്തെ മത്സരത്തിൽ കെ എല് രാഹുല്, മായങ്ക് അഗര്‍വാള്, ക്രിസ് ഗെയ്ല്, നിക്കോളാസ് പുരാന് എന്നിവരില് പഞ്ചാബ് പ്രതീക്ഷ വെക്കുമ്പോള് ബെന് സ്‌റ്റോക്‌സ്, ജോസ് ബട്‌ലര്, സഞ്ജു സാംസണ് എന്നിവരിലാണ് രാജസ്ഥാന്റെ പ്രധാന പ്രതീക്ഷ. ഇത്തവണ 16.25 കോടി മുടക്കി രാജസ്ഥാന് റോയല്‍സ് ടീമിലെത്തിച്ച ക്രിസ് മോറിസിന്റെ പ്രകടനം എങ്ങനെയെന്ന് ഇന്നറിയാം. ആര്‍ച്ചറുടെ അഭാവത്തില് ഡെത്ത് ഓവറില് പ്രധാന ആശ്രയം മോറിസായിരിക്കും. ബംഗ്ലാദേശ് പേസര് മുസ്തഫിസുര് റഹ്മാനും ഇത്തവണ ടീമിലുണ്ട്. ഇംഗ്ലണ്ട് വെടിക്കെട്ട് ബാറ്റ്‌സ്മാന് ലിയാം ലിവിങ്സ്റ്റണ്, ഇന്ത്യന് ഓള്‍റൗണ്ടര് ശിവം ദുബെ, ആന്‍ഡ്രേ ടൈ എന്നിവരെല്ലാം ഇത്തവണ രാജസ്ഥാൻ നിരയിലുണ്ട്.\nഇത്തവണത്തെ ലേലത്തിൽ ഐ സി സി ടി20 റാങ്കിംഗില് ഒന്നാം സ്ഥാനത്തുള്ള 33കാരനായ ഡേവിഡ് മലാനെ ഒന്നരകോടി രൂപക്ക് പഞ്ചാബ് കിംഗ്സ് സ്വന്തമാക്കിയിട്ടുണ്ട്. പുതിയ ബൗളിങ് കോച്ചായി മുന് ഓസ്‌ട്രേലിയന് ഫസ്റ്റ് ക്ലാസ് താരം ഡാമിയന് റൈറ്റിനെയും പഞ്ചാബ് നിയമിച്ചിട്ടുണ്ട്. തമിഴ്നാട് താരം ഷാരുഖ് ഖാനാണ് പഞ്ചാബിന്റെ മറ്റൊരു പ്രതീക്ഷ. ഷാരൂഖ് ഖാന്‍റെ ബാറ്റിംഗ് മുംബൈ ഇന്ത്യന്‍സിന്‍റെ സ്റ്റാര് ഓള് റൗണ്ടറായ കീറോണ് പൊള്ളാര്‍ഡിനെ അനുസ്മരിപ്പിക്കുന്നുവെന്ന് കുംബ്ലെ മുൻപ് വെളിപ്പെടുത്തിയിരുന്നു.\nപാലക്കാട് ജില്ലാ ജയിലിൽ “കേരോദ്യാനം” പദ്ധതിക്ക് തുടക്കം കുറിച്ചു 0\nവഞ്ചി മോഷണം; പ്രതി പിടിയിൽ 0


ആശ്രമം ഉറങ്ങുകയാണ് - Sayahna\n‘ഇങ്ങോട്ടു കയറി ഇരിക്കാം.’\n‘ചാക്കുണ്ണി ഗീവർഗീസ് ചാക്കുണ്ണി.’\n‘അത് അപ്പന്റെ പേരാണ്.’\nപൂമുഖത്ത് ഒരു പഴയ ചാരുകസേലയിൽ കിടക്കുന്ന പടുവൃദ്ധനെ ഞാനപ്പോഴാണ് കാണുന്നത്. എഴുപത്തഞ്ച്, അല്ലെങ്കിൽ എൺപത് വയസ്സായിട്ടുണ്ടാകും. ഒരോന്തുപോലെ അയാൾ ചുറ്റുമുള്ള വീട്ടു സാമാനങ്ങളുമായി താദാത്മ്യം പ്രാപിച്ചിരുന്നു. ഞാൻ വീണ്ടും പേരെഴുതി വെച്ചത് നോക്കി. ‘ചാക്കുണ്ണി ഗീവർഗീസ് ചാക്കുണ്ണി’ പെട്ടെന്ന് ആ പേർ അന്വേഷിച്ചാണ് ഞാൻ വന്നതെന്നോർത്തു. ആ പേരിന്റെ ഉടമയ്ക്ക് കൊടുക്കുവാൻ തന്നയച്ച കത്ത് എന്റെ കീശയിലുണ്ട്.\n‘അപ്പന്ന് കൊടുക്കാൻ ഒരു കത്തുണ്ട് എന്റെ കയ്യിൽ.’\n‘അപ്പന്നോ?’ ആ വൃദ്ധൻ ചോദിച്ചു.\n‘ആ കത്ത്, അതെനിക്കായിരിക്കും.’ അയാൾ പറഞ്ഞു. ‘അപ്പന്ന് ഇനി ആരും കത്തയക്കില്ല.’\n‘എന്റെ പേരും ചാക്കുണ്ണി ഗീവർഗീസ് ചാക്കുണ്ണി എന്നു തന്നേയാ. ആരുടെ കത്താ?’\n‘അതാ അതെന്റെ കെട്ട്യോളാ, കഴിഞ്ഞ വർഷം മരിച്ചു. ആറു മാസം കെടന്നു. അപ്പുറത്തുള്ളത് മൂത്തമകനാ, രണ്ടു കൊല്ലം മുമ്പേ മരിച്ചു. ഹാർട്ടറ്റാക്കായിരുന്നു. അതിനപ്പുറത്ത്...’\n‘ഞാൻ മരിച്ചിട്ടുണ്ടോ അല്ലാ ജീവിച്ചിരിക്കയാണോ എന്നാണറിയേണ്ടത്.’\n‘മരണത്തെപ്പറ്റി ആലോചിക്കുന്നത് നല്ലതുതന്നെ. എന്താണ് മരണമെന്ന് ചിന്തിച്ചിട്ടുണ്ടോ? മരണം ഒരവസാനമല്ല. അനുസ്യൂതം ചാക്രികമായി ഒഴുകുന്ന നദിയുടെ അപ്രതീക്ഷിതമെങ്കിലും അനിവാര്യമായ ഒരു ബിന്ദുമാത്രമാണ് മരണം. മരിക്കുന്ന വ്യക്തി മരണം അറിയുന്നില്ല. അയാൾ ഒരു വാതിൽ കടക്കുക മാത്രമാണ് ചെയ്യുന്നത്. സ്ഥലകാലനിബദ്ധമല്ലാത്ത ഒരു ലോകത്തേയ്ക്കുള്ള വാതിൽ.’\n‘വിശാലമായ വാതിൽ കൊത്തു പണികളാൽ അലങ്കൃതമാണ്. വാതിൽ കടന്നാൽ എത്തുന്നത് വിശാലമായൊരു മണ്ഡപത്തിലേയ്ക്കാണ്. കൊത്തുപണികളുള്ള എട്ടുകാൽ മണ്ഡപം. എട്ടു കാലുകൾ ശരഭത്തിന്റെ കാലുകളാണ്. അതിന്റെ ഭീമമായ ചിറകുകൾ സമയമെന്ന മിഥ്യയെ നിരന്തരം തുടച്ചു നീക്കുന്നു...’\n‘അത് മകളാണ്, രണ്ടാമത്തേത്. കഴിഞ്ഞ ആണ്ടിൽ മരിച്ചു. കാൻസറായിരുന്നു. അമേരിക്കയിലായിരുന്നു, എന്നിട്ടെന്തുണ്ടായി. അപ്പുറത്തുള്ളത് അവളുടെ മക്കളാണ്. അവര്...’\n‘ചായ കുടിക്കാം’ കൈലിയും ബ്ലൌസും ധരിച്ച ഒരു സ്ത്രീ വാതിൽക്കൽ. ജോലിക്കാരിയായിരിക്കണം.\n‘ങും, ചായ കുടിക്ക്.’ വൃദ്ധൻ പറഞ്ഞു.\n‘കാർണോര് ഇവിടെ ഒറ്റയ്ക്കാണോ താമസം?’\n‘എല്ലാരുംണ്ടായിരുന്നു. ഓരോരുത്തരായി പോയി. ആദ്യം പോയത് മൂത്തമോൻ തന്നെ. പിന്നെ ഓരോരുത്തരായി പോയി. ഇപ്പോ ആരുംല്ല്യ. തലമുറടെതന്നെ വേരറ്റു. നൂറു കണക്കിന് ഏക്കർ സ്ഥലംണ്ട്. കോടികള് ബാങ്കില്ണ്ട്. ന്ന്‌ട്ടെന്താ. ഒരു തരി ബാക്കീല്ലാതെ എല്ലാം മോളില്ള്ള ആള് കൊണ്ടുപോയില്ലെ?’\n‘ഈ വീട് കണ്ടാൽ തോന്ന്വോ ഇവിടെള്ള ആള്‌ടെ മതിപ്പ്?’\n‘അരുടേയോ ശാപാണ്ന്ന് പറേണു. ആർക്കറിയാം. ഏതായാലും കുറ്റിയറ്റു എന്നു പറഞ്ഞാൽ പോരെ.’\n‘സമയാതീതമായ ആ യാത്രയ്ക്കുശേഷം വീണ്ടും നമ്മൾ തിരിച്ചുവരുന്നു. തിരിച്ചു വരുമ്പോഴും നമ്മൾ അറിയുന്നില്ല, കാരണം ജനനവും മരണത്തെപ്പോലെത്തന്നെ അനുസ്യൂതമായ ഒരൊഴുക്കിന്റെ തിരിച്ചറിയാനാകാത്ത ബിന്ദുവാകുന്നു. കാലമാകുന്ന തിരമാലകളുടെ ഒഴുക്കിൽപെട്ട് അറിവിന്റെ യോനീമുഖത്തിലൂടെ വീണ്ടും പരിചിതമായൊരു ലോകത്തേയ്ക്ക്. സമയമെന്ന മായ നിങ്ങളുടെ പ്രവാസത്തിന്നിടയിൽ ആ ലോകത്തെ ഒട്ടുമുക്കാലും അപരിചിതമാക്കിയിരിക്കുന്നു. പിന്നെ നിങ്ങളുടെ ദൗത്യം ആ പഴയ ജീവിതം ഒരിക്കൽക്കൂടി ജീവിച്ചു പോരുക എന്നതാണ്. നിങ്ങൾ മുമ്പത്തെ ജീവിതത്തിൽ കണ്ടവർ, ഒപ്പം പെരുമാറിയവർ, ഒപ്പം ജീവിച്ചിരുന്നവർ, എല്ലാവരേയും വീണ്ടും കാണുന്നു. നിങ്ങളേപ്പോലെ അവരും തലമുറകൾ പിന്നിട്ടിട്ടുണ്ടാകും. കാലത്തിന്റെ കാന്തവീചികൾ ഓർമ്മകളെ മാച്ചുകളഞ്ഞ് നിങ്ങളെ അപരിചിതരാക്കിയിരിക്കും. എന്നാലും ജനിതകശ്രേണിയിലൂടെ കിട്ടിയ അറിവിന്റെ വെളിച്ചത്തിൽ ബോധപൂർവമല്ലാതെത്തന്നെ നിങ്ങൾ പിന്നിട്ട പാത വീണ്ടും കണിശമായി അനുപഥം പിന്തുടരുന്നു.’\n‘ചില അപൂർവസന്ദർഭങ്ങളിൽ നിങ്ങളിൽ, പിന്നിട്ട പാതകളെപ്പറ്റി ഓർമ്മയുടെ സ്പുലിംഗങ്ങളുണ്ടാകുന്നു. ഇതു പോലെത്തന്നെ മുമ്പൊരിക്കൽ ഉണ്ടായിട്ടുണ്ടല്ലൊ എന്ന തോന്നൽ.’\n‘ഉമ്മറത്ത് ഗീവർഗീസു മാപ്പിളയില്ലേ?’\n‘ആര് സ്വാമിജിയോ?’ കിതച്ചുകൊണ്ടവൾ തടർന്നു. ‘സ്വാമിജി ഇപ്പോൾ ഉറക്കമായിരിക്കും.’\nRetrieved from "http://ml.sayahna.org/index.php?title=ആശ്രമം_ഉറങ്ങുകയാണ്&oldid=8966"


റാണയ്ക്ക് വൃക്കരോഗമെന്ന് അഭ്യൂഹം! - Malayalam Filmibeat\nറാണയ്ക്ക് വൃക്കരോഗമെന്ന് അഭ്യൂഹം! അത്തരം വാര്‍ത്തകള് വായിക്കാതിരിക്കൂ.. റാണയുടെ മറുപടി ഇങ്ങനെ\nബാഹുബലി എന്ന ചിത്രത്തിലൂടെ പ്രഭാസ് മാത്രമല്ല വില്ലനായിട്ടെത്തിയ റാണ ദഗ്ഗുപതിയും തിളങ്ങി നിന്നിരുന്നു. ബാഹുബലിയുടെ ഓളം കഴിഞ്ഞെങ്കിലും ഭല്ലാല ദേവനായിട്ടെത്തിയ റാണയെ കുറിച്ചുള്ള വാര്‍ത്തകള് അതിവേഗമാണ് ചര്‍ച്ചയാവുന്നത്. അടുത്തിടെ റാണയ്ക്ക് എന്തോ അസുഖമുണ്ടെന്ന് ചിലര് കണ്ടെത്തിയിരുന്നു. ഇതിന് പിന്നാലെ പലതരം ആരോപണങ്ങളും ഉയര്‍ന്നു. ഇതിനെല്ലാം മറുപടിയുമായി റാണ തന്നെ എത്തിയിരിക്കുകയാണ്.\nറാണ വൃക്കരോഗത്തിന് പിടിയിലാണെന്നും ചികിത്സയ്ക്കുള്ള തയ്യാറെടുപ്പിലാണെന്നുമായിരുന്നു വാര്‍ത്തകള്. താരത്തിന് അമ്മ തന്നെ വൃക്ക ദാനം ചെയ്യുമെന്നും ചികിത്സയ്ക്ക് വേണ്ടി അദ്ദേഹം അമേരിക്കയിലേക്ക് പോവുകയാണെന്നും അഭ്യൂഹങ്ങള് പ്രചരിച്ചു. അടുത്തിടെ റാണ പുറത്ത് വിട്ട ചില ചിത്രങ്ങളില് ശരീരഭാരം കുറഞ്ഞ് മെലിഞ്ഞിട്ടുള്ളത് പോലെ തോന്നിയതിനാല് പലരും വാര്‍ത്ത സത്യമാണെന്ന് വിചാരിച്ചിരുന്നു. അക്കാര്യത്തില് വിശദീകരണവുമായി റാണ തന്നെ എത്തിയിരിക്കുകയാണ്.\nഉടന് റിലീസിനൊരുങ്ങുന്ന വിജയ് ദേവരകൊണ്ട നായകനാവുന്ന ഡിയര് കോമ്രേഡ് എന്ന ചിത്രത്തിന് ആശംസകളുമായി എത്തിയതായിരുന്നു റാണ. ഇന്‍സ്റ്റാഗ്രാം പേജിലൂടെ പുറത്ത് വിട്ട വീഡിയോയുടെ താഴെ ആരാധകര്‍ക്ക് ചോദിക്കാനുള്ളത് അദ്ദേഹത്തിന്റെ ആരോഗ്യത്തെ കുറിച്ചായിരുന്നു. അതിലൊരാള് താങ്കളുടെ സര്‍ജറി എങ്ങനെയുണ്ട്. ആരോഗ്യം ഓക്കെയാണോ എന്നിങ്ങനെയുള്ള ചോദ്യം ഉന്നയിച്ചിരുന്നു.\nആരാധകന്റെ ചോദ്യത്തിന് മറുപടി റാണ തന്നെ നല്‍കിയിരുന്നു. ഇത്തരം വാര്‍ത്തകള് വായിക്കാതിരിക്കൂ.. എന്നായിരുന്നു റാണയുടെ മറുപടി. ഇതോടെ കഴിഞ്ഞ ആഴ്ചകളില് റാണയുടെ ആരോഗ്യത്തെ സംബന്ധിച്ച് പ്രചരിച്ച വാര്‍ത്തകള്‍ക്ക് അവസാനമായി. പ്രിയതാരം തന്നെ നേരിട്ട് വന്ന് പറഞ്ഞിരിക്കുന്നതിനാല് ആരാധകരും ആവേശത്തിലാണ്.\nRana Daggubati Reveals Rumors Of His Health


പണപ്പെരുപ്പത്തെ ചെറുക്കാം, നിക്ഷേപിക്കുമ്പോള് ഇതൊന്ന് ശ്രദ്ധിച്ചാല് | Three tips to ensure your investments beat inflation\nപണപ്പെരുപ്പത്തെ ചെറുക്കാം, നിക്ഷേപിക്കുമ്പോള് ഇതൊന്ന് ശ്രദ്ധിച്ചാല്\nരാജ്യത്തെ പണപ്പെരുപ്പ നിരക്ക് റിസര്‍വ് ബാങ്ക് നിശ്ചയിച്ച പരിധിയും കടന്നു പോയ സന്ദര്‍ഭങ്ങളാണ് കടന്നു പോയത്. കരുതലോടെ നിക്ഷേപിച്ചില്ലെങ്കില് ലക്ഷ്യം കൈവരിക്കാനാവില്ല\n|29 Aug 2021 8:30 AM GMT\nരാജ്യത്ത് പണപ്പെരുപ്പ നിരക്ക് അടുത്തിടെ റിസര്‍വ് ബാങ്ക് നിശ്ചയിച്ച പരിധിയായ ആറു ശതമാനത്തിനും മുകളില് പോയി. പിന്നീട് താഴ്ന്നുവെങ്കില് പണപ്പെരുപ്പം വലിയ ഭീഷണി തന്നെയാണ്. മേയില് 6.30 ശതമാനമായിരുന്നു ഉപഭോക്തൃ വില സൂചിക പ്രകാരമുള്ള പണപ്പെരുപ്പമെങ്കില് ജൂണില് 6.26 ശതമാനമായി പണപ്പെരുപ്പ നിരക്ക്. ഈ സാഹചര്യത്തില് പണപ്പെരുപ്പത്തെ മറികടക്കാനുള്ള ശേഷി നിങ്ങളുടെ നിക്ഷേപത്തിന് ഉണ്ടെങ്കില് മാത്രമേ ഭാവിയിലെ സാമ്പത്തിക ലക്ഷ്യങ്ങള് കൈവരിക്കാനാകുകയുള്ളൂ. നിക്ഷേപകര് അറിയേണ്ട കാര്യങ്ങള് ഇതൊക്കെയാണ്;\nയഥാര്‍ത്ഥ നേട്ടം എന്താണെന്ന് മനസ്സിലാക്കുക\nപണപ്പെരുപ്പം നിങ്ങളുടെ ദീര്‍ഘകാല നിക്ഷേപത്തിന്റെ മൂല്യത്തില് ഗണ്യമായ കുറവ് വരുത്തും. വലിയ തുകയാണെന്ന് ഇന്ന് കരുതുന്നവ പോലും കുറച്ചു കാലങ്ങള്‍ക്ക് ശേഷം ചെറിയ തുകയായി അനുഭവപ്പെടും. നിങ്ങളുടെ നിക്ഷേപത്തിന്മേല് ലഭിക്കുന്ന നേട്ടത്തില് നിന്ന് പണപ്പെരുപ്പം കഴിച്ചാല് ബാക്കി ലഭിക്കുന്നതാണ് യഥാര്‍ത്ഥ നേട്ടം. പരമ്പരാഗത നിക്ഷേപ മാര്‍ഗമായ സ്ഥിര നിക്ഷേപത്തിനൊന്നും പണപ്പെരുപ്പത്തെ തരണം ചെയ്യാനാവണമെന്നില്ല. നാലു ശതമാനമാണ് സ്ഥിര നിക്ഷേപത്തില് നിന്ന് നിങ്ങള്‍ക്ക് ലഭിക്കുന്നതെങ്കില് ശരാശരി പണപ്പെരുപ്പ നിരക്ക് ആറ് ശതമാനമാണെങ്കില് നെഗറ്റീവ് റിട്ടേണ് ആയിരിക്കും നിങ്ങള്‍ക്ക് ലഭിക്കുക. അതുകൊണ്ട് യഥാര്‍ത്ഥ നേട്ടം കണക്കു കൂട്ടി അതിനായി പ്രാപ്തമാകുന്ന നിക്ഷേപ മാര്‍ഗം തെരഞ്ഞെടുക്കണം.\nനേരത്തേ തുടങ്ങുക, തുടര്‍ച്ചയായി നിക്ഷേപിക്കുക\nനേരത്തേ നിക്ഷേപിച്ചു തുടങ്ങുമ്പോള് കൂടുതല് പണം സമ്പാദിക്കാനാകുകയും നിങ്ങളുടെ സാമ്പത്തിക ലക്ഷ്യം കൈവരിക്കാന് അത് സഹായകമാകുകയും ചെയ്യും. ഇങ്ങനെ നേരത്തേ തുടര്‍ച്ചയായി നിക്ഷേപിച്ചു തുടങ്ങിയാല് വലിയ ലക്ഷ്യങ്ങള്‍ക്കായി പോലും ചെറിയ തുക മാറ്റിവെച്ചാല് മതിയാകും. ഇക്വിറ്റി മ്യൂച്വല് ഫണ്ടുകള് പോലുള്ള നിക്ഷേപങ്ങള് ദീര്‍ഘകാലം തുടര്‍ച്ചയായി നിക്ഷേപിക്കുന്നതിലൂടെ മികച്ച നേട്ടം തരാന് പ്രാപ്തമായതാണ്.\nഉദാഹരണത്തിന് 'എ' തന്റെ 45 ാമത്തെ വയസ്സില് പ്രതിമാസം 10000 രൂപ എസ്‌ഐപിയായി നിക്ഷേപിച്ചു തുടങ്ങിയെന്ന് കരുതുക. 15 വര്‍ഷം തുടര്‍ച്ചയായി 60 വയസ് വരെ ഇത് തുടര്‍ന്നു. ആകെ നിക്ഷേപിച്ചത് 18 ലക്ഷം രൂപ.\nഅതേ സമയം 'ബി' 30 വയസ്സില് 5000 രൂപ പ്രതിമാസം എസ്‌ഐപിയായി നിക്ഷേപിച്ചു തുടങ്ങി. 60 വയസ് വരെ 30 വര്‍ഷം തുടര്‍ച്ചയായി പണം നിക്ഷേപിച്ചു. ആകെ നിക്ഷേപിച്ചത് 18 ലക്ഷം രൂപ തന്നെ. 10 ശതമാനം നേട്ടമാണ് പ്രതിമാസ എസ്‌ഐപിയിലൂടെ ലഭിച്ചതെന്ന് കരുതിയാല് 'എ' യുടെ ആകെ സമ്പാദ്യം 41,79,243 രൂപയും 'ബി' യുടെ സമ്പാദ്യം 1,13,96,627 രൂപയുമാണ്. 45 ാം വയസ്സില് നിക്ഷേപം തുടങ്ങിയ ആളേക്കാള് ഇരട്ടിയിലേറെ സമ്പാദ്യം നേടാന് 30 വയസ്സില് നിക്ഷേപം ആരംഭിച്ചയാള്‍ക്ക് കഴിഞ്ഞു.\nറിസ്‌ക് എടുക്കാനുള്ള ശേഷിക്കനുസരിച്ച് പോര്‍ട്ട്‌ഫോളിയോ തയാറാക്കുക\nഓഹരിയുമായി ബന്ധപ്പെട്ട നിക്ഷേപങ്ങളില് ഏര്‍പ്പെടും മുമ്പ് നിങ്ങള്‍ക്ക് എത്രമാത്രം റിസ്‌ക് എടുക്കാനാകും എന്ന നോക്കേണ്ടതുണ്ട്. നിങ്ങളുടെ നിക്ഷേപം നിങ്ങള്‍ക്ക് വേണ്ടി വളരുന്നതാവണം. നിക്ഷേപകരുടെ പ്രായവും വരുമാനവും സാഹചര്യവും അനുസരിച്ച് റിസ്‌ക് എടുക്കാനുള്ള ശേഷിയിലും ഏറ്റക്കുറച്ചിലുകള് ഉണ്ടാകും. പണപ്പെരുത്തെ തരണം ചെയ്യുന്നതിനാണെങ്കില് പോലും റിസ്‌ക് എടുക്കാനുള്ള ശേഷി വിലയിരുത്തി വേണം ഏതൊക്കെ സാമ്പത്തിക ഉല്‍പ്പന്നങ്ങളില് നിക്ഷേപിക്കണം എന്ന് തീരുമാനിക്കാന്.\ninflation investments tips to ensure save investment


അടഞ്ഞ വാതിലുകൾക്ക് മുൻപിൽ | Kerala Book Store\nBy Anusree | August 30, 2017\n2012 സെപ്തംബറിൽ അസാധാരണയായ ഒരമ്മയുടെ മുന്നിൽ ഞാൻ ഇരുന്നു. അർപ്പുതമ്മാൾ എന്ന പേരറിവാളന്‍റെ അമ്മ. ചെന്നൈ വടപളനിയിലെ ഒരു വീടിന്‍റെ പിൻഭാഗത്തിരുന്ന് അവർ പറഞ്ഞ കഥകൾ കേട്ട്, അവരുടെ കരച്ചിൽ കണ്ട് ഒന്നു സമാധാനിപ്പിക്കാൻ പോലുമാകാതെ പകച്ചിരിക്കാനെ എനിക്ക് സാധിച്ചുള്ളൂ. അത്രയും നിസ്സഹായമായ ഒരു കരച്ചിൽ അന്നുവരെ ഞാൻ കണ്ടിട്ടില്ലായിരുന്നു.\nകൃത്യം നടന്ന് 32 വർഷങ്ങൾക്കു ശേഷം ആ അമ്മക്ക് ഒരു കത്ത് കിട്ടി. മകനെ തൂക്കിലേറ്റുകയാണ്, മൃതദേഹം ഏറ്റുവാങ്ങുക എന്ന് അറിയിക്കുന്ന സർക്കാരിന്‍റെ കത്ത് ഒപ്പിട്ടു വാങ്ങിയ ആഘാതത്തിലായിരുന്നു അവർ. അന്ന് അർപ്പുതമ്മാൾ എന്ന അമ്മയോടൊപ്പം നിരവധി തമിഴ് സംഘടനകൾ പ്രതിഷേധത്തിനെത്തിയപ്പോൾ ഏതായാലും സർക്കാർ മുട്ടുമടക്കി. വധശിക്ഷ നടപ്പാക്കുന്നത് നീട്ടിവെച്ചു. പിന്നീട് ഏറെ നിയമ പോരാട്ടങ്ങൾക്കൊടുവിൽ സുപ്രീംകോടതി തന്നെ വധശിക്ഷ ജീവപര്യന്തമാക്കി കുറച്ചു. ഒരേ കേസിൽ 32 വർഷം ജയിൽ ശിക്ഷയും പീഡനങ്ങളും അനുഭവിച്ചതിന് പുറമെ തൂക്കിലിടാൻ അധികാരമില്ല എന്നായിരുന്നു കോടതി അന്ന് കണ്ടെത്തിയത്.\nപിന്നീട് വർഷങ്ങൾക്ക് ശേഷം അറിവെന്ന പേരറിവാളന് പരോൾ ലഭിച്ചു. ഒരുമാസം താൻ മകനോടൊപ്പം തന്നെ ഉണ്ടാകുമെന്ന് പറയുന്നു, അർപ്പുതമ്മാൾ. മകനെ ചൊല്ലിയുള്ള അവരുടെ ആധികൾക്ക് ഒരു മാസത്തെ വിശ്രമം ലഭിക്കുകയാണ്. അവരുടെ 26 വർഷം നീണ്ടു നിന്ന പോരാട്ടത്തിന് ലഭിച്ച ചെറിയൊരു സമ്മാനം. അത്രയേ ആകുന്നുള്ളൂ പേരറിവാളന് ഇപ്പോൾ ലഭിച്ചിരിക്കുന്ന ഈ 30 ദിവസത്തെ പരോൾ.\nഇന്നുവരെ കണ്ടിട്ടില്ലാത്ത ഒരു അമ്മയുടെ ജീവിതം പകർത്തണമെന്ന ആഗ്രഹമാണ് അടഞ്ഞ വാതിലുകൾക്ക് മുൻപിൽ എന്ന പുസ്തകം എഴുതാൻ എന്നെ പ്രേരിപ്പിച്ചത്. രാജീവ് ഗാന്ധിയെ വധിച്ച സംഘത്തിന് രണ്ട് ബാറ്ററി വാങ്ങിയെന്നതായിരുന്നു പത്തൊമ്പതുകാരനായ പേരറിവാളൻ ചെയ്ത കുറ്റം. മകനുവേണ്ടിയുള്ള അമ്മയുടെ പോരാട്ടം നീതിക്കുവേണ്ടിയുള്ള പോരാട്ടം കൂടിയാണ്. ബെൽറ്റ് ബോംബ് തയ്യാറാക്കിയവൻ, കൊടുകുറ്റവാളി എന്നെല്ലാമുള്ള വിശേഷണങ്ങൾക്കപ്പുറത്ത് അറിവിന്‍റെയും അമ്മയുടേയും 26 വർഷത്തെ ജീവിതമാണ് പുസ്തകത്തിലുള്ളത്.\n19-ാമത്തെ വയസ്സില് ശിക്ഷിക്കപ്പെട്ട് തൂക്കുമരം കാത്തു കഴിയുന്ന മകന്‍റെ പിറകെ പോലീസ് അധികാരികള്‍ക്കും രാഷ്‌ട്രീയ നേതൃത്വങ്ങള്‍ക്കും ഇടയില്, ജയിലുകള്‍ക്കും കോടതികള്‍ക്കും ഇടയില് അര്‍പ്പുതാമ്മാള് എന്ന അമ്മ വെന്ത കാലുമായി നടന്നു തീര്‍ത്ത ദൂരം അളന്നു തീര്‍ക്കാവുന്നതല്ല. നിരന്തരമായ പോരാട്ടത്തിന്‍റെയും പ്രതീകമാണ് ആ അമ്മ.\n— By അനുശ്രീ\n(Author of the Book അടഞ്ഞ വാതിലുകൾക്ക് മുൻപിൽ)\n← എനിക്ക് ധൃതിയുണ്ട് ഹൃദയങ്ങളുടെ ഉടമ →


Union Budget 2019 India: മാസം 55000 രൂപ വരെ ശമ്പളം വാങ്ങുന്നവർക്ക് ആദായനികുതിയില്ല | Tax Rebate Proposed, Not Implemented – News18 Malayalam\nUnion Budget 2019: ആദായനികുതി പരിഷ്ക്കരണം പ്രഖ്യാപിച്ചെങ്കിലും ഇത്തവണ കൂടി നിലവിലെ പരിധി തുടരും\nLast Updated : February 01, 2019, 15:32 IST\nന്യൂഡൽഹി: രാജ്യത്തെ മാസ വരുമാനക്കാരിൽ 70 ശതമാനത്തേയും ആദായ നികുതിയിൽ നിന്ന് ഒഴിവാക്കുന്നതാണ് ബജറ്റ് പ്രഖ്യാപനം. അഞ്ചു ലക്ഷം രൂപയുടെ പുതിയ പരിധിക്കു പുറമെ മറ്റ് ഇളവുകൾ കൂടി ചേരുമ്പോൾ ആറരലക്ഷം രൂപവരെ വർഷം ലഭിക്കുന്നവർക്ക് നികുതി അടയ്ക്കേണ്ടി വരില്ല. മാസം 55,000 രൂപ വരെ ശമ്പളം പറ്റുന്നവർക്ക് പൂർണമായ നികുതി ഒഴിവിനാണ് സാഹചര്യം ഒരുങ്ങിയത്. ആദായനികുതി പരിഷ്ക്കരണം പ്രഖ്യാപിച്ചെങ്കിലും ഈ വർഷം നിലവിലെ പരിധി തുടരും. അടുത്ത സർക്കാരാണ് ഇപ്പോഴത്തെ പ്രഖ്യാപനം നടപ്പാക്കേണ്ടത്. ആദായനികുതി പരിധിയിൽ വരുത്തിയ മാറ്റം എങ്ങനെയെന്ന് നോക്കാം...\nഏറെപ്പേരും ആഗ്രഹിച്ചിരുന്നെങ്കിലും പ്രഖ്യാപനം തീർത്തും അപ്രതീക്ഷിതമായിരുന്നു. അഞ്ചുലക്ഷം രൂപവരെയുള്ള വരുമാനം നികുതിവലയ്ക്കു പുറത്താകുമ്പോൾ വലിയൊരു വിഭാഗം ശമ്പളക്കാർക്കും ആശ്വാസമാകും. അഞ്ചു ലക്ഷം വരെ വാർഷിക വരുമാനമുള്ളവർക്ക് ആദായ നികുതി ഒഴിവാകുന്നതിന് പുറമെ, ഒന്നര ലക്ഷം രൂപയുടെ 80 സി ഇളവുകൂടി ചേരുമ്പോൾ ആറര ലക്ഷം വരെ നികുതി അടയ്‌ക്കേണ്ടി വരില്ല. ഇൻഷുറൻസ്, പിഎഫ്, ദേശീയ നിക്ഷേപ പദ്ധതികൾ ഇവയിൽ നിക്ഷേപിക്കുന്നവർക്കാണ് അധിക ആനുകൂല്യം. മൂന്നു കോടി മാസ ശമ്പളക്കാരാണ് ഒറ്റയടിക്ക് നികുതിക്കു പുറത്താകുന്നത്. 18500 കോടിയുടെ ആദായനികുതി വരുമാനമാണ് സർക്കാർ വേണ്ടെന്നു വെക്കുന്നത്. സ്റ്റാൻഡേർഡ് ഡിഡക്ഷൻ അൻപതിനായിരം ആക്കി ഉയർത്തി. 2.4 ലക്ഷം വരെ വീട്ടുവാകയ്ക്ക് ടിഡിഎസ് പിടിയ്ക്കില്ല.\nമോദിയും രാഹുലും ഗോയലും; ബജറ്റ് ദിനത്തിലെ പാര്‍ലമെന്റ് കാഴ്ചകള്\nനാൽപ്പതിനായിരം രൂപയുടെ സ്റ്റാൻഡേർഡ് ഡിഡക്ഷൻ അൻപതിനായിരം ആക്കി ഉയർത്തി. കഴിഞ്ഞ ബജറ്റിലാണ് ശമ്പളക്കാർക്ക് 40,000 രൂപയുടെ ഇളവ് പ്രഖ്യാപിച്ചത്. മൂലധനനേട്ടം എന്ന പേരിൽ വീടോ സ്വത്തോ വിറ്റുകിട്ടുന്ന പണം കൊണ്ട് ഒരു വീട് വാങ്ങുന്ന തുകയ്ക്ക് നികുതി ഇളവ് നല്‍കിയിയിരുന്നു. ഇത് രണ്ട് വീടുകൾക്കായി വര്‍ദ്ധിപ്പിച്ചു. ഒരു വ്യക്തിയ്ക്ക് രണ്ട് കോടി രൂപ വരെ ഇങ്ങനെ ഇളവ് ലഭിക്കും. ബാങ്കിലെയോ പോസ്റ്റ് ഓഫീസിലെയോ സ്ഥിര നിക്ഷേപങ്ങള്‍ക്ക് ലഭിച്ചിരുന്ന 10,000 രൂപ വരെയുള്ള പലിശയ്ക്ക് നേരത്തെ ടിഡിഎസ് പിടിച്ചിരുന്നു. ഇത് 40,000 രൂപ ആക്കി ഉയര്‍ത്തി.\n80സി ഇളവുകളുടെ പരിധി ഒന്നര ലക്ഷത്തില് തന്നെ നിലനില്‍ത്തി. ഭവന വായ്പയ്ക്ക് ഉള്‍പ്പെടെയുള്ള മാറ്റ് ആദായ നികുതി ഇളവുകള് തുടരും.\n20 ലക്ഷം വരെയുള്ള ഗ്രാറ്റുവിറ്റി ആനുകൂല്യത്തെ നികുതി പരിധിയിൽ നിന്ന് ഒഴിവാക്കി.\nവിറ്റഴിയ്ക്കാൻ കഴിയാത്ത റിയൽ എസ്റ്റേറ്റ് കെട്ടിടത്തിനുള്ള നികുതിയിളവ് കാലാവധി ഒരു വർഷത്തിൽ നിന്ന് രണ്ടു വർഷമാക്കി ഉയർത്തി. ആദായ നികുതി റീഫണ്ട് ഒരു ദിവസത്തിനുള്ളില് നല്‍കാനുള്ള പദ്ധതിയും ജനപ്രിയ ബജറ്റിൽ പ്രഖ്യാപിച്ചു.\nFirst published: February 01, 2019, 15:32 IST


UUKMA News ഉദ്ഘാടന മത്സരത്തിൽ ചെന്നൈ സൂപ്പർ കിംഗ്സിനു ജയം - UUKMA News ഉദ്ഘാടന മത്സരത്തിൽ ചെന്നൈ സൂപ്പർ കിംഗ്സിനു ജയം - UUKMA News\n1 GBP = 96.36\nഇന്ത്യൻ സംഗീത ചക്രവർത്തി എസ് പി ബാലസുബ്രഹ്മണ്യത്തിന് യുക്മയുടെ പ്രണാമം....... പതിനൊന്നാമത് ദേശീയ കലാമേള എസ് പി ബി യുടെ നാമധേയത്വത്തിലുള്ള വിർച്വൽ പ്ലാറ്റ്‌ഫോം നഗറിൽ........\nസൗത്ത് യോർക്ക്‌ഷെയർ വെള്ളിയാഴ്ച്ച അർദ്ധരാത്രി മുതൽ ടയർ ത്രീ ലോക്ക്ഡൗണിലേക്ക്; കോവെന്ററി ടയർ ടുവിലേക്ക്\nസ്വവർഗ ബന്ധത്തിന് നിയമപരിരക്ഷ നൽകണം, അവരും ദൈവത്തിെൻറ മക്കൾ: നിലപാടറിയിച്ച് മാർപ്പാപ്പ\nചൈനയിൽ ട്രംപിന് ബാങ്ക് അക്കൗണ്ട്; നികുതിയടച്ചത് 1.8 ലക്ഷം ഡോളർ\nഅഫ്ഗാനിലെ പാക് കോൺസുലേറ്റിന് മുന്നിലെ തിരക്കിൽപ്പെട്ട് 11 പേർ മരിച്ചു\nസ്വർണക്കടത്ത് കേസ്: മൂന്ന് പ്രതികളെ എൻഐഎ കസ്റ്റഡിയിൽ വിട്ടു\nനടന് പൃഥ്വിരാജിന് കൊവിഡ്\nഉദ്ഘാടന മത്സരത്തിൽ ചെന്നൈ സൂപ്പർ കിംഗ്സിനു ജയം\nഐപിഎൽ പതിമൂന്നാം സീസണിലെ ഉദ്ഘാടന മത്സരത്തിൽ ചെന്നൈ സൂപ്പർ കിംഗ്സിനു ജയം. ചിരവൈരികളായ മുംബൈ ഇന്ത്യൻസിനെ5വിക്കറ്റിനാണ് ചെന്നൈ പരാജയപ്പെടുത്തിയത്. ഇതോടെ 2012നു ശേഷം ഒരിക്കൽ പോലും ഉദ്ഘാടന മത്സരത്തിൽ വിജയിച്ചിട്ടില്ലെന്ന റെക്കോർഡ് മുംബൈ കാത്തുസൂക്ഷിച്ചു. 71 റൺസെടുത്ത അമ്പാട്ടി റായുഡു ആണ് ചെന്നൈയുടെ വിജയത്തിൽ നിർണായക പങ്കുവഹിച്ചത്. റൺസെടുത്ത ഫാഫ് ഡുപ്ലെസിസും ചെന്നൈയുടെ വിജയത്തിൽ നിർണായക പങ്കുവഹിച്ചു.\n163 റൺസ് വിജയലക്ഷ്യവുമായി ഇറങ്ങിയ ചെന്നൈ സൂപ്പർ കിംഗ്സിൻ്റെ തുടക്കം തകർച്ചയോടെയായിരുന്നു. ആദ്യ ഓവറിൽ വാട്സണും (4) രണ്ടാം ഓവറിൽ വിജയും (1) പവലിയനിലെത്തി. ഇരുവരെയും യഥാക്രമം ട്രെൻ്റ് ബോൾട്ട്, ജെയിംസ് പാറ്റിൻസൺ എന്നിവർ വിക്കറ്റിനു മുന്നിൽ കുരുക്കുകയായിരുന്നു. തുടക്കത്തിൽ തന്നെ നേരിട്ട തിരിച്ചടിക്ക് നടുവിലാണ് രണ്ടാം ഓവറിൽ ഫാഫ് ഡുപ്ലെസിസ്-അമ്പാട്ടി റായുഡു സഖ്യം ക്രീസിൽ ഒത്തുചേരുന്നത്.\nബുംറ എറിഞ്ഞ പവർപ്ലേയുടെ അവസാന ഓവറിൽ 14 റൺസടിച്ചാണ് ചെന്നൈ തിരിച്ചടി തുടങ്ങിയത്. ആക്രമണോത്സുകമായി ബാറ്റ് ചെയ്ത റായുഡുവിന് ഡുപ്ലെസിസ് ഉറച്ച പിന്തുണ നൽകി. മുംബൈയുടെ രണ്ട് സ്പിന്നർമാരെയും സഖ്യം തല്ലിച്ചതച്ചു. ബുംറയെയും ഇവർ വെറുതെ വിട്ടില്ല. 33 പന്തുകളിൽ റായുഡു ഫിഫ്റ്റി തികച്ചു. 3ആം വിക്കറ്റിലെ 115 റൺസ് നീണ്ട മാരത്തൺ കൂട്ടുകെട്ടിന് രാഹുൽ ചഹാറാണ് തടയിടുന്നത്. 16ആം ഓവറിലെ അവസാന പന്തിൽ കൂറ്റനടിക്ക് ശ്രമിച്ച റായുഡുവിനെ ചഹാർ തന്നെ പിടികൂടി. 48 പന്തുകളിൽ6ബൗണ്ടറികളും3സിക്സറുകളും സഹിതം 71 റൺസെടുത്തതിനു ശേഷമാണ് റായുഡു മടങ്ങിയത്.\nപിന്നാലെയെത്തിയ ജഡേജ പാറ്റിൻസണെ ബൗണ്ടറിയിലെത്തിച്ചാണ് ഇന്നിംഗ്സ് ആരംഭിച്ചത്.4പന്തുകളിൽ 10 റൺസെടുത്ത ജഡേജയെ കൃണാൽ പാണ്ഡ്യ വിക്കറ്റിനു മുന്നിൽ കുരുക്കിയതോടെ സാം കറൻ ക്രീസിലെത്തി. കൃണാലിനെ സിക്സറും ബൗണ്ടറിയുമടിച്ച കറൻ ചെന്നൈയെ വിജയത്തിനരികെ എത്തിച്ചു. 19ആം ഓവർ എറിഞ്ഞ ബുംറയുടെ ആദ്യ പന്ത് തന്നെ അതിർത്തി കടത്തിയ കറൻ രണ്ടാം പന്തിൽ പാറ്റിൻസണു പിടി നൽകി മടങ്ങിയെങ്കിലും6പന്തുകളിൽ 18 റൺസെടുത്ത താരം ചെന്നൈയുടെ വിജയം ഉറപ്പിച്ചിട്ടാണ് മടങ്ങിയത്. ഇതിനിടെ 42 പന്തുകളിൽ ഡുപ്ലെസിസ് ഫിഫ്റ്റി തികച്ചു. നേരിട്ട ആദ്യ പന്തിൽ തന്നെ ധോണിയ്ക്കെതിരെ കീപ്പർ ക്യാച്ച് വിക്കറ്റ് വിധിച്ചെങ്കിലും ഡിആർഎസിൽ ഇത് തിരുത്തി. ബോൾട്ട് എറിഞ്ഞ അവസാന ഓവറിൽ വേണ്ടിയിരുന്ന അഞ്ച് റൺസ് ആദ്യ രണ്ട് പന്തുകളിൽ കണ്ടെത്തിയ ഡുപ്ലെസിസ് സിഎസ്കെയെ അനായാസം വിജയത്തിലെത്തിച്ചു. 44 പന്തുകളിൽ 58 റൺസെടുത്ത ഡുപ്ലെസിസ് പുറത്താവാതെ നിന്നു.\nഇന്ത്യൻ സംഗീത ചക്രവർത്തി എസ് പി ബാലസുബ്രഹ്മണ്യത്തിന് യുക്മയുടെ പ്രണാമം....... പതിനൊന്നാമത് ദേശീയ കലാ...\nസജീഷ് ടോം (യുക്മ പി ആർ ഒ & മീഡിയ കോർഡിനേറ്റർ) കോവിഡ് മഹാമാരിയുടെ തേരോട്ടത്തിൽ ഇന്ത്യൻ സം...\nസൗത്ത് യോർക്ക്‌ഷെയർ വെള്ളിയാഴ്ച്ച അർദ്ധരാത്രി മുതൽ ടയർ ത്രീ ലോക്ക്ഡൗണിലേക്ക്; കോവെന്ററി ടയർ ടുവിലേക്...\nഷെഫീൽഡ്: സൗത്ത് യോർക്ക്ഷയർ ശനിയാഴ്ച 00.01 മണി മുതൽ ടയർ ത്രീ ലോക്ക്ഡൗണിലേക്ക് നീങ്ങും, അതായത് ഇംഗ്ലണ...\nവത്തിക്കാൻ: സ്വവർഗ ബന്ധത്തിന് നിയമപരിരക്ഷ നൽകണമെന്ന് ഫ്രാൻസിസ് മാർപ്പാപ്പ ആവശ്യപ്പെട്ടു. റോം ചലച്...\nവാഷിങ്ടൺ: അമേരിക്കൻ പ്രസിഡൻറ് ഡോണൾഡ് ട്രംപിന് ചൈനയിൽ നിക്ഷേപമിറക്കാനുള്ള പദ്ധതിയുണ്ടായിരുന്നുവെ...\nകാബൂൾ: രാജ്യം വിടാൻ വിസ ലഭിക്കുന്നതിനായി പാക് കോൺസുലേറ്റിന് മുന്നിൽ കാത്തുനിന്ന ആളുകൾക്കിടയിലുണ്ട...\nകാവല് മാലാഖ (നോവല് – 5): കാറ്റത്തെ കൊന്നകള്\nസൈമണ് കണ്ണു തിരുമ്മി എഴുന്നേറ്റു. മുഖം കഴുകി ഡൈനിംഗ് ടേബിളില് ചെന്നിരുന്നു. ശൂന്യം, ചായ എടുത്തു വ...\nതിരുവനന്തപുരം സ്വർണക്കടത്ത് കേസിൽ മൂന്ന് പ്രതികളെ എൻഐഎ. കസ്റ്റഡിയിൽ വിട്ടു. സരിത്ത്, കെ.ടി. റമീസ്, ...\nസിനിമ നടൻ എഴുതി സിനിമാ സംവിധായകൻ വായിച്ച കഥ ലണ്ടൻ മലയാള സാഹിത്യവേദിയുടെ യൂട്യൂബ് ചാനലിൽ കേൾക്കാം\nമലയാള സാഹിത്യരചനകൾ കേൾക്കുന്നതിനും കേരളീയ കലകൾ ആസ്വദിക്കുന്നതിനും ആരംഭിച്ച ലണ്ടൻ ...\n123 … 2,058 Next »\nകാവല് മാലാഖ (നോവല് – 5): കാറ്റത്തെ കൊന്നകള് സൈമണ് കണ്ണു തിരുമ്മി എഴുന്നേറ്റു. മുഖം കഴുകി ഡൈനിംഗ് ടേബിളില് ചെന്നിരുന്നു. ശൂന്യം, ചായ എടുത്തു വച്ചിട്ടില്ലല്ലോ. ഇവളിതുവരെ വന്നില്ലേ! ബെഡ്റൂമില് ചെന്നു നോക്കി. ആരുമില്ല. കൊച്ചിനെയും കൊണ്ട് ഇതെങ്ങോട്ടു പോയിക്കാണും. രാത്രി ഇനി അതിനെയും കൊണ്ടാണോ ഡ്യൂട്ടിക്കു പോയത് ആവോ. അതിനു പക്ഷേ ആശുപത്രിക്കാര് സമ്മതിക്കുമോ? തിരികെ വന്നു ഡ്രോയിംഗ് റൂമിലെ സോഫയിലേക്കു സിഗരറ്റും കത്തിച്ചിരിക്കുമ്പോള് കതകു തുറന്നു കുഞ്ഞുമായി സൂസന് വരുന്നു. സൈമന്‍റെ കണ്ണുകള് രൂക്ഷമായി. വെറുപ്പുകൊണ്ടു ചുണ്ടുകള് കോടി. “എവിടെയായിരുന്നെടീ…?” സൈമന്‍റെ ചോദ്യം\nസ്വർണക്കടത്ത് കേസ്: മൂന്ന് പ്രതികളെ എൻഐഎ കസ്റ്റഡിയിൽ വിട്ടു തിരുവനന്തപുരം സ്വർണക്കടത്ത് കേസിൽ മൂന്ന് പ്രതികളെ എൻഐഎ. കസ്റ്റഡിയിൽ വിട്ടു. സരിത്ത്, കെ.ടി. റമീസ്, എ. എം. ജലാൽ എന്നിവരെയാണ് മൂന്ന് ദിവസത്തേക്ക് എൻഐഎ കസ്റ്റഡിയിൽ വിട്ടത്. കൊച്ചിയിലെ എൻഐഎ കോടതിയുടേതാണ് നടപടി. അതിനിടെ സ്വർണക്കടത്ത് കേസിൽ പ്രതി സന്ദീപ് നായർ എൻഫോഴ്‌സ്‌മെന്റ് ഡയറക്ടറേറ്റിന് നൽകിയ മൊഴിയുടെ വിശദാംശങ്ങൾ പുറത്തുവന്നു. സ്വർണക്കടത്തിന് പുതിയ മാർഗം ആരാഞ്ഞത് റമീസാണെന്നും കോൺസുലേറ്റിൽ ജോലി ചെയ്യുന്ന സരിത്തിനെ നേരത്തേ അറിയാമെന്നും മൊഴിയിലുണ്ട്. സരിത്തിനെ കുറിച്ച് റമീസിനോട് പറഞ്ഞിരുന്നു. സരിത്താണ് സ്വപ്നയെ പരിചയപ്പെടുത്തിയത്\nസിനിമ നടൻ എഴുതി സിനിമാ സംവിധായകൻ വായിച്ച കഥ ലണ്ടൻ മലയാള സാഹിത്യവേദിയുടെ യൂട്യൂബ് ചാനലിൽ കേൾക്കാം മലയാള സാഹിത്യരചനകൾ കേൾക്കുന്നതിനും കേരളീയ കലകൾ ആസ്വദിക്കുന്നതിനും ആരംഭിച്ച ലണ്ടൻ മലയാള സാഹിത്യവേദിയുടെ യൂട്യൂബ് ചാനലിൽ പ്രമുഖ ചലച്ചിത്ര നടനും ഏഴുകാരനുമായ തമ്പി ആന്റണി എഴുതിയ പൗലോ കൊയ്‌ലോയും കൊച്ചു പൈലോയും എന്ന കഥ പ്രസിദ്ധീകരിച്ചിരിക്കുന്നു. ഈ കഥയ്ക്ക് ശബ്ദം നൽകിയിരിക്കുന്നത് മലയാളത്തിൽ ആദ്യമായി ടിവിയിൽ വാർത്ത വായിച്ചു ചരിത്രത്തിൽ ഇടം നേടിയ ജി. ആർ. കണ്ണൻ ആണ്. ചലച്ചിത്ര സംവിധായകനായും ഡബ്ബിങ് ആർട്ടിസ്റ്റായും മലയാള സിനിമാ രംഗത്ത് തന്റെ സാന്നിധ്യം അറിയിച്ചിട്ടുണ്ട്. ജി. ആർ. കണ്ണൻ സംവിധാനം നിർവഹിച്ച\nവിധി കരുണകാണിക്കാത്ത ഇലഞ്ഞിയിലെ കുടുംബം കരുണതേടുന്നു, വോക്കിങ് കാരുണ്യയോടൊപ്പം നിങ്ങളും കൈകോർക്കില്ലേ?. ഇലഞ്ഞി: കഴിഞ്ഞ ഇരുപത്തിമൂന്ന് വർഷക്കാലമായി ക്രൂരമായ വിധി ഇലഞ്ഞി പഞ്ചായത്തിൽ ആലപുരത്തു താമസിക്കുന്ന മാണിയെയും കുടുംബത്തെയും വിടാതെ പിടിമുറുക്കിയിട്ട്. കൂലി വേല ചെയ്തു കുടുംബം പോറ്റിയിരുന്ന മാണി ഇരുപത്തിമൂന്ന് വർഷങ്ങൾക്ക് മുൻപ് മരത്തിൽനിന്ന് വീണു അരക്കു താഴെ തളർന്നു കിടപ്പിലായി. നിരവധി ചികിത്സകൾ ചെയ്‌ത് നോക്കിയെങ്കിലും മാണിക്ക് എഴുന്നേറ്റു നടക്കാനോ പ്രാഥമിക കാര്യങ്ങൾ പോലും പരസഹായമില്ലാതെ ചെയ്യാൻ കഴിയാത്ത അവസ്‌ഥയിലാണ്. ആകെയുള്ള 14 സെൻ്റ് സ്ഥാലത്ത് പഞ്ചായത്ത് പണുതുകൊടുത്ത ചെറിയ ഒരു ഭാവനത്തിലാണ് മാണിയും ഭാര്യയും ഏക\nനടന് പൃഥ്വിരാജിന് കൊവിഡ് നടന് പൃഥ്വിരാജിന് കൊവിഡ് സ്ഥിരീകരിച്ചു. ജനഗണമന എന്ന സിനിമയുടെ ചിത്രീകരണത്തിനിടെയാണ് നടനും സംവിധായകന് ഡിജോ ജോസ് ആന്റണിക്കും രോഗം സ്ഥിരീകരിച്ചത്. ഇരുവര്‍ക്കും കൊവിഡ് സ്ഥിരീകരിച്ചതോടെ സിനിമയൂടെ ചിത്രീകരണം താല്‍ക്കാലികമായി നിര്‍ത്തിവെച്ചു. സിനിമയുടെ മറ്റ് അണിയറ പ്രവര്‍ത്തകര്‍ക്കും താരങ്ങള്‍ക്കും ക്വറന്റൈനില് പോവേണ്ടി വരും. ക്വീന് എന്ന ചിത്രത്തിന് ശേഷം ഡിജോ ഒരുക്കുന്ന ചിത്രമാണ് ജനഗണമന. സുരാജ് വെഞ്ഞാറമൂട് ആണ് ചിത്രത്തില് മറ്റൊരു പ്രധാന കഥാപാത്രത്തെ അവതരിപ്പിക്കുന്നത്. ബ്ലെസി സംവിധാനം ചെയ്യുന്ന ആടുജീവിതം എന്ന സിനിമയുടെ ഷൂട്ടിങ്ങിന് ശേഷം ജോര്‍ദാനില്\nഇന്ത്യൻ സംഗീത ചക്രവർത്തി എസ് പി ബാലസുബ്രഹ്മണ്യത്തിന് യുക്മയുടെ പ്രണാമം……. പതിനൊന്നാമത് ദേശീയ കലാമേള എസ് പി ബി യുടെ നാമധേയത്വത്തിലുള്ള വിർച്വൽ പ്ലാറ്റ്‌ഫോം നഗറിൽ…….. /\nഇന്ത്യൻ സംഗീത ചക്രവർത്തി എസ് പി ബാലസുബ്രഹ്മണ്യത്തിന് യുക്മയുടെ പ്രണാമം……. പതിനൊന്നാമത് ദേശീയ കലാമേള എസ് പി ബി യുടെ നാമധേയത്വത്തിലുള്ള വിർച്വൽ പ്ലാറ്റ്‌ഫോം നഗറിൽ……..\nസജീഷ് ടോം (യുക്മ പി ആർ ഒ & മീഡിയ കോർഡിനേറ്റർ) കോവിഡ് മഹാമാരിയുടെ തേരോട്ടത്തിൽ ഇന്ത്യൻ സംഗീതത്തിന്റെ ആത്മാവിലേറ്റ പ്രഹരമായിരുന്നു എസ് പി ബാലസുബ്ഹ്മണ്യത്തിന്റെ വിയോഗം. അദ്ദേഹത്തോടുള്ള ഓരോ ഇന്ത്യക്കാരന്റെയും, ഓരോ മലയാളിയുടെയും ആദരവ് അർപ്പിച്ചുകൊണ്ട് പതിനൊന്നാമത് യുക്മ ദേശീയ കലാമേള “എസ് പി ബി നഗർ” എന്ന് നാമകരണം ചെയ്ത വിർച്വൽ പ്ലാറ്റ്‌ഫോമിൽ നടക്കും. മുൻ വർഷങ്ങളിലേത്പോലെതന്നെ യു കെ മലയാളി പൊതു സമൂഹത്തിൽ നിന്നും ലഭിക്കുന്ന നാമനിർദ്ദേശങ്ങളിൽനിന്നും കലാമേള നഗറിന് പേര് തെരഞ്ഞെടുക്കുന്ന


മന്ത്രി ശൈലജയുടെ രാജി അനിവാര്യം – Chandrika Daily\nBy chandrika Monday August 21, 2017 23:48 pm\nമന്ത്രി ശൈലജയുടെ രാജി അനിവാര്യം\nസംസ്ഥാന ബാലാവകാശ കമ്മീഷന് അംഗങ്ങളുടെ നിയമനവുമായി ബന്ധപ്പെട്ട് നടത്തിയ സ്വജനപക്ഷപാതത്തെ കേരള ഹൈക്കോടതി വിമര്‍ശിച്ച് നാളുകള് കഴിഞ്ഞിട്ടും മന്ത്രിക്കസേരയില് അമര്‍ന്നിരിക്കുന്ന സാമൂഹിക ക്ഷേമ വകുപ്പുമന്ത്രി കെ.കെ ശൈലജയുടെയും…\nസംസ്ഥാന ബാലാവകാശ കമ്മീഷന് അംഗങ്ങളുടെ നിയമനവുമായി ബന്ധപ്പെട്ട് നടത്തിയ സ്വജനപക്ഷപാതത്തെ കേരള ഹൈക്കോടതി വിമര്‍ശിച്ച് നാളുകള് കഴിഞ്ഞിട്ടും മന്ത്രിക്കസേരയില് അമര്‍ന്നിരിക്കുന്ന സാമൂഹിക ക്ഷേമ വകുപ്പുമന്ത്രി കെ.കെ ശൈലജയുടെയും അവരുടെ പാര്‍ട്ടിയുടെയും നിലപാട് ഏറെ പ്രതിഷേധാര്‍ഹവും ജനാധിപത്യ കീഴ്‌വഴക്കങ്ങളുടെ ലംഘനവുമാണ്. കോടതി തെറ്റ് ചൂണ്ടിക്കാട്ടിയിട്ടും മന്ത്രി അധികാരത്തില് തുടരുന്നത് വാസ്തവത്തില് ജുഡീഷ്യറിയോടുള്ള അവഹേളനമായാണ് കാണേണ്ടത്. സ്വന്തം പാര്‍ട്ടിയായ സി.പി.എമ്മിലെ വയനാട്ടുകാരനായ കെ.ബി സുരേഷ്‌കുമാറിനെ ബാലാവകാശ കമ്മീഷന് അംഗമായി നിയമിക്കാന് മന്ത്രി തന്റെ പദവി ദുരുപയോഗം ചെയ്തതായാണ് കഴിഞ്ഞ 17ന് കോടതി കണ്ടെത്തിയിരിക്കുന്നത്. ഇതിന്മേല് മറിച്ചൊരു നിലപാട് അവതരിപ്പിക്കാന് പോലും മന്ത്രിക്കോ സര്‍ക്കാരിനോ അവരുടെ പാര്‍ട്ടിക്കോ കഴിയാത്ത നിലക്ക് സ്വയം രാജിവെച്ചൊഴിയുകയാണ് മന്ത്രി സാമാന്യമായി ചെയ്യേണ്ടത്. കോടതി വിധിയുമായി ബന്ധപ്പെട്ട് നിരവധി നേതാക്കള് മന്ത്രിസ്ഥാനങ്ങള് രാജിവെച്ചൊഴിഞ്ഞ മഹനീയ പാരമ്പര്യമാണ് കേരളത്തിനുള്ളത് എന്ന് അറിയാത്തവരാവില്ല ഇക്കാര്യത്തില് രക്തരൂക്ഷിതമായ നിരവധി പ്രക്ഷോഭങ്ങള് നടത്തിയിട്ടുള്ള സി.പി.എം പോലുള്ളൊരു പാര്‍ട്ടി. മന്ത്രിയെ ഏതുവിധേനയും രക്ഷിക്കാന് കാട്ടിക്കൂട്ടിക്കൊണ്ടിരിക്കുന്ന തത്രപ്പാട് സര്‍ക്കാരിനെയും ഇടതു മുന്നണിയെയും കൂടുതല് അപകടത്തിലേക്ക് ചാടിക്കുകയേ ഉള്ളൂ. കമ്മീഷന് നിയമനം വൈകിയതിന് കഴിഞ്ഞ ഏപ്രിലില് സര്‍ക്കാര് സുപ്രീംകോടതിയില് അര ലക്ഷം രൂപ പിഴയടച്ചുവെന്ന വിവരവും ഞെട്ടിപ്പിക്കുന്നതാണ്.\nകമ്മീഷന് അംഗങ്ങളുടെ അപേക്ഷാതീയതി നീട്ടി നല്‍കാന് മന്ത്രി ഉത്തരവിട്ട കുറിപ്പില് ഇതിന് ഒരു കാരണവും കാണിച്ചില്ലെന്ന് ഹൈക്കോടതിയില് ഹര്‍ജിക്കാരന് ഉന്നയിച്ചിട്ടുണ്ട്. ഇത് രേഖാമൂലം തെളിവായി കോടതി സ്വീകരിക്കുകയും ചെയ്തു. വ്യക്തമായ കാരണം കാണിക്കാത്ത നിലക്ക് തീരുമാനം ബോണഫൈഡ് (സത്യസന്ധം) അല്ലെന്നാണ് ഹൈക്കോടതിയുടെ വിധി. ഇത് ആരോടെങ്കിലും പ്രത്യേക മമതയോ വിദ്വേഷമോ കൂടാതെ പ്രവര്‍ത്തിക്കാമെന്ന മന്ത്രിയുടെ സത്യപ്രതിജ്ഞയുടെ ലംഘനമല്ലെന്ന് ആര്‍ക്കാണ് പറയാന് കഴിയുക. ബാലാവകാശ കമ്മീഷന് സ്റ്റാറ്റിയൂട്ടറി ബോഡിയാണെങ്കിലും ഇതിലെ അംഗങ്ങളെയും ചെയര്‍മാനെയും മറ്റും നിയമിക്കുന്നതിനുള്ള അധികാരം സംസ്ഥാന സാമൂഹിക ക്ഷേമ വകുപ്പിനാണ്. കമ്മീഷന് നിയമനങ്ങളില് കക്ഷിരാഷ്ട്രീയ പരിഗണനകള് ഉണ്ടാകുന്നത് നീതിനിര്‍വഹണത്തെ തടസ്സപ്പെടുത്തുന്നതിന് തുല്യമായതിനാല് രാഷ്ട്രീയ പരിഗണനകള്‍ക്ക് അപ്പുറത്താണ് സ്വാഭാവികമായും ഇത്തരം നിയമനങ്ങള്. എല്ലാത്തിലും തങ്ങളുടേതായ രാഷ്ട്രീയകക്ഷി താല്‍പര്യങ്ങള് അടിച്ചേല്‍പിച്ച് ശീലമുള്ള സി.പി.എമ്മിനും മന്ത്രിക്കും ഇക്കാര്യത്തിലും അതേനിലപാടാണ് സ്വീകരിക്കാനായത് എന്നത് അതിശയോക്തിപരമല്ല. അംഗങ്ങളുടെ നിയമനത്തിനായി അപേക്ഷാതീയതി നീട്ടി നല്‍കിയത് റദ്ദാക്കുകയും നിയമനത്തെ ഹൈക്കോടതി അസാധുവാക്കുകയും മന്ത്രി തന്റെ പദവിക്ക് യോജിച്ച നിലയിലല്ല പ്രവര്‍ത്തിച്ചതെന്ന് വ്യക്തമാക്കുകയും ചെയ്തതോടെ സത്യപ്രതിജ്ഞാലംഘനമാണ് മന്ത്രി ശൈലജ നടത്തിയിരിക്കുന്നതെന്ന് വ്യക്തം. വിധി വന്നയുടന് തന്നെ ധാര്‍മികത ഉയര്‍ത്തിപ്പിടിച്ച് മന്ത്രി പദവിയില്‍നിന്ന് ഇറങ്ങിപ്പോകേണ്ട സാമാന്യ മര്യാദ മന്ത്രിക്കുണ്ടാകേണ്ടതായിരുന്നു.\nഇന്നലെ നിയമസഭയില് പ്രശ്‌നം ഉന്നയിച്ച പ്രതിപക്ഷം മന്ത്രിയുടെ രാജിയല്ലാതെ മറ്റൊന്നുകൊണ്ടും തൃപ്തിപ്പെടില്ലെന്ന് വ്യക്തമാക്കുകയും രാജി ഉണ്ടാകുംവരെ നിയമസഭാകവാടത്തിനു മുന്നില് സത്യഗ്രഹം ആരംഭിച്ചിരിക്കുകയുമാണ്. ഇതിന്മേല് ചര്‍ച്ചക്ക് അവസരം നിഷേധിച്ചതിനെതുടര്‍ന്നുള്ള ബഹളത്തില് സഭ അല്‍പനേരത്തേക്ക് നിര്‍ത്തിവെക്കാനുമിടയായി. സഭയില് മന്ത്രിയെ ബഹിഷ്‌കരിക്കാനും പ്രതിപക്ഷം തീരുമാനിച്ചിരിക്കുകയാണ്. പ്രശ്‌നത്തില് ഒളിച്ചുകളി നടത്തുന്ന മന്ത്രിയെ സ്വന്തം പാര്‍ട്ടിക്കാരനായ മുഖ്യമന്ത്രി സംരക്ഷിക്കുന്നത് ജനാധിപത്യ മര്യാദകളുടെ ലംഘനമായേ കാണാനാകൂ. സദുദ്ദേശ്യത്തില് ചെയ്തതാണ്, കോടതി തെറ്റിദ്ധരിച്ചു എന്ന മട്ടിലാണ് മുഖ്യമന്ത്രി നല്‍കിയ മറുപടി. പ്രതികളുടെ ഭാഗത്തുനിന്നുള്ള പതിവു പല്ലവിയായല്ലാതെ ഇതിനെ കാണാനാവില്ല. എല്ലാവരും കോടതി വിധികളെ ഈ കോണില് കണ്ടാല് സ്ഥിതിയെന്താകും. മുമ്പ് സ്വജനപക്ഷപാതത്തിന് എക്‌സൈസ് വകുപ്പുമന്ത്രി ഇ.പി ജയരാജനോട് മണിക്കൂറുകള്‍ക്കകം രാജിവെച്ച് പോകാന് നിര്‍ദേശിച്ച മുഖ്യമന്ത്രിയുടെ ധാര്‍മികത ഇപ്പോള് കടലെടുത്തുപോയോ?\nഎന്.സി.പിയുടെ മന്ത്രി സി.കെ ശശീന്ദ്രന് ലൈംഗികാപവാദക്കേസില്‍പെട്ടപ്പോഴും പിണറായിയുടെ സ്വരത്തിന് കടുപ്പമുണ്ടായിരുന്നു. അദ്ദേഹം രാജിവെച്ചൊഴിഞ്ഞതോടെ തല്‍സ്ഥാനത്ത് വന്ന മന്ത്രി തോമസ്ചാണ്ടിക്കെതിരെ ആരോപണങ്ങളുടെ പെരുമഴയാണ് ഉണ്ടായിരിക്കുന്നത്. വിഷയത്തില് എം.എല്.എമാരായ വി.പി സജീന്ദ്രന്, അഡ്വ. എന്. ശംസുദ്ദീന്, ടി.വി ഇബ്രാഹിം, എല്‍ദോസ് കുന്നപ്പള്ളി, റോജി എം.ജോണ് എന്നീ യു.ഡി.എഫിന്റെ യുവ എം.എല്.എമാരാണ് സത്യഗ്രഹ സമരം ആരംഭിച്ചിരിക്കുന്നത്. സഭയില് തങ്ങളുടെ സ്വരത്തിന് മതിയായ പരിഗണന ലഭിക്കാത്തതാകാം പ്രതിപക്ഷത്തെ പുറത്തുള്ള സമരത്തിന് നിര്‍ബന്ധിതമാക്കിയത്. സഭക്ക് വെളിയിലും പ്രതിഷേധക്കൊടുങ്കാറ്റ് സൃഷ്ടിക്കുമെന്ന ്പ്രതിപക്ഷ നേതാവ് രമേശ്‌ചെന്നിത്തല വ്യക്തമാക്കിയിട്ടുണ്ട്.\nകമ്മീഷന് അംഗമായി പേരു നിര്‍ദേശിക്കപ്പെട്ട വ്യക്തി സി.പി.എമ്മുകാരന് മാത്രമല്ല, ഏതാനും ക്രിമിനല് കേസില് പ്രതിയാണെന്ന് ആരോപണവും ഉയര്‍ന്നിട്ടുണ്ട്. സ്വന്തം പാര്‍ട്ടിക്കാരന് തന്റെ ബന്ധുവല്ലെന്നാണ് മന്ത്രി ശൈലജ ഒരു ടി.വി ചാനലില് അവകാശപ്പെട്ടത്. പാര്‍ട്ടിക്കാരന് നെപ്പോട്ടിസം അഥവാ സ്വജനം എന്നതിന്റെ നിര്‍വചനത്തില് പെടുന്നില്ലെന്ന് മന്ത്രിയെ പഠിപ്പിച്ചത് ആരാണ്. വിധി പുന:പരിശോധിക്കാന് സര്‍ക്കാര് ഇന്നലെ കോടതിയെ സമീപിച്ചിട്ടുണ്ടെങ്കിലും എന്തടിസ്ഥാനത്തിലാണ് കോടതിയുടെ കണ്ടെത്തല് അസ്ഥാനത്താകുന്നതെന്ന് വ്യക്തമാക്കാന് സര്‍ക്കാരിന് കഴിയുന്നില്ല. വീണ്ടും ശക്തമായ തിരിച്ചടിക്കുള്ള വടി എറിഞ്ഞുകൊടുക്കുകയാണ് സര്‍ക്കാര് ഇതിലൂടെ ചെയ്തിരിക്കുന്നത്. മന്ത്രി ശൈലജ ഏറ്റെടുത്തിരിക്കുന്ന ആരോഗ്യ വകുപ്പിന്റെ കാര്യമാണെങ്കില് ഇതിലേറെ കഷ്ടമാണ്. പനി ബാധിച്ച് ആളുകള് കൂട്ടത്തോടെ മരിച്ചുവീഴുമ്പോള് പ്രതിപക്ഷത്തെ പഴിക്കാന് സമയം കണ്ടെത്തിയ മന്ത്രിയാണിത്. ഇതേ മന്ത്രിതന്നെയാണ് എം.ബി.ബി.എസ് പ്രവേശന കാര്യത്തില് സ്വകാര്യ മാനേജ്‌മെന്റുകള്‍ക്ക് ഒത്താശ ചെയ്ത് പാവപ്പെട്ട കുട്ടികളുടെ പഠനം മുടക്കുന്ന തരത്തില് വാചകക്കസര്‍ത്ത് നടത്തുന്നത്. ജനങ്ങളുടെയും കോടതിയുടെയും ക്ഷമയുടെ നെല്ലിപ്പടി പരീക്ഷിക്കുകയാണ് സത്യത്തില് മന്ത്രി ശൈലജയും സര്‍ക്കാരും ഇപ്പോള് ചെയ്തുകൊണ്ടിരിക്കുന്നത്.


ജനവാസകേന്ദ്രത്തില് നിന്ന് 200 മീറ്റര് ദൂരപരിധി വേണം; കരിങ്കല് ക്വാറികള്‍ക്ക് പണി വരുന്നു – News18 Malayalam\nജനവാസകേന്ദ്രത്തില് നിന്ന് 200 മീറ്റര് ദൂരപരിധി വേണം; കരിങ്കല് ക്വാറികള്‍ക്ക് പണി വരുന്നു\nകേരളത്തിലുള്‍പ്പെടെ ബഹുഭൂരിഭാഗം കരിങ്കല് ക്വാറികളിലും പാറപൊട്ടിക്കുന്നത് വെടിമരുന്ന് ഉപയോഗിച്ചാണ്\nLast Updated : July 25, 2020, 17:32 IST\nകോഴിക്കോട്: കരിങ്കല് ക്വാറി പ്രവര്‍ത്തിക്കുന്നതിന് ജനവാസകേന്ദ്രത്തില് നിന്നുള്ള 100 മീറ്റര് ദൂരപരിധി 50 മീറ്ററാക്കി ചുരുക്കിയ ഇടതുസര്‍ക്കാറിന്റെ പരിഷ്‌ക്കരണത്തിന് കനത്ത തിരിച്ചടിയായി ദേശീയ ഹരിത ട്രൈബ്യൂണലിന്റെ പുതിയ വിധി. ക്വാറികള് ജനവാസകേന്ദ്രത്തില് നിന്ന് 200 മീറ്റര് ദൂരപരിധിയാക്കണമെന്നാണ് ഹരിത ട്രൈബ്യൂണല് വിധിച്ചിരിക്കുന്നത്.\nവിധിയുടെ പശ്ചാത്തലത്തിൽ രാജ്യത്തെ ആയിരക്കണക്കിന് കരിങ്കല് ക്വാറികൾ അടച്ചുപൂട്ടൽ നേരിടേണ്ടിവരും. കേരളത്തിനാണ് കൂടുതല് തിരിച്ചടിയാവുക. പുതിയ ക്വാറികള്‍ക്കാണോ നിലവിലുള്ളവയ്ക്കാണോ വിധി ബാധകമാവുകയെന്ന കാര്യത്തില് സംസ്ഥാന മലിനീകരണ നിയന്ത്രണബോര്‍ഡില് ആശയക്കുഴപ്പമുണ്ട്. അതേസമയം ക്വാറി ഉടമകളുടെ സംഘടന സ്റ്റേ സമ്പാദിക്കാന് അടുത്ത ദിവസം തന്നെ സുപ്രീംകോടതിയെ സമീപിക്കുമെന്നാണ് വിവരം.\nTRENDING:റമീസ് രാജ്യവിരുദ്ധ പ്രവർത്തനം നടത്തി; പ്രതികൾ ഗൂഢാലോചനയ്ക്ക് ഒത്തുകൂടിയതിന്റെ ദൃശ്യങ്ങൾ എൻഐഎയ്ക്ക്[NEWS]എതിര്‍ക്കുക, സമരം ചെയ്യുക, അധികാരത്തില് എത്തിയാൽ തിരുത്തുക; സി.പി.എമ്മിനെ പരിഹസിച്ച് ഉമ്മൻ ചാണ്ടി[NEWS]അടിവസ്ത്രത്തിന് പകരം സർജിക്കൽ മാസ്ക് ധരിച്ച് സ്ത്രീകൾക്ക് മുന്നിലൂടെ ഒരാൾ; പുതിയ കാലത്തിന്റെ ചിത്രങ്ങൾ[NEWS]\nജനവാസകേന്ദ്രത്തില് നിന്ന് 50-ും 100-ും മീറ്റര് ദൂരപരിധിയില് നിരവധി ക്വാറികളുണ്ട്. ശബ്ദവും വായുമലിനീകരണവും പാരിസ്ഥിതിക ആഘാതവും പൊതുജനാരോഗ്യവും കണക്കിലെടുത്ത് 200 മീറ്റര് ദൂരപരിധിയില് കുറഞ്ഞ് ക്വാറികള്‍ക്ക് പ്രവര്‍ത്തിക്കാന് അനുമതി നല്‍കാനാവില്ലെന്ന് ട്രൈബ്യൂണല് ചെയര്‍പേഴ്‌സണ് ജസ്റ്റിസ് ആദര്‍ശ് കുമാര് ഗോയല്, ജസ്റ്റിസ് പി. വാങ്ക്ഡി, ഡോ: നാഗിന് നന്ദ എന്നിവരടങ്ങിയ ബഞ്ച് ചൂണ്ടിക്കാട്ടി. പാലക്കാട് സ്വദേശിയായ എം. ഹരിദാസന് നല്‍കിയ പൊതുതാല്‍പര്യ ഹര്‍ജിയിലാണ് ട്രൈബ്യൂണലിന്റെ വിധി.\nവെടിമരുന്ന് ഉപയോഗിച്ച് പാറപൊട്ടിക്കുന്ന കരിങ്കല് ക്വാറികള്‍ക്കാണ് 200 മീറ്റര് ദൂരപരിധി നിര്‍ബന്ധമാക്കിയത്. കേരളത്തിലുള്‍പ്പെടെ ബഹുഭൂരിഭാഗം കരിങ്കല് ക്വാറികളിലും പാറപൊട്ടിക്കുന്നത് വെടിമരുന്ന് ഉപയോഗിച്ചാണ്. അതുകൊണ്ടുതന്നെ ട്രൈബ്യൂണല് വിധി ക്വാറികള്‍ക്ക് കനത്ത തിരിച്ചടിയാവും. അല്ലാത്ത ക്വാറികള്‍ക്ക് 100 മീറ്ററാണ് ദൂരപരിധി.\nഡയറക്ടര് ജനറല് ഓഫ് മൈനസ് സേഫ്റ്റി നിഷ്‌കര്‍ഷിച്ചത് പ്രകാരം ക്വാറികളുടെ 500 മീറ്റര് ചുറ്റളവിനെ അപകടമേഖലയായി നിയന്ത്രിക്കേണ്ടതുണ്ട്. കേന്ദ്ര-സംസ്ഥാന മലിനീകരണ നിയന്ത്രണബോര്‍ഡുകള് വിധി നടപ്പാക്കുന്നതിന് ഒരു മാസത്തിനകം നടപടി സ്വീകരിക്കണമെന്നും വിധിയിലുണ്ട്. ഇക്കാര്യത്തില് ഒരു വിദഗ്ധ സമിതി രൂപീകരിച്ച് വിഷയം പഠിക്കാതെ വിധി നടപ്പാക്കുന്നത് പ്രായോഗിമല്ലെന്ന് പരിസ്ഥിതി പ്രവര്‍ത്തകനായ അഡ്വ: ഹരീഷ് വാസുദേവന് പറഞ്ഞു\nFirst published: July 25, 2020, 17:27 IST\nKerala State Pollution Control BoardNational Green Tribunalquarry